শূন্যে ভাসছে জাহাজ! এমন ঘটনা এই প্রথম - West Bengal News 24\nHome/বিচিত্রতা/শূন্যে ভাসছে জাহাজ! এমন ঘটনা এই প্রথম\nজাহাজ কিংবা যেকোনো নৌযান জলে চলবে এটাই স্বাভাবিক। কিন্তু জলে না চলে তা যদি শূন্যে ভেসে বেড়ায় তাহলে যে কারোরই চোখ ছানাবড়া হবে। আর এমন অদ্ভূত দৃশ্য দেখেছেন ডেভিড মরিস নামে এক ব্যক্তি। তবে সঙ্গে সঙ্গেই সে ঘটনা ক্যামেরাবন্দী করতে ভোলেননি তিনি।\nইংল্যান্ডের কর্নওয়ালে ফ্যালমাউথের কাছে একটি গ্রাম্যপল্লী থেকে সমুদ্রের দিকে তাকিয়ে তিনি জলের ওপর শূন্যে বিশাল এক ট্যাঙ্কার ভেসে বেড়াতে দেখেন।\nআরও পড়ুন : সৈকতে ভেসে এল রহস্যময় প্রাণী\nআবহাওয়াবিদ ডেভিড ব্রাইন বলেন, সুপিরিয়র মিরেজগুলো বিভিন্ন ধরণের চিত্র তৈরি করতে পারে। এখানে একটি দূরবর্তী জাহাজকে তার আসল অবস্থান থেকে উঁচুতে ভাসতে দেখা যাচ্ছে। আবার কখনও কখনও দিগন্তসীমার নিচের কোনো বস্তুও দৃশ্যমান হতে পারে।\n‘আমি কবে থেকেই স্বাধীন, কেবল তোমাদেরই চোখে পড়েনি’, : মিমি চক্রবর্তী\nপাঁচ বছরে ৮ শিশু হত্যা করেন এই নার্স!\nহাতের স্পর্শেই জ্বলছে বৈদ্যুতিক বাল্ব, ‘অদ্ভুত’ ক্ষমতা ভাই-বোনের!


নিষিদ্ধ ঘোষিত জঙ্গি সংগঠন 'আনসার আল ইসলাম'র শীর্ষ স্হানীয় নেতাকে গ্রেফতার – কালের বিবর্তন\nবিজয়নগর ব্রাহ্মণবাড়িয়া জেলা\nনিষিদ্ধ ঘোষিত জঙ্গি সংগঠন ‘আনসার আল ইসলাম’র শীর্ষ স্হানীয় নেতাকে গ্রেফতার\nপ্রকাশিত: ৮:৫৮ অপরাহ্ণ , ১১ জুন ২০২১, শুক্রবার , পোষ্ট করা হয়েছে2months আগে\nনিষিদ্ধ ঘোষিত জঙ্গি সংগঠন ‘আনসার আল ইসলাম’র হবিগঞ্জের শীর্ষ স্থানীয় নেতাকে ব্রাক্ষ্মণবাড়িয়ার বিজয়নগর এলাকা থেকে গ্রেফতার করেছে র‌্যাব-৪। আসামির নাম মুফতি মো. জসিম উদ্দীন তানভীর (২৮)। তার দলের বেশকিছু সক্রিয় সদস্য গ্রেফতার হওয়ায় সে বহুদিন আত্মগোপনে ছিল।\nশুক্রবার (১১ জুন) বিকেলে র‌্যাব-৪ এর সিনিয়র সহকারী পরিচালক (মিডিয়া অফিসার) সিনিয়র এএসপি মোহাম্মদ সাজেদুল ইসলাম সজল বিষয়টি নিশ্চিত করেন।\nতিনি বলেন, গত বছরের ১৭ সেপ্টেম্বর র‌্যাব-৪ আনসার আল ইসলামের এক সদস্য আদালতে ফৌজদারী কার্যবিধি ১৬৪ ধারায় জবানবন্দির দেয়া তথ্যের ভিত্তিতে তথ্য-প্রযুক্তির সহায়তায় শুক্রবার দিবাগত রাতে ব্রাহ্মণবাড়িয়ার বিজয়নগর থানাধীন ঘনশ্যামপুর গ্রামে ঘনশ্যামপুর দারুল উলুম মাদরাসা এলাকায় অভিযান পরিচালনা করে তাকে গ্রেফতার করা হয়।\nপ্রাথমিক জিজ্ঞাসাবাদের বরাত দিয়ে মোহাম্মদ সাজেদুল ইসলাম সজল বলেন, গ্রেফতার মুফতি মো. জসিম উদ্দীন তানভীর নিজেকে নিষিদ্ধ ঘোষিত সংগঠন আনসার আল ইসলামের হবিগঞ্জ জেলার শীর্ষস্থানীয় সদস্য বলে স্বীকার করেছে। সে স্থানীয় একটি মাদরাসায় লেখাপড়া শেষ করে হবিগঞ্জ থেকে গোপনে ব্রাহ্মণবাড়িয়ার একটি বেসরকারি মাদরাসায় শিক্ষক হিসেবে কর্মরত ছিলেন। সে সাধারণত সামাজিক যোগাযোগ মাধ্যম ও অ্যাপ ব্যবহার করে চরমপন্থার উস্কানি দেয়ার প্লাটফর্ম হিসেবে ব্যবহার করে আসছিল।\nজিজ্ঞাসাবাদে আরো জানা যায়, জসিম উদ্দীন তানভীর আনসার আল ইসলামের শীর্ষস্থানীয় সক্রিয় সদস্য হিসেবে অন্যান্য সদস্যদের সঙ্গে নিয়মিত যোগাযোগ স্থাপনের পাশাপাশি অন্যদের উদ্ধুদ্ধকরণের জন্য মোটিভেটর হিসেবে অনলাইনে বিভিন্ন উগ্রবাদী লেখালেখি ও ভিডিও প্রচার, নিয়মিত চাঁদা সংগ্রহ এবং অফলাইনে সদস্যদের সঙ্গে নিয়মিত যোগাযোগ করত।\nতার মোবাইল থেকে বিভিন্ন উগ্রবাদী কথোপকথন ও প্রচার প্রচারণার প্রমাণ জব্দ করা হয়েছে। তার দলের (আনসার আল ইসলামের) বেশ কিছু সক্রিয় সদস্য গ্রেফতার হওয়ায় সে বহুদিন আত্মগোপনে চলে গিয়েছিল।\nগ্রেফতারের সময় তার কাছ থেকে উগ্রবাদী কার্যক্রমে ব্যবহৃত ১টি ল্যাপটপ, ৩টি মোবাইল ও ২টি উগ্রবাদী বই কিছু লিফলেট জব্দ করা হয়।\nগ্রেফতার মুফতি মো. জসিম উদ্দীন তানভীরের বিরুদ্ধে আইনানুগ ব্যবস্থা গ্রহণের পাশাপাশি অন্যান্য সহোচরদের গ্রেফতারে র‌্যাবের গোয়েন্দা নজরদারি অব্যাহত রয়েছে বলেও জানান এই কর্মকর্তা।\nমসজিদে খতিবের বয়ানকে কেন্দ্র করে রক্তক্ষয়ী সংঘর্ষ: আহত ২০


স্মৃতির খেলাঘরে বরেণ্যদের জীবনগাঁথা - The voice of Brahmanbaria || Local news means the world is\nনাসিরনগরে এসিল্যন্ডের স্বাক্ষর জাল করে ভূয়া নামজারী তৈরীর অভিযোগ।\nনবীনগরে সড়ক দূর্ঘটনায় নিহত-১\nথানা পুলিশের প্রতিরোধে কসবায় বালিকা বধু হতে পারেনি\nক্যান্সারে আক্রান্ত তাজিম বাচঁতে চায়\nনাসিরনগরে বিশ্বকাপ ফুটবল খেলাকে কেন্দ্র করে ভয়াবহ সংঘর্ষ, আহত ১০\nমেঘনা নদীর ভাংগন হইতে চাতলপাড় রক্ষার দাবীতে মানববন্ধন।\n২০২০ সালেই আশুগঞ্জ অাভ্যন্তরিন কন্টেইনার টার্মিনালের কাজ সম্পন্ন হবে\nস্কুল ছাত্রীকেই বিয়ে করলেন শিক্ষক!\nনবীনগরে ইউএনও’র হস্তক্ষেপে শতাধীক বছরের পুরাতন শ্মশানটি দখলের হাত থেকে রক্ষা পেল\nসরাইলে মাসিক মাসোয়ারায় অবৈধ বিদ্যুৎ সংযোগ\nনবীনগরে জায়গা সংক্রান্ত বিরোধের জেরে সংঘর্ষে আহত ১০,আটক ৪\nনবীনগরে আধিপত্য বিস্তারের জেরে আবারো উত্তেজনা\nপ্রেমের বিয়ে: নবীনগরে তিন মাসের মধ্যে স্বামীর হাতে স্ত্রী খুন\nস্মৃতির খেলাঘরে বরেণ্যদের জীবনগাঁথা\nআসছে ২৩শে সেপ্টেম্বর, ২০১৭ইং, সৈয়দাবাদ আলহাজ্ব সৈয়দ মনিরুল হক উচ্চবিদ্যালয় অ্যালামনাই অ্যাসোসিয়েশনের পুর্ণমিলনী উপলক্ষে আমাকে যখন বলা হয় স্কুল/গ্রামকে কেন্দ্র করে কিছু লিখতে, আমি সাদরে গ্রহণ করে বিনয়ের সহিত লেখার চেষ্টা করি …\nআলহাজ্ব সৈয়দ মনিরুল হক উচ্চবিদ্যালয় অ্যালামনাই অ্যাসোসিয়েশনের মাধ্যমে আমাদের ঐতিহ্যবাহী শিক্ষাপ্রতিষ্ঠান নতুন প্রাণের স্পর্শে স্পন্দিত ও আনন্দ হিল্লোলে মুখরিত হবে জেনে যুক্ত হয়ে যায় সংগঠনটির সাথে। কেননা আমি মনে করি, কোনো কিছু এককভাবে করার চাইতে সাংগঠনিকভাবে করা অনেক সহজসাধ্য, প্রাণচাঞ্চল্য, নিখুত ও স্বচ্ছভাবে করা যায়। আর এই সংগঠনের মাধ্যমে পুর্ণমিলনী হবে জেনে পুলকিতবোধ করি। কেননা, “পুর্ণমিলনী” শব্দটির সাথে যেন রাশি-রাশি আনন্দ মিশে আছে। এক মহা-আনন্দে মিলিত হওয়া, বন্ধু-সুধী-প্রিয়জন ও নতুন পুরাতনের আড্ডায় কোলাহলের সাথে পুরানো স্মৃতি হাতরিয়ে বেড়ানো এবং পুনরায় মিলিত হবার সুযোগ। পুরানো সোনালী দিনের স্মৃতি রোমন্থনে একটি দিন অতিবাহিত করবো এবং চমৎকার মনোরম পরিবেশে তরতাজা প্রাণের মেলায় ও প্রাণবন্ত আলোচনা দারুনভাবে উপভোগ করবো। আর সেই দায়ীত্ববোধ থেকেই আমার ভাবনাসমূহ বিনয়ের সাথে তুলে ধরতে চাই অত্র স্কুল তথা আমাদের সমাজ উন্নয়নে বরেণ্যদের ভুমিকা। বলে রাখা ভালো আমি অত্র স্কুল থেকে এসএসসি পাস করেছি ২০০০ সালে, বিজ্ঞান বিভাগে প্রথম বিভাগ নিয়ে। সুতরাং আমার বয়স, কর্মজীবন, পরিবেশ-পরিস্থিতি, ভুল-ত্রুটি কিংবা আবেগ মিশ্রনে লেখায় কষ্ট পেয়ে থাকলে আমি আন্তরিক ভাবে আগেই ক্ষমা চেয়ে নিচ্ছি।\nব্রাহ্মণবাড়ীয়া জেলার কসবার সৈয়দাবাদ আলহাজ্ব সৈয়দ মনিরুল হক উচ্চবিদ্যালয়ের দীর্ঘদিনের এক সুমহান ঐতিহ্য ও খ্যাতি রয়েছে অত্র অঞ্চলে। এখানকার শিক্ষা, নিয়ম-শৃঙ্খলা, ছাত্র-শিক্ষক সুসম্পর্ক, পরীক্ষায় ঈর্ষণীয় ফলাফল বেশ প্রশংসার দাবীদার। বন্ধুগণ, কোন একটি এলাকার শতভাগ শিক্ষিত হলেও, সম্পদশালী হয় না। হয় না মনমানসিকতায় উদার, আর সেটা সম্ভব ও নয়। তবে,আমরা প্রায়শই দেখি, আমাদের সমাজে কেউ আছেন যিনি ইতিহাস হয়ে আসেন না, বরং তাঁর থেকে শুরু হয় নতুন এক ইতিহাস। কেউ আছেন যখন দাঁড়ান তখন একা দাঁড়ান না, সঙ্গে দাঁড়ায় লাখো মানুষ। তাদেরই একজন আলহাজ্ব এ. বি. সিদ্দিক সাহেব। এই মহান ব্যক্তির জীবনাদর্শ, কর্ম, জনগণের প্রতি মমত্ববোধ, আলোকিত সমাজ গড়ায় ও তাঁর দর্শন সম্পর্কে নতুন প্রজন্মকে জানতে হবে, জানাতে হবে যাতে উৎসাহ ও উনুপ্রেরণা পেয়ে এগিয়ে যায় নিরন্তর সম্মুখ পাণে।\nতিনি আজ নেই কিন্তু তাঁর কর্ম সমাজ শ্রদ্ধাভরে স্বরণ করে। তিনি পূর্ণযৌবনেই হয়েছিলেন চেয়ারম্যান, প্রতিষ্ঠিত করে ছিলেন উচ্চশিক্ষার প্রতিষ্ঠান আদর্শ মহাবিদ্যালয়। যা আজ সরকারী বিশ্ববিদ্যালয় কলেজ হিসেবে নামকরণ পেতে যাচ্ছে। এ ছাড়াও অত্র গ্রামে তাঁর হাতে গড়া মসজিদ, মাদ্রাসা, রাস্তা-ঘাঠসহ অন্যন্যা বেশ কিছু বিদ্যমান। কসবা-আখাউড়ায় খুব কম গ্রামই আছে যেখানে তাঁর অবদান নেই। এই মানুষটি রাজনৈতিক অঙ্গনেও ছিলেন সুপরিচিত, তিনি ঢাকাস্থ কসবা সমিতির প্রতিষ্ঠাতা সভাপতি হিসেবে দীর্ঘ ১৫ বছর নেতৃত্ব দিয়েছেন। ছিলেন কসবা উপজেলা আওয়ামীলীগের সফল সভাপতি ও ব্রাক্ষণবাড়ীয়া জেলা আওয়ামীলীগের সহ-সভাপতি। জনগণের ভোটে উপজেলা চেয়ারম্যান হয়েও কিছু দুস্কৃতিকারির ওলট পালটে ভেস্তে যায় এই মহামানবের ঐ স্থানটি। তবে মহান মানুষটি এখনো অসম্ভব শক্তিশালী তাঁর কর্মগুনে। এই মহান আদর্শবান ব্যক্তির জন্য আমাদের শ্রদ্ধা ও ভালবাসা। এ.বি সিদ্দিক সাহেবের চাচা হাজী মরহুম আলী আহমেদ মৌলবি (বাদৈর হাইস্কুলের শিক্ষক), ভাই এড. আবু আমজাদ( সাবেক ডেপুটি এটর্নি জেনারেল), ছেলে প্রফেসর প্রয়াত তৌফিক সিদ্দিকি নুতন ও তাঁর মেয়ে ডাঃ সোনিয়া সিদ্দিকের (লন্ডন হাসপাতালের সহকারী অধ্যাপক) কৃতিত্বের আলোতে সমাজ আলোকিত ও সম্মানিত।\nআলহাজ্ব সৈয়দ মনিরুল হকের প্রতিও সমাজ শ্রদ্ধা ভরে স্বরণ করে তাঁর কীর্তি। এই মহান মানুষটি ১৯৭৯ সালে সৈয়দাবাদ আলহাজ্ব সৈয়দ মনিরুল হক উচ্চবিদ্যালয় প্রতিষ্ঠা করেন। একই সাথে অশেষ শ্রদ্ধা ও ভালবাসা জানাই আলহাজ্ব সৈয়দ শামসুল কাউনাইন কুতুব সাহেবের প্রতি। এই বীরমুক্তিযোদ্ধা স্কুলের সম্মানিত সভাপতি হিসেবে যেমন উন্নয়ন অগ্রগতিতে দারুন ভুমিকা রাখছেন, ঠিক তেমনি কলেজ কিংবা অন্যন্যা প্রতিষ্ঠানের প্রতিও দরদ দৃশ্যমান।\nজহিরুল হক, বি.এ সাহেব এলাকার উন্নয়নে একজন চিন্তাশীল মানুষ। তিনি অত্র স্কুলের একজন প্রতিষ্ঠাতা সদস্য, অবদান রয়েছে অন্যন্যা প্রতিষ্ঠান ও রাস্তা-ঘাঠ নির্মাণে। আপাদমস্তক এই রাজনৈতিক ব্যক্তি ছিলেন ইউ.পির চেয়ারম্যান এবং দীর্ঘদিন ধরে কসবা উপজেলা বিএনপির সেক্রেটারী ও সভাপতি ছিলেন। বর্তমানে ব্রাক্ষণবাড়ীয়া জেলা বিএনপির একজন সম্মানিত উপদেষ্টা। তাঁর মেয়ে এড. ইসমত-আরা সুলতানা জেলা মহিলা বিএনপির সভাপতি ও আইনজীবী এবং ছেলে শরিফুল হক স্বপন সাহেবের উপজেলা যুবদলের “সদস্য সচিব” (সেক্রেটারী) হিসেবে রয়েছে সুপরিচিতি।\nএড. হারুনুর রশিদ খাঁন গ্রামের স্কুল শিক্ষার প্রসারে তাঁর রয়েছে অবদান। তিনি নিজ গ্রামের প্রাইমারী স্কুলের প্রতিষ্ঠালগ্নে প্রধান শিক্ষক ও প্রতিষ্ঠালগ্নে গ্রামের হাইস্কুলে শিক্ষকতা করে সমাজের শিক্ষা বিস্তারে ভুয়শী ভুমিকা রাখেন। পাশের গ্রাম সাতগাওঁতে একটি হাইস্কুল নির্মাণ করেন। তিনি যেমন আমাদের ইউ.পির চেয়ারম্যান ছিলেন, তেমনি আইন অঙ্গনেও রয়েছে দারুন জনপ্রিয়তা। ব্রাক্ষণবাড়ীয়া জেলাবারের বেশ কয়েকবার সেক্রেটারী ও সভাপতি ছিলেন। ছিলেন ব্রাক্ষণবাড়ীয়া জেলা জর্জকোর্টের বিশেষ পিপি । বীর এই মুক্তিযোদ্ধা বেশ কয়েকবার ধরে একটি স্কুলের সভাপতির দায়ীত্ব পালন করছেন। ছিলেন কসবা উপজেলা জাতীয় পার্টির সভাপতি।\nআমীরুল ইসলাম খাঁন সাহেব আমাদের সমাজের একজন অতি পরিচিত সমাজ দরদী মানুষ। তিনি আমাদের মাদ্রাসার উন্নয়নে ও সমাজের অগ্রগতিতে যথেষ্ট দায়ীত্বশীল ভুমিকা রাখছেন।পিয়ার আলী দুলাল সাহেবের হাত ধরে গ্রাম তথা অত্র এলাকার অনেক কর্মসংস্থান হয়েছে। সমাজ তাঁর কাছ থেকে সত্যিই উপকৃত। ঠিক তেমনি শিল্পপতি শাখাওয়াত হুসেন খাঁন ও তাঁর স্ত্রী আমাতুল কিবরিয়া (কেয়া চৌধুরী) এমপির সুনামে আমরাও গর্বিত ও মুগ্ধ।\nপ্রয়াত আবুল ফতেহ (এস.পি) ও তাঁর ছেলে হাসনাত আব্দুল হাই (সাবেক সচিব ও কথা সাহিত্যিক), মাসুদ বিন মোমেন(জাতিসঙ্ঘের স্থায়ী প্রতিনিধি) ও প্রফেসর এম.এ.মোমেনসহ(ঢাবি) এই পরিবারের অনেকেই রাষ্ট্রের গুরু জায়গায় থাকাতে গ্রামবাসী তথা অত্রএলাকা তাঁদের আলোই আলোকিত, সম্মানিত। কর্মগুনে বীরমুক্তিযোদ্ধা আলহাজ্ব সহিদুল ইসলামের (প্রয়াত সহিদ মাস্টার,যুগ্ন সচিব) প্রতি শ্রদ্ধাঞ্জলী ও কৃতজ্ঞচিত্তে স্বরণ করছি এই মহা-মানবকে।\nস্কুলের সাবেক ছাত্র বর্তমান সহযোগী অধ্যাপক খালেদ হুসেন খাঁন, বোন সহযোগী অধ্যাপক দিলারা আক্তার খাঁনসহ অন্যন্যা ভাইবোনদের কৃতিত্বেও আমরা গর্বিত। মেজর(অবঃ) হেবজুখাঁন গ্রাম উন্নয়নে এক চিন্তাশীল মানুষ এবং কর্মসংস্থানেও তাঁর অবদান শ্রদ্ধার সাথে জানাতে চাই। গ্রামের গর্ব কর্নেল এমদাদ উল্লাহ্ ভুঁইয়া ও তাঁর বোন বিগ্রে. জেনারেল (ডাঃ) আঞ্জুমান আরার কৃতিত্বে আমাদের সমাজ মুগ্ধ। ডা. আরিফ মোর্শেদ খাঁন ও বোন প্রফেসর রওনক জাহানদের(ঢাবি)গৌরবে আমাদেরকে অনুপ্রানিত করে। ঢাকা বিশ্ববিদ্যালয়ের প্রফেসর প্রয়াত আ. ন. ম আব্দুল মান্নান খাঁনের প্রতি এই সমাজের রইল শ্রদ্ধাঞ্জলী। মোঃ আবুল ফাতাহ ভুঁইয়া(বুয়েটের কেন্দ্রীয় মসজিদের সাবেক সি.প্রেস ঈমাম) একজন ইসলামিক দার্শনিক ও তাঁর পান্ডিত্বে আমদের সমাজ সম্মানিত ও গৌরবান্নিত। মেধাবী মাহমুদুল হাসান ভুঁইয়ার(যুগ্ন কর-কমিশনার)আলোই আলোকিত এই সমাজ।তরুণ সমাজ সেবক তাজুল ইসলাম নয়ন সাহেবের হাতে গড়া দিশারী কিন্ডার গার্ডেন আমাদেরকে উদ্বুদ্ধ করে।\nফিরুজ মৃধা চেয়ারম্যান, মতিউর রহমান চেয়ারম্যানও সমাজ উন্নয়নে চিন্তাশীল ছিলেন। কাজ করে গেছেন নিরবে নির্ভৃতে। এছাড়া, এড. ইকবাল হুসেন ভুঁইয়া সমাজের একজন সজ্জন মানুষ। বর্তমানে বিনাউটি ইউ.পির চেয়ারম্যান ও জেলা জর্জকোর্টের আইনজীবী হিসেবে তাঁর রয়েছে সুনাম। সুমৃষ্ঠ ভাষী এই সু-বক্তা দায়ীত্ব পালন করছেন কসবা-আখাউড়া ইউনিয়ন পরিষদ চেয়ারম্যান ফোরামের সভাপতি হিসেবে।\nতাজুল ইসলাম তাজু (যুগ্নসচিব) সাহেব সমাজ উন্নয়নে একজন চিন্তাশীল মানুষ, যুব ও ছাত্র সমাজের প্রাণ পুরুষ। তিনি অত্র স্কুলের সাবেক ছাত্র হওয়ায় গৌরবান্নিত ও সম্মানিত স্কুলটি। সমাজের শিক্ষা বিস্তারে কিংবা কর্মসংস্থানে নিরন্তর কাজ করে যাচ্ছেন। সৈয়দাবাদ আলহাজ্ব সৈয়দ মনিরুল হক উচ্চবিদ্যালয় অ্যালামনাই অ্যাসোসিয়েশনের আহ্বায়ক হিসেবে বিদ্যানিকেতনের পরিবেশকে নতুন প্রানের সঞ্চার করার চেষ্ঠা চালাচ্ছেন।\nঅত্র স্কুলের সাবেক প্রধান শিক্ষকগণদের ভুমিকাও আমাদেরকে অনুপ্রানিত করে। আবু জামাল, আদিল মোহাম্মদ নাছির, কাজল চন্দ্র দেব, আঃ মান্নান ভুঁইয়া, আব্দুর রাজ্জাক ও বর্তমান প্রধান শিক্ষক আলী মুনসুর খাঁনদের অবদানকে কৃতজ্ঞ চিত্তে স্বরণ করছি। স্কুল উন্নয়নে, নিয়ম-শৃংখলায় ও শিক্ষা বিস্তারে স্কুল ম্যানেজিং কমিটির অবদানকে শ্রদ্ধার চোখে দেখি।\nসত্য, সুন্দর ও পরিপূর্ণতার পূজারী শিক্ষক: প্রয়াত আব্দুর রউফ ভুঁইয়া, মোহাম্মদ আলী (জিতু মাস্টার), মধুসুদন বাবু, কুতুবুর রহমান, প্রয়াত শফিকুল ইসলাম (বিএসসি), প্রয়াত নাজমুল ইসলাম(এম.কম), প্রয়াত আবুল কালাম আজাদ(শাহজাহান স্যার), শফিকুল ইসলাম বাবুল, গোলাম মোস্তফা মাহমুদ, নাছির উদ্দিন, এম.এ করিম বশির, তাজুল ইসলাম (এমএসসি), মনিরুল ইসলাম, রমিজ উদ্দিন স্যারসহ অত্র স্কুলে বর্তমানে কর্মরত থাকা তাজুল ইসলাম ভুঁইয়া, আরিফ মাহমুদ, শিউলি আক্তার ও নাজমা আক্তারসহ অন্যন্যাদের প্রতি কৃতজ্ঞতা ও নিরন্তর শ্রদ্ধা।\nআমি বিশ্বাস করি গণতন্ত্রে, সমাজতন্ত্রে, বৈষম্যহীন সমাজে, ঘৃনা করি পেশীশক্তির, চর্চা করতে চাই বুদ্ধিবৃদ্ধিক মননের, যৌক্তির ও সৌন্দয্যের। থাকতে চাই সমাজে যা কিছু ভালো, যা কিছু কল্যাণের তাঁর সাথে।\nগ্রামে গড়ে উঠুক খাঁ, ভুঁইয়া, চৌধুরী, আবুর, মরম আলী, সফি, গোলাম গোষ্ঠীসহ অন্যান্য গৌত্র ও ধর্ম-বর্ণ নির্বিশেষে সকলের মাঝে সোহার্দ- সম্প্রীতি ও ভালবাসার ঐক্য। যেখানে থাকবে না কোন আমিত্ব, থাকবে মানবিকতার এক বন্ধন। আর এই বন্ধনের মাঝেই স্মৃতির খেলাঘরে বরেণ্যদের হাতছানিতে আরও এগিয়ে যাবে প্রিয় মাতৃভূমি সৈয়দাবাদ। অত্র স্কুলের ছাত্র/ছাত্রী তথা গ্রামের নবপ্রজন্ম ছাড়িয়ে যাবে বরেণ্যদের। এই শুভকামনায় আপনাদের সকলের প্রতি অশেষ কৃতজ্ঞতা, অনেক শ্রদ্ধা ও নিরন্তর ভালবাসা জানিয়ে আজকের মত এখানেই শেষ করছি।\nধন্যবাদ, ধন্যবাদ আপনাদের প্রত্যেককে।\nকৃতজ্ঞতায় ও শুভেচ্ছান্তে,\nমোঃ তাজুল ইসলাম (হানিফ) , বিএসএস (অনার্স), এমএসএস (রা.বি), এলএল.বি।\nশিক্ষক–সৈয়দাবাদ আদর্শ মহাবিদ্যালয় (অনার্স কলেজ), কসবা, ব্রাহ্মণবাড়ীয়া।\nসাবেক ছাত্র সৈয়দাবাদ আলহাজ্ব সৈয়দ মনিরুল হক উচ্চবিদ্যালয়।\nE-mail: [email protected] , Cell No. +88-01818-52 39 58.\nপাঠকের কলাম No Comments » সংবাদটি প্রিন্ট করুন\n« উন্নয়ন কর্মকান্ড অব্যাহত রাখতে আগামী নির্বাচনেও নৌকা মার্কাকে বিজয়ী করতে হবে: মোকতাদির চৌধুরী এমপি (পূর্বের সংবাদ)\n(পরের সংবাদ) ১০০ কোটির সম্পত্তি ছেড়ে ৩ বছরের শিশু সহ সন্ন্যাসী হচ্ছেন এঁরা! »\n১৪ এপ্রিল আশুগঞ্জ প্রতিরোধ যুদ্ধ – ইতিহাসের অমর অধ্যায় -অধ্যক্ষ মোঃ শাহজাহান আলম সাজু\nএকাত্তরে ১৪ এপ্রিল সংগঠিত আশুগঞ্জ প্রতিরোধ যুদ্ধ মহান মুক্তিযুদ্ধের ইতিহাসে একটি গৌরবজ্জল ঘটনা। দুধর্ষ পাকিস্তানীবিস্তারিত\nসান্নিধ্যের স্মৃতিঃ- কবি-সাহিত্যিক মোহাম্মদ মাহ্ফুজউল্লাহ্\nমোঃ তারিকুল ইসলাম সেলিম:: একের পর এক নক্ষেত্রের বিয়োগান্ত আমাদের অপূরনীয় ক্ষতি হয়ে যাচ্ছে। এসববিস্তারিত\nব্রাহ্মণবাড়িয়ার কৃতি সন্তান ডক্টর মোহাম্মদ ওসমান গনির প্রফেসর পদে পদোন্নতি\nনবীনগর বাইশমৌজার ব্রিজ না হওয়ায় এলাকাবাসী দুর্ভোগ\nমঈনউদ্দিন মঈন একজন আর্দশিক নেতা ও অন্যন্যা ব্যক্তিত্ব\nযে ছবি ব্রাহ্মণবাড়িয়ায় খুবই জনপ্রিয়\nস্মৃতির খেলাঘরে এক মহা-মিলনমেলা\nজাতির পিতা : তাজুল ইসলাম হানিফ\nবাবা দিবসে আমার ভাবনা !


ফরেক্স মার্কেট সময়সূচী, ফরেক্স ট্রেডিং কৌশল\nজুন 17, 2019 আমার সাফল্যের গল্প লেখক তানিয়া পেরেইরা 32917 দর্শকরা\nগতকাল রোববার সিলেটের জকিগঞ্জ উপজেলার হাজারিচক গ্রামে এ ফরেক্স মার্কেট সময়সূচী ঘটনা ঘটে। আটক আলী হোসেন ধর্ষণের কথা স্বীকার করেছেন বলেও দাবি করেছে পুলিশ।\nউপরে সুবিধা ছাড়াও ট্রেডিং পরিকল্পনা তৈরীর কিছু অন্যান্য বেনিফিট এছাড়াও আছে. আপনি আপনার তৈরি করা পরিকল্পনা অনুসরণ ভাল ফলাফল পালন করে কিছু নিখুঁত ব্যবসায়িক পরিকল্পনা করে আপনি নতুন বিনিয়োগকারীদের খুঁজে বের করে একটি ধারাবাহিক প্রবাহ মধ্যে ট্রেডিং শুরু করতে পারেন. প্রশ্ন ৮ঃ ট্রেড লাইসেন্স করার পর কোনো প্রয়োজনে নাম ঠিকানা পরিবর্তন করা যায় কি?\nফরেক্স মার্কেট সময়সূচী - ভিডিও হারানো ছাড়া বাইনারি বিকল্প কৌশল\nপেশাদারদের এবং বিশেষজ্ঞদের সতর্ক এক জিনিস: ETZ, পরিকল্পনা, নতুনত্ব কোন নির্ভরযোগ্য তথ্য নেই ডেভেলপারদের সম্পর্কে। অফিসিয়াল ওয়েবসাইট cryptocurrency পরীক্ষা মোড তথ্য প্রদান করে। কিন্তু কয়েন এর ব্যবহারকারীদের মধ্যে ফরেক্স মার্কেট সময়সূচী জনপ্রিয়তা অন্যথায় প্রস্তাব দেওয়া - ETZ বাস্তব আস্থা। ডুমুর। 4.12 সম্পূর্ণ উচ্চতা টার্নস্টাইল, ওয়াক-মাধ্যমে বুথ।\nক্যাপচা সেবা সব ক্যাপচা লিখে আয় করতে চায় অফার। আপনি সঠিক লেখেনে 1.000 কোড, আপনি উপার্জন করতে পারেন $ 1 । ক্যাপচা লিখুন কোন দক্ষতা প্রয়োজন হবে না।\nএকটি কম সাধারণত বাম এবং ডান দুটি উচ্চতা আছে\nকারণ একবার ব্যবসায়ের ক্ষতি জীবনকে ক্ষতির মধ্যে ফেলে দেয়। শুরুটা তাকেই করতে দেন। প্রাকৃতিকভাবে ব্যবসা করার সাহস থাকলে একটা লেভেল পর্যন্ত নিজেকেই আসতে দেন। তারপর সহায়তার মাধ্যমে তাকে এগিয়ে নিন। 2017 bitcoin এ আয়! 0.00050000 Satoshi আগে প্রতি 10 মিনিট! বিনিয়োগ ছাড়া আয়। উপার্জন\nফরেক্স উৎসসমূহ এবং ট্রেডারগনের জন্য প্রযুক্তিগত সমাধান: ফরেক্স মার্কেট সময়সূচী\nএই কাজ গুলোর চাহিদা এখন অনেক। এছাড়া ও আরো অনেক কাজ আছে যা আপনি শিখতে পারেন।\nলভ্যাংশ: লভ্যাংশ( DIVIDEND) একটি কোম্পানির তার মুনাফার যে অংশ শেয়ারহোল্ডারদের (বিরিয়োগকারীদের) মধ্যে বিতরণ করে তাই লভ্যাংশ বা ডিভিডেন্ড। এটি নগদ টাকায় বা স্টক (শেয়ার) অথবা উভয় আকারে হতে পারে। DIVIDEND লভ্যাংশ সাধারণত শতাংশের হিসাবে প্রকাশ করা হয়। বিস্তারিত পড়তে লিংকটিতে যান ডিভিডেন্ড কি? কখন কিনলে পাওয়া যায় জানা গিয়েছে, ঘটনার সময় প্রখর রোদ থেকে বাঁচতে এমনই এক ঝুলন্ত চাঙড়ের নিচে আশ্রয় নিয়েছিলেন খাদানের মালিক গিয়াসুদ্দিন ও পে লোডার চালক অরুন পাত্র। সেসময়ই মোরামের চাঙড় ধসে পড়ে মৃত্যু হয় ওই দুজনের। স্থানীয়দের ফরেক্স মার্কেট সময়সূচী অনেকেই বলছেন রাস্তার ধারে এতটা গভীর খাদ করে যে মোরাম তোলা হচ্ছিল তা জানতেন না স্থানীয়দের অনেকেই। রাস্তার ধারে এই ধরনের মরণ ফাঁদ তৈরি করার অনুমতি কোন দফতর দিয়েছিল তা নিয়েও প্রশ্ন উঠতে শুরু করেছে। প্রশাসনের তরফে গোটা ঘটনা খতিয়ে দেখে উপযুক্ত পদক্ষেপের নির্দেশ দেওয়া হয়েছে স্থানীয় পাত্রসায়ের থানা ও ভূমি দফতরকে।\n৩. Term Account বা মেয়াদি হিসাব ১৭ GMT ফরেক্স মার্কেট সময়সূচী তে লন্ডন সেশন ক্লোজ হয়ে গেলে শুধু নিউ ইয়র্ক সেশন খোলা থাকে । আবার নিউ ইয়র্ক সেশন ক্লোজ হওয়ার পর নতুন দিন শুরু হবে সিডনিকে দিয়ে।\nটেইল, বডি এবং বডির অপর পাশের অংশকে “Nose” বলা হয়। কানাডা … আঙ্কেল স্যামের ফ্রেন্ডলি, পরিবেশ প্রেমি, ফরেক্স মার্কেট সময়সূচী ফ্রেঞ্চ-প্রভাবিত, বরফে ঢাকা দেশ। তারা অনেক চমৎকার জিনিজপত্র তৈরির জন্য বিখ্যাত, যেমন বাস্কেটবল, বেসবল, ম্যাপেল সিরাপ, এবং স্মার্টিস।


শিক্ষাপ্রতিষ্ঠান খুলতে দুই পরিকল্পনা | Padmatimes24x7 News Portal শিক্ষাপ্রতিষ্ঠান খুলতে দুই পরিকল্পনা\nপ্রকাশিত: আগস্ট ৮, ২০২০; সময়: ১০:৫৮ pm |\nপদ্মাটাইমস ডেস্ক : দেশে করোনার প্রাদুর্ভাব শুরু হলে গত ১৭ মার্চ বন্ধ হয়ে যায় সব শিক্ষাপ্রতিষ্ঠান। কয়েক দফা ছুটি বাড়ানোর পর আবারও গত ২৯ জুলাই এক প্রজ্ঞাপনের মাধ্যমে আগামী ৩১ আগস্ট পর্যন্ত সাধারণ ছুটি বৃদ্ধি করা হয়। তবে এই সময়ের মধ্যে পরিস্থিতি স্বাভাবিক না হলে শিক্ষাপ্রতিষ্ঠান খোলার সম্ভাবনা কম।\nশিক্ষা মন্ত্রণালয় এবং প্রাথমিক ও গণশিক্ষা মন্ত্রণালয় সেপ্টেম্বরে স্কুল খুলে দেয়ার প্রস্তুতি এবং নানা পরিকল্পনা নিয়ে এগোচ্ছিলো। কিন্তু করোনাভাইরাস সংক্রমণের বর্তমান পরিস্থিতিতে সেপ্টেম্বরেও শিক্ষাপ্রতিষ্ঠান খোলা নিয়ে অনিশ্চয়তা সৃষ্টি হয়েছে।\nশিক্ষার ক্ষতি পোষাতে দুই ধরনের পরিকল্পনা নেওয়া হয়েছে বলে সংশ্লিষ্ট একটি সূত্র জানিয়েছে। প্রথম: সেপ্টেম্বরে শিক্ষাপ্রতিষ্ঠান খোলা সম্ভব হলে চলতি বছরের মধ্যেই সিলেবাস কমিয়ে শিক্ষাবর্ষ শেষ করা হবে। দ্বিতীয়: সেপ্টেম্বরে খোলা সম্ভব না হলে চলতি শিক্ষাবর্ষ আগামী বছরের ফেব্রুয়ারি-মার্চ পর্যন্ত বাড়ানো হবে।\nতবে পর্যায়ক্রমে শিক্ষাপ্রতিষ্ঠান খোলার পরিকল্পনা করা হচ্ছে। সেক্ষেত্রে প্রথমে বিশ্ববিদ্যালয় খোলা হতে পারে। এরপর উচ্চ মাধ্যমিক, মাধ্যমিক এবং সবার শেষে প্রাথমিক বিদ্যালয় খোলা হবে।\nকরোনার কারণে এবার এসএসসির ফল প্রকাশে দেরি হয়। এরপর একাদশ শ্রেণিতে ভর্তিও আটকে ছিল। পরিস্থিতির কিছুটা উন্নতি হওয়ায় আগামী ৯ আগস্ট থেকে একাদশ শ্রেণিতে ভর্তি কার্যক্রম শুরু হচ্ছে। তবে গত ১ এপ্রিল এইচএসসি ও সমমানের পরীক্ষা শুরু হওয়ার কথা থাকলেও তা এখনো স্থগিত রয়েছে। এতে চরম অনিশ্চয়তায় পড়েছে ১২ লাখের বেশি শিক্ষার্থী।\nএ ছাড়া স্কুলের ষান্মাসিকসহ নানা ধরনের পরীক্ষা আটকে আছে। শহরাঞ্চলের শিক্ষার্থীরা অনলাইনে ক্লাস করতে পারলেও গ্রামাঞ্চলের শিক্ষার্থীরা পিছিয়ে পড়ছে। এতে শিক্ষায় বৈষম্য তৈরি হচ্ছে। সব মিলে করোনার প্রাদুর্ভাবে দেশের পাঁচ কোটি শিক্ষার্থীই নানাভাবে ক্ষতির সম্মুখীন হচ্ছে।\nপ্রাথমিক ও গণশিক্ষা মন্ত্রণালয়ের সিনিয়র সচিব মো. আকরাম-আল-হোসেন গণমাধ্যমকে বলেন, বাচ্চাদের নিরাপত্তা আমাদের কাছে সবার আগে। তাই সবকিছু বিবেচনায় নিয়েই শিক্ষাপ্রতিষ্ঠান খোলার ব্যাপারে সিদ্ধান্ত নেওয়া হবে। তবে শিক্ষার্থীদের পড়ালেখার ক্ষতি পোষাতে নানা উদ্যোগ নেওয়া হয়েছে। শিক্ষার্থীদের জন্য পাঁচ মিনিট টোল ফ্রি পরামর্শও চালু করা হচ্ছে।\nঢাকা শিক্ষা বোর্ডের চেয়ারম্যান অধ্যাপক মু. জিয়াউল হক গণমাধ্যমকে বলেন, করোনার মধ্যেই আমরা এসএসসির ফল প্রকাশ করেছি। একাদশে ভর্তি কার্যক্রমও শুরু করতে যাচ্ছি, তবে আটকে আছে এইচএসসি পরীক্ষা। এখন এইচএসসি পরীক্ষা নিতে হলে কমপক্ষে ১৫ দিন ২০ থেকে ২৫ লাখ লোকের চলাফেরা বাড়বে। এতে ভীতি থেকেই যাচ্ছে। কিন্তু দীর্ঘদিন করোনা থাকলে আমাদের বিকল্প ভাবতে হবে। আমরা সবকিছু নিয়েই কাজ করছি, পরিকল্পনা করছি। তবে আরো কিছুদিন সময় নিতে চাই।


ক্ষমতায় আসতে গেলে ত্যাগ স্বীকার করতে হবে! আর কী বললেন বিএনপি মহাসচিব | Awami League of Bangladesh is in Power with force alleged BNP - Bengali Oneindia\n14 min ago কাটমানি দিয়ে চাকরি পাননি, ফেরত পাননি টাকাও, আত্মহননের চেষ্টা ছাত্রীর\n35 min ago বাজার চাঙ্গা করতে রাষ্ট্রায়ত্ত ব্যাঙ্কগুলিকে ৭০ হাজার কোটি দিচ্ছে কেন্দ্র\n53 min ago ফের ফিক্সড ডিপোজিটে সুদের হার কমাল এসবিআই, জেনে নিন নতুন হার\n1 hr ago ভারতের অর্থনীতি এগোচ্ছে সঠিক পথ ধরেই, দাবি অর্থমন্ত্রী নির্মলার\nক্ষমতায় আসতে গেলে ত্যাগ স্বীকার করতে হবে! আর কী বললেন বিএনপি মহাসচিব\n| Published: April 8 2018, 7:32 [IST]\nগায়ের জোরে, বন্দুকের জোরে, পিস্তলের জোরে, ধমক দিয়ে, জোর করে ক্ষমতায় বসে আছে আওয়ামি লিগ সরকার। এমনটাই অভিযোগ করল বিএনপি। বিএনপির মহাসচিব মির্জা ফখরুল ইসলাম আলমগীর বলেছেন, বর্তমান সরকার জনগণের দ্বারা নির্বাচিত সরকার নয়। ২০১৪ সালের নির্বাচনে এ দেশের জনগণ তাদের প্রত্যাখ্যান করেছিল। শতকরা পাঁচজন মানুষ তাদের ভোট দেননি।\nবরিশালের বান্দরোডের হেমায়েতউদ্দিন ঈদগাহ ময়দানে শনিবার জেলা ও মহানগর বিএনপি আয়োজিত সমাবেশে প্রধান অতিথির ভাষণে এমনই অভিযোগ করেন মির্জা ফখরুল ইসলাম আলমগীর।\nদলের চেয়ারপার্সন তথা প্রাক্তন প্রধানমন্ত্রী খালেদা জিয়ার উদ্বৃতি দিয়ে মির্জা ফখরুল বলেছেন, বর্তমান যে সংগ্রাম বিএনপি করছে, সেটা বিএনপিকে ক্ষমতায় বসানোর জন্য নয়। এই সংগ্রাম জনগণের অধিকারকে ফিরিয়ে দেওয়ার জন্য। যে ভোটের অধিকার কেড়ে নেওয়া হয়েছে, সেই ভোটের অধিকার ফিরিয়ে দেওয়ার জন্য। তাদের দলের লড়াইকে গণতন্ত্রের লড়াই বলে অভিহিত করেছেন মির্জা ফখরুল। একইসঙ্গে এই লড়াইকে স্বাধীনতা এবং স্বার্বভৌমত্বের লড়াইও বলেছেন তিনি।\nবিএনপির মহাসচিব মির্জা ফখরুল বলেছেন, বাংলাদেশ নাকি মধ্যম আয়ের দেশে পরিণত হয়েছে। বলা হচ্ছে বাংলাদেশ নাকি উন্নয়নশীল দেশে পরিণত হয়েছে। উন্নয়ন কার? উন্নয়ন হচ্ছে আওয়ামি লিগের। ১০ টাকার চাল এখন ৭০ টাকায় কিনতে হচ্ছে। দল দেশের দুঃসময় চলছে বলে জানিয়েছেন তিনি। সেটা কাটিয়ে উঠতে হলে অনেক ত্যাগ স্বীকার করতে হবে বলে জানিয়েছেন তিনি। বিএনপির মহাসচিব মির্জা ফখরুল আরও বলেন, দেশে ন্যায়বিচার নেই। আইনের শাসন নেই। এখন শুধু একটাই শাসন, সেটা হচ্ছে বুলেটের শাসন। একটাই শাসন, সেটা হচ্ছে জুলুমের শাসন। দেশের এই অবস্থা থেকে বেরিয়ে আসতে হবে। তাদের ঐক্যবদ্ধ হতে হবে এবং ঐক্যবদ্ধ থাকতে হবে। শৃঙ্খলার মধ্য দিয়ে আর আন্দোলনের মধ্য দিয়ে সংগ্রাম করার আহ্বান জানিয়েছেন তিনি।\nমির্জা ফখরুল অভিযোগ করে বলেন, আওয়ামি লিগ সরকার ইলিয়াস আলিসহ অনেক নেতা-কর্মীকে গুম করেছে। হাজার হাজার নেতা-কর্মীকে হত্যা করেছে। ৭১ হাজার মামলা করেছে। ১৮ লাখ আসামি। বরিশালেও ঘরে ঘরে পুলিশ নেতা-কর্মীদের তাড়া করছে। বিভিন্ন জেলায় পুলিশ তাড়া করে বেড়ায়। জনসভায় আসতে বাধা দেওয়া হচ্ছে বলে অভিযোগ করেছেন বিএনপির মহাসচিব। তাঁর আহ্বান, আজ সময় এসেছে ভাইয়ের রক্তের প্রতিশোধ নেওয়ার। সে জন্য শৃঙ্খলা বজায় রাখার আহ্বান জানিয়েছেন তিনি।\nনাবালিকার সঙ্গে বিয়ের প্রতিশ্রুতিতে সহবাস গায়ক নোবেলের! বাংলাদেশী গায়ক ফের নয়া বিতর্কে\nবাংলাদেশে কন্টেন্ট ক্রিয়েটাররা এখন ঝুঁকছেন ফেসবুকের দিকে\nbangladesh allegation bnp awami league বাংলাদেশ বিএনপি আওয়ামি লিগ\nAwami League of Bangladesh is in Power with force alleged BNP\nStory first published: Sunday, April 8, 2018, 7:32 [IST]


ব্রিটিশ কমেডি: সময় ছাপিয়ে এখনো দুর্দান্ত যে ৫টি সিটকম - অসামান্য\nব্রিটিশ কমেডি: সময় ছাপিয়ে এখনো দুর্দান্ত যে ৫টি সিটকম\nAugust 19, 2020 August 27, 2020 / বই ও চলচ্চিত্র আলোচনা\nবলা হয়, ব্রিটিশ কমেডি নাকি খুব সূক্ষ্ম! বোঝার জন্যে ঘটে খানিক বুদ্ধি থাকা চাই।\nএই নিয়ে পক্ষে বিপক্ষে তুমুল তর্কাতর্কি হতে পারে তবে এই মুহূর্তে শান্তিবাদী পথটি হলো কয়েকটি ব্রিটিশ সিটকম দেখে মুচকি হাসতে হাসতে প্রথম বাক্যটিকে সমর্থন করা।\nআমাদের মা-বাবারা যখন আগের দিনের সাদাকালো বাংলা সিনেমা দেখে শুনিয়ে শুনিয়ে অশ্রু বিসর্জন দেন, ‘আহা! আগের দিনের সব কিছুই কত না ভালো ছিল!’ এই স্বগতোক্তির মাঝে কিন্তু ভুল নেই!\nবরং সেই সময়ের মাঝে মানসিকতা আর চিন্তাভাবনার যে নির্জলা শুদ্ধতাটুকু ছিল সেটা এখনকার টিভি সিরিজ বা সিনেমায় প্রায়শ অনুপস্থিত।\nআগের দিনের কম রেজুলেশনের ছবি, ঘড়ঘড় করা অডিও কিংবা ৭০ এর দশকের বড় জুলপি-গোঁফ-বেলবটমের মিশেল অথবা কয়েন ঢুকিয়ে ক্যাডিলাকস অ্যান্ড ডাইনোসরস খেলার দিনগুলো এক ঘোর জাগানো নস্টালজিয়া। খুব অদ্ভুত ধরনের আবেগ।\nষাট-সত্তরের দশকের ব্রিটেনের কথা ভাবুন। রক এন রোলে খ্যাপা ব্রিটিশ ছেলেপেলে আর তাদের ছন্নছাড়া উদ্দাম জীবন, চারদিকে কীসের যেন একটা পরিবর্তনের হাওয়া।\nসেই সময়টাতেই তৈরি হলো সবচেয়ে অসাধারণ সব ব্রিটিশ টিভি সিরিজ, যার কদর বুঝতে চাইলে ফিরে যেতে হবে সেই আগের ব্রিটেনে।\nএখন আপনি যদি এই বলে বাগড়া দিতে আসেন যে, ব্রিটিশরা এমনিতেই নাকউঁচু, বিশ্বময় মোড়লিপনার ছড়িখানা হাতছাড়া হলেও এরা এখনো আলগা এলিটিজমে ভোগে, চায়ের কাপে চুক চুক করে চুমুক দেয় আর নকল হাসি হেসে বলে, হা হা, হাউ লাভলি!\nতাহলে ব্রিটিশ সিটকমই কেন?\nউত্তর, এই লেখার প্রথম বাক্য!\n(তবে বেশিরভাগ বাদামি চামড়ার মানুষের মতন আমিও স্বীকার করবো না যে পোস্ট-কলোনিয়াল হ্যাংওভার হয়ত একটা বড় কারণ।)\nআসুন দেখে নেয়া যাক লিস্টে কী কী অপেক্ষা করছে:\nমন্টি পাইথনস ফ্লাইং সার্কাস (১৯৬৯-১৯৭৪)\nপাইথন প্রজাতির সাপের সাথে দ্বিতীয় বিশ্বযুদ্ধের ব্রিটিশ জেনারেল মন্টগোমারির কোনো ধরনের সম্পর্ক না থাকলেও মন্টি পাইথন নিঃসন্দেহে সেরাদের সেরা কমেডি।\nমন্টি পাইথনস ফ্লাইং সার্কাসের পোস্টার । চিত্রসূত্র: Pinterest\nব্রিটিশ কমেডিগুলোর মধ্যে এটি মূলত স্কেচ কমেডি অর্থাৎ ছোট ছোট কিছু ঘটনা মিলে একটি পর্ব যার প্রতিটি ছোট ঘটনাকে বলা হয় একেকটি স্কেচ।\nঅ্যানিমেশনেরও বহুল ব্যবহার লক্ষণীয়। বিশেষত প্রায়ই একটি গোবদা ধরনের কার্টুন পায়ের দেখা মেলে যেটি ওপর থেকে ধপ করে নেমে এসে সবকিছু মাড়িয়ে দেয়।\nশোটিতে স্যাটায়ার, ডার্ক কমেডির আড়ালে উঠে আসে ব্রিটিশদের আটপৌরে জীবনের অসংগতি, অচতুরতা এবং তখনকার রাজনৈতিক অবস্থা।\nযেমন ধরুন, একটি পর্বে দেখা যায়, একজন লেখক বিশ্বের সবচেয়ে হাসির কৌতুকটি লিখেছে যেটি পড়ে সে নিজেই হাসতে হাসতে মারা যায়; তার স্ত্রী মৃত স্বামীর পাশে পড়ে থাকা কাগজে লেখা কৌতুকটি পড়ে ফেলে আর বেঘোরে মারা পড়ে।\nবাড়িতে পুলিশ আসে। হাসতে হাসতে পুলিশও মারা যায়।\nঅবশেষে এই ভয়ংকর কৌতুকের জার্মান ভার্শন দ্বিতীয় বিশ্বযুদ্ধে ব্যবহৃত হয় জার্মানদের বিরুদ্ধে।\nযুদ্ধক্ষেত্রে বন্দুক কামান চালানোর পরিবর্তে ব্রিটিশ সৈন্যদের এক টুকরো কাগজ বের করে চেঁচিয়ে চেঁচিয়ে কৌতুক পড়তে দেখা যায়। ফলাফল? অনেক জার্মানের ঘায়েল হওয়া অথবা ব্রিটিশদের বিজয়।\nমন্টি পাইথন টিমের সদস্যরা । চিত্রসূত্র: Wikimedia Commons\n৪টি মৌসুমে ৪৫টি পর্বে এরকম হাজারো স্পর্শকাতর বিষয়কে খামখেয়ালি কৌতুকে পরিণত করার কাজটিতে পাইথনরা ছিলো অনবদ্য।\nশোটির আইএমডিবি রেটিং ৮.৮/১০।\nমাইন্ড ইয়োর ল্যাংগুয়েজ (১৯৭৭-১৯৭৯, ১৯৮৫)\nহাস্যরসে ভরপুর মাইন্ড ইয়োর ল্যাংগুয়েজ। চিত্রসূত্র: Amazon\nবিশ্বের নানান প্রান্ত থেকে ইংল্যান্ডে আসা মানুষগুলো ইংরেজি ভাষাটা শিখে আসে সে কথা কে বলেছে?\nআর ঠিক এই কাজটা করতে গিয়েই একের পর এক হাস্যরসের জন্ম দিয়েছে এই সিটকমের চরিত্রগুলো।\nএক বয়স্ক শিক্ষাকেন্দ্রে কিছু বিদেশি শিক্ষার্থী জড়ো হয় ইংরেজি শেখার আশায়।\nদেখা মেলে পাকিস্তানের আলী নাদিম, ভারতের রঞ্জিত সিংহ, জামিলা মাসী, জার্মানির আনা শ্মিড, চিনের লি, জাপানের তারো, ইতালির জিওভান্নি, গ্রিসের মাক্সিমিলিয়ান পাপান্দ্রেয়ো (Maximilian Papandrious), স্পেনের হুয়ান, লাস্যময়ী ফরাসি তরুণী দানিয়েল এবং আরো কয়েকজন শিক্ষার্থীর, যাদের প্রায় সবারই রয়েছে বেশ মজার মজার পিকআপ লাইন।\nতাদের শিক্ষক ভালো মানুষ গোছের মিস্টার জেরেমি ব্রাউন (অভিনয়ে ব্যারি ইভানস) নাকাল হলেও হাল ছাড়েন না।\n৪টি সিজনের ৪২ টি পর্বে ব্রাউন সাহেবের শিক্ষার্থীরা ইংরেজি শিখতে পেরেছিল কী না সেটা জানা যাবে।\nপুরো সিটকমটি জুড়ে অল্পবিস্তর বর্ণবাদ বিরাজ করলেও ‘ইহা-শুধুই-কমেডি’ এই অজুহাতে সেসব গায়ে না মাখাই শ্রেয়।\nতবে দুঃখজনক হলেও সত্য, অসাধারণ এই ব্রিটিশ কমেডি সিটকমটি বন্ধ হয়ে যাবার পেছনের কারণও ছিলো এই বর্ণবাদের অভিযোগ।\nআইএমডিবি রেটিং ৮.৭/১০।\nফল্টি টাওয়ার্স (১৯৭৫, ১৯৭৯): শ্রেষ্ঠ ব্রিটিশ কমেডি (?)\nসত্তরের দশকের জনপ্রিয় সিটকম ফল্টি টাওয়ার্স। চিত্রসূত্র: The Guardian\nসমালোচকদের মতে, ফল্টি টাওয়ার্স হলো সর্বশ্রেষ্ঠ ব্রিটিশ কমেডি ধাঁচের টিভি সিরিজ।\nএখানে মোটেও অত্যুক্তি করা হয়নি।\nবিবিসি ২ এ প্রথম ব্রডকাস্ট হবার ৪৫ বছর পরেও ব্রিটিশদের কাছে সিরিজটির সমাদর কমেনি বরং উত্তরোত্তর বেড়েছে এবং প্রায়ই রি-ব্রডকাস্ট করা হয়।\nবলা হয়, ত্রিশ বছরের বেশি বয়সের বেশিরভাগ ব্রিটন ব্যাসিল ফল্টির বিখ্যাত “Don’t mention the war” উক্তিটির সাথে পরিচিত।\nব্রিটেনের পপ কালচারে ফল্টি টাওয়ার্স আজো বেশ শক্তভাবে বিরাজমান।\nকাহিনির মূলে রয়েছেন এক হোটেল মালিক ব্যাসিল ফল্টি (অভিনয়ে জন ক্লিজ), তার স্ত্রী সিবিল, ইংরেজিতে দুর্বল এক স্প্যানিশ ওয়েটার মানুয়েল।\nব্যাসিল ফল্টি এক বদমেজাজি মানুষ, মনে মনে আশা রাখেন একদিন ব্রিটেনের অভিজাত শ্রেণির একজন হিসেবে গণ্য হবেন। কাজেই নিজের হোটেলের সাধারণ কাস্টমারদের প্রতি তার সাংঘাতিক অনীহা, কাস্টমার এলে যেন তার বিরক্তি ধরে যায়!\nঅন্য দিকে সিবিল তার উল্টো; ভদ্রমহিলা বেশ বন্ধুবৎসল। এই দম্পতির হোটেল ব্যবসা শেষতক কীভাবে এত বড় কমেডি গ্রেট হয়ে উঠলো সেটি জানতে পারবেন মাত্র দুইটি সিজনের ১২ টি পর্বে।\nআইএমডিবি রেটিং- ৮.৭/১০\nব্ল্যাকেডার (১৯৮৩-১৯৮৯): মিস্টার বিনের ব্রিটিশ কমেডি\nমিস্টার বিন খ্যাত রোয়ান অ্যাটকিনসন । চিত্রসূত্র: Wikimedia Commons\nযদি ব্ল্যাকেডারের সাথে একেবারেই পরিচিত না থেকে থাকেন তবে জোরালো সম্ভাবনা আছে ব্ল্যাকেডার সাহেবকে দেখে আপনি সোল্লাসে বলে উঠবেন, ‘আরে এইটা তো মিস্টার বিন! ও এইখানে কী করে?’\nঅথচ আশির দশকে রোয়ান অ্যাটকিনসনকে বেশিরভাগ মানুষ চিনতো এই ব্ল্যাকেডার সিরিজের মূল চরিত্র এডমান্ড ব্ল্যাকেডার হিসেবে।\nএখনোও এই চরিত্র এবং সিরিজটি ব্রিটেনে তুমুল জনপ্রিয়। ব্রিটেনের সবচেয়ে সেরা সিটকমগুলোর তালিকায় একেবারে শুরুর দিকে রয়েছে ব্ল্যাকেডারের অবস্থান।\nইতিহাস পরীক্ষায় বানিয়ে লেখার সুযোগ না থাকলেও বানিয়ে বানিয়ে ইতিহাসের গল্প শোনায় ব্ল্যাকেডার, যার হিরো (কিংবা অ্যান্টিহিরো) ব্ল্যাকেডার নিজেই।\nঠিক ঠিক এগোনোর প্ল্যান থাকলেও সব কাজে শেষে ভজঘট পাকিয়ে ফেলা চরিত্র ব্ল্যাকেডার।\nপ্রতিটি সিরিজের টাইমলাইন ভিন্ন ভিন্ন। একইসাথে প্রতিটি সিরিজের কাহিনিও ভিন্ন ভিন্ন।\nযেমন প্রথম সিজনে দেখা যায় ১৪৮৫ সালে ইংল্যান্ডের কল্পিত রাজা চতুর্থ রিচার্ডের আমল। তাঁর পুত্র এডমান্ড (অভিনয়ে রোয়ান অ্যাটকিনসন) নিজে রাজা হতে চাইলেও বাবার সুনজর পান না। সেখান থেকে এডমান্ড ওরফে স্বঘোষিত ‘ব্ল্যাকেডার’ কীভাবে রাজা হয়ে জড়িয়ে পড়েন বিশাল ঝামেলায় তারই ফিরিস্তি দেখা যাবে।\nএকইভাবে দ্বিতীয় মৌসুমের কালপর্ব রানি প্রথম এলিজাবেথের যুগের, পরেরটি তৃতীয় জর্জের এবং শেষটি প্রথম বিশ্বযুদ্ধকালীন। তন্মধ্যে চতুর্থ মৌসুমটি সর্বাধিক জনপ্রিয়।\nমজার ব্যাপার হলো, প্রতিটি মৌসুমে ব্ল্যাকেডার কীভাবে কীভাবে যেন তার আগের মৌসুমের ব্ল্যাকেডারের বংশধর—যদিও কোনো পর্বেই ব্ল্যাকেডারকে বিবাহিত হিসেবে দেখা যায় না!\nআ বিট অফ ফ্রাই অ্যান্ড লরি (১৯৮৭ – ১৯৯৫)\nব্রিটেনের অন্যতম সফল একটি টিভি সিরিজের যাত্রা শুরু স্টিফেন ফ্রাই আর হিউ লরির হাত ধরে। মন্টি পাইথন যে ধাঁচের ব্রিটিশ কমেডি, এটিও সেরকম; স্কেচ কমেডি। আধ ঘণ্টার প্রতিটি পর্বে স্কেচগুলোর বিস্তার ৫-৬ মিনিটের মতো।\nসিরিজটি তার ৪টি মৌসুমের ২৬টি পর্বে কখনো ব্রিটনদের রোজকার জীবনের হাস্যকর ঘটনা তুলে ধরেছে, কখনো সূক্ষ্মভাবে উপহাস করেছে তখনকার রাজনৈতিক নেতাদের নির্বুদ্ধিতাকে আবার কখনো সমাজের বেনিয়ম-বেকানুনের বিরুদ্ধেও খোঁচা মেরে কথা বলতে দ্বিধা করে নি।\nপ্রধান অভিনেতা এই দুজনই–স্টিফেন ফ্রাই এবং হিউ লরি। তবে কয়েকজন কুশীলবকে প্রায়ই কিছু সহযোগী চরিত্রে দেখা যায়।\nবাসায় বসে বোরড হতে না চাইলে এক কাপ চা হাতে নিয়ে এখুনি বসে পড়ুন বিখ্যাত এই ব্রিটিশ কমেডি সিটকমগুলো দেখতে!\nফিচার ছবিসূত্রঃ Pixabay\nআরও পড়ুনঃ বাংলাদেশের প্রকাশনালয়\nনিবন্ধটি যত বার দেখা হয়েছেঃ 289\nOne Thought on ব্রিটিশ কমেডি: সময় ছাপিয়ে এখনো দুর্দান্ত যে ৫টি সিটকম


‘কোহলি ৯১১’ আসলে কি?\nবৃহস্পতিবার ২৮ মে, ২০২০ ২১:৩৫ পিএম\nপ্রকাশিত: ০৯:৩৩, ১১ জুলাই ২০১৯\nবিশ্বকাপের শেষ তিন সেমিফাইনালে তার ইনিংস যথাক্রমে ৯, ১, ১। এর সঙ্গে কি অন্য কিছুর মিল খুঁজে পাচ্ছেন? হুম, ঠিকই ধরেছেন। মার্কিন যুক্তরাষ্ট্রের ‘ইমারজেন্সি নাম্বার’ তথা ৯১১-এর সঙ্গে মিলে যাচ্ছে কোহলির এই তিন ইনিংস। এ নিয়ে সামাজিক যোগাযোগের মাধ্যমে ট্রল করছেন ক্রিকেটভক্তরা।\nরবিন নামের একজন শেষ তিন বিশ্বকাপ সেমিফাইনালে কোহলির ইনিংস উল্লেখ করে টুইট করেছেন, ‘এটাই এখন চলছে, বন্ধুরা!!! ভারতের জন্য ৯১১।`\nরোহিত ঠাকুর নামে একজন লিখেছেন, ‘বিরাট একজন বড় কিংবদন্তি। ৩ সেমির স্কোর- ৯, ১, ১। অবশ্যই এটা ইমারজেন্সির জন্য (৯১১)।`


নদী দখল করে বহুতল ভবন নির্মাণ ,নজর নেই কর্তৃপক্ষের | অবলোকন ।\nনদী দখল করে বহুতল ভবন নির্মাণ ,নজর নেই কর্তৃপক্ষের\nমেহেদী হাসান উজ্জøল,ফুলবাড়ী (দিনাজপুর) প্রতিনিধি :\nদিনাজপুরের ফুলবাড়ীতে ছোট যমুনা নদী দখল করে আরসিসি ভিত দিয়ে ভবন নির্মাণ হচ্ছে তিনটি বহুতল ভবন। ফুলবাড়ী শহরের প্রাণকেন্দ্র পৌরবাজার সংলগ্ন ফুটব্রিজ ঘেঁষে অবৈধভাবে এই ভবন নির্মাণ করা হলেও রহস্যজনক কারণে নিরব রয়েছে সংশ্লিষ্ট প্রশাসন। এতে স্থানীয় বাসিন্দাসহ সচেতন নাগরিকদের মধ্যে ক্ষোভ সৃষ্টি হয়েছে।\nজানা গেছে, পৌর শহরের স্বর্ণ ব্যবসায়ী অজিত প্রসাদ ও অম্রবাড়ী উচ্চ মাধ্যমিক বিদ্যালয়ের প্রধান শিক্ষক সামিউল ইসলাম ফুট ব্রিজের পাশে নদীর কোল ঘেঁষে আরসিসি পিলার দিয়ে বহুতল ভবন ও মার্কেট নির্মাণ করছেন। অপরদিকে তার কিছুটা দক্ষিণে বহুতল ভবন নির্মাণ করছেন সিরাজগঞ্জের রাম দত্ত। তবে পূর্বের উপজেলা নির্বাহী কর্মকর্তা আব্দুস সালাম চৌধুরী থাকাকালিন রাম দত্ত নির্মাণ কাজ বন্ধ করে দেন। পরে ওই কর্মকর্তার বদলি হওয়ার পর রহস্যজনকভাবে নদীর ধারে আরসিসি পিলার তুলে মার্কেট নির্মাণ কাজ শুরু করেন অজিত প্রসাদ ও সামিউল ইসলাম।\nসরেজমিনে দেখা যায়, ফুলবাড়ী শহরের বুক চিরে বেয়ে গেছে ছোট যমুনা নদী। সেই নদী ঘেঁষে পৌর কাঁচা বাজার অবস্থিত। নদী পারাপারের জন্য নদীর ওপরে অবস্থিত ফুটব্রিজ ঘেঁষে নদীর পাশ থেকে আরসিসি পিলার তুলে নির্মাণ করা হচ্ছে বহুতল মার্কেট। পূর্বে প্রশাসনের চাপে ভবন নির্মাণ কাজ বন্ধ থাকলেও রহস্যজনক কারণে সুযোগ বুঝে আরসিসি ভিত দিয়ে ভবন নির্মাণ কাজ প্রকাশ্য দিবালোকে চালিয়ে যাচ্ছেন ওই তিন ব্যক্তি।\nনাম প্রকাশ না করার শর্তে কয়েকেজন এলাকাবাসীরা বলেন, ‘পূর্বে রাম দত্ত অবৈধভাবে নদীর ধারে ভবন নির্মাণ কাজ করলে প্রশাসন এসে নির্মাণ কাজ বন্ধ করে দেয়। কিন্তু আবারও রহস্যজনকভাবে নদী থেকে আরসিসি ভিত দিয়ে মার্কেট নির্মাণ কাজ শুরু করেছেন রাম দত্ত। মনে হচ্ছে প্রশাসনকে ম্যানেজ করে অজিত প্রসাদ ও সামিউল ইসলামসহ কয়েকজন আরসিসি ভিত দিয়ে ভবন নির্মাণ কাজ দিব্যি চালিয়ে যাচ্ছে। তা না হলে প্রশাসন কোনো ব্যাবস্থা নেয় না কেনো। তবে আগে সকলেই প্রাথমিকভাবে নদীরধারে টিনবেড়ার ঘর নির্মাণ করেছিলেন। এখন সুযোগ বুঝেই ছক্কা হাঁকিয়ে বহুতল ভবন তুলছেন।’\nস্থানীয় বাসিন্দা সুফিয়া বেগম বলেন, ‘যাদের অগাধ টাকা পয়সা আছে প্রশাসনের চোখে তারা পড়ে না। যত আপদ-বিপদ সব গরীবদের ওপর। আমি যখন সেখানে নদী থেকে বহুদুর জায়গা ছেড়ে বাড়ি বানাই, তখন আমাকে বহু রোষাণলে পড়তে হয়েছিল। কিন্তু যারা টাকার জোড়ে নদী দখল করে নদী থেকে ভিত তুলে বহুতল ভবন নির্মাণ করছে। কই সেগুলো তো প্রশাসনের নজরে পড়ে না, না-কি রহস্যজনক কারণে দেখেও দেখেন না তারা?’\nএ বিষয়ে দখলদার রাম দত্ত বলেন, ‘আমি সেখানে জায়গা কিনে বাড়ি নির্মাণ কাজ শুরু করেছিলাম। কিন্তু একসময় উপজেলা প্রশাসনের জটিলতার কারণে নির্মাণ কাজ বন্ধ হয়ে যায়।’\nঅজিত প্রসাদ বলেন, ‘পূর্বে নির্মাণাধিন রাম দত্তের স্থাপনার কাজ বন্ধ করে দিয়েছিল প্রশাসন। এখনো তার স্থাপনার ৯ ফিট নদীর স্থানেই রয়েছে। আমরা নদী থেকে যায়গা ছেড়েই স্থাপনা নির্মাণ করছি। আমার স্থাপনা নির্মাণকালে উপজেলা প্রশাসন ও ভূমি অফিসের লোকজন জায়গা মেপে গেছেন। আমার জায়গায় কোন সমস্যা নেই।’\nশিক্ষক সামিউল ইসলাম বলেন, ‘আমার ওই জায়গাটা একটু জটিলতা আছে। আমার জায়গা থেকে ২৯ ফিট জায়গা রাস্তা ও ফুটব্রিজে ঢুকেছে। আমার ভবন নির্মাণ কাজ চলাকালে ইউএনও এসিল্যান্ড এসে মাপযোগ করেছেন। তারা মাপযোগ করে বলেছেন, যেখান থেকে পিলার তুলেছেন সেখান থেকেই কাজ করতে। বাড়তি যেনো নদীর দিকে না আসে। আমি সেই অনুপাতেই কাজ চালিয়ে যাচ্ছি।’\nফুলবাড়ী উপজেলা নির্বাহী কর্মকর্তা মো. রিয়াজ উদ্দিন বলেন, ‘ওই স্থাপনাগুলো নদীর জায়গায় নেই। তবে পানি উন্নয়ন বোর্ডের নির্দেশনা রয়েছে নদী থেকে কিছুটা জায়গা ছেড়েই স্থাপনা নির্মাণ করতে। কিন্তু তারা সেটি করেন’নি। আমি পানি উন্নয়ন বোর্ডের সাথে কথা বলে প্রয়োজনীয় ব্যবস্থাগ্রহণ করব। পানি উন্নয়ন বোর্ডের নির্দেশনা অমান্য করায় পূর্বের কর্মকর্তা রাম দত্তের নির্মাণাধিন স্থাপনার কাজ বন্ধ করেছিলেন।’\nদিনাজপুর পানি উন্নয়ন বোর্ডের নির্বাহী প্রকৌশলী মো. রাকিবুল হাসান বলেন, ‘বিষয়টি আমার জানা নেই। তবে খোঁজ নিয়ে স্থানীয় প্রশাসন ও পুলিশের সহযোগিতায় ব্যবস্থা গ্রহণ করা হবে।’


বিপন্ন বিস্ময়ের খোঁজে জীবনানন্দ দাশ\nঢাকা , বৃহস্পতিবার, ১৮ ফেব্রুয়ারী ২০২১\nজীবনানন্দ দাশ / জন্ম : ১৭ ফেব্রুয়ারি ১৮৯৯; মৃত্যু : ২২ অক্টোবর ১৯৫৪\tপ্রতিকৃতি : বাবুল দে\nমহাসমুদ্রের উচ্ছ্বসিত ঢেউয়ের মতো আধুনিক বাংলা কবিতার সরোবর কাঁপিয়ে দিয়ে যান জীবনানন্দ দাশ। মাত্র চুয়ান্ন বছরের জীবনে বাংলা ভাষার সবচেয়ে প্রভাবশালী কবির ভূমিকায় এখনো অবিচল তিনি। তাঁর এই অপ্রতিদ্বন্দ্বি দাঁড়াবার দৃঢ়তা আরো কতোদিন রাজত্ব করে যাবে- তা গভীর ভাবনার।\nআজকের জীবনানন্দ দাশ, আমাদের নিত্যদিনকার ভাংচুর ও বোঝাপড়ায় তাকিয়ে থেকে, কালিক মগ্নতায় ডুবে ছিলেন একবার মৃত্যুর রঙ, একবার জীবনের, আর শেষবার নক্ষত্র-প্রকৃতির রঙ চিনে নেবার ভাবালুতায়। সেই প্রকট বিদগ্ধতায় নিজেকে উজার করতে গিয়ে একদিন অগণ্য সঙ্গীতের সুরে কোনো মীমাংসা না করেই (মহা)‘মানব’ হয়ে গেলেন। ‘মানুষের মৃত্যু হ’লে তবুও মানব / থেকে যায়’। সেই ভবিতব্যের অমীমাংসিত অধ্যায় তো দূরের কথা, আমরা তাঁর কবিতায় যতোটুকু মীমাংসার সন্ধানে এখনো জীবনানন্দ পাঠে শিহরিত হই; হৃদয়ের গভীর থেকে গভীর থেকে গভীর থেকে ভ্রমণ করতে করতে আমরা তার কতোটুকুইবা স্পর্শ করতে পেরেছি! একবার বিস্মিত হয়ে হয়ে ভাবি, পৃথিবীতে এতো এতো কবি দূরের নক্ষত্র জে¦লে অসীমে উজ্জ্বল হয়ে ভাসছেন, এই ‘বুড়ো পৃথিবী’তে চিহ্ন রেখে যাওয়া ওই যে অগণিত কবি অগণ্য ভাষার, কেউ কি জীবনানন্দের মতো এমন করে বিপন্ন বিস্ময়ের কথা শনাক্ত করতে পেরেছিলেন- এতোটা স্পষ্ট ভাষায়? আমরা হড়হড় করে কেবল পড়ে আসছি সেই কবে থেকে: “জানি- তবু জানি / নারীর হৃদয়- প্রেম- শিশু- গৃহ- নয় সবখানি; / অর্থ নয়, কীর্তি নয়, সচ্ছলতা নয়- / আরো-এক বিপন্ন বিস্ময় / আমাদের অন্তর্গত রক্তের ভিতরে খেলা করে / ক্লান্ত- ক্লান্ত করে;” অথচ এই জাগতিক হিসাব নিকাশের জীবনে আমরা কখনো শিশু, নারী, খ্যাতি, সচ্ছলতার উপরে কিছু ভাবতে পারি বলে মনে হয় না। তবে তিনি এ কোন বিস্ময়ের কথা বলেন? এমন করেইবা কেন বলেন যে তার সমাপ্তি শুধু মৃত্যুতে! তার কোনো আরোগ্য কিংবা শুশ্রƒষা নাই। আমরা জানি, এমন করে ভেবেছেন যিনি, তিনি কেবল জীবনানন্দ দাশ। “আকাশের ওপারে আকাশ” খুঁজে পেয়েছেন যিনি- তিনি জীবনানন্দ দাশ। আবার মৃত্যুই শুধু নয়, তিনিই তো সেই কবি যিনি আমাদের শুনিয়েছেন চারদিকে কোলাহলের শব্দ, ভোরের পূর্বাভাস।\nএতো বড় প্রতিভা তাঁর কালকে নাড়িয়ে দিতে গিয়ে ঝুরঝুর করে ঝরে পড়েছিল কতিপয় অশক্ত ইমারত। আর তারই কিছু ইটসুড়কি তাঁর গায়ে এসে লেগে আহত করেছিলো বটে, তাতে কখনো ক্ষতবিক্ষত হয়েছিলেন কবি, কিন্তু কখনো তাঁর ধী থেকে একবিন্ধুও নড়ানো যায় নি। তবে কি তিনি বুদ্ধের ধ্যানকে গভীরভাবে হৃদয়ে গেঁথেছিলেন? নয়তো কবিতায় এতো বড় নির্বাণের সুর তিনি কীভাবে রচনা করলেন? নাকি ঠিক লালনের মতো নয়, তবু লালনের মতোই ভিতরে ভিতরে ছিলেন ঘরছাড়া এক রাতের পরিব্রাজক। শ্মশানের সুর শুনে শিহরিত হওয়া এক অন্ধকারের জোনাকিমানুষ?\nকিন্তু শেষতক তিনি কার কাছে গিয়ে খুঁজে পেয়েছিলেন ক্ষণিকের আশ্রয়? সে কি বলনতা সেন, সে কি কোনো অধরা? সে কি কোনো ইতিহাস, সে কি কোনো কল্পনাপ্রতিভা নাকি সে মৃত্যুর অভিরূপ এক পরম প্রশান্তির নাম? সে কি হেমন্ত, সে কি বাংলার বিশাল প্রকৃতি, সে কি ধানসিড়ি-বিশালাক্ষী নাকি কাশ-গোগলার মাঠ? সে কি ভোরের আলো, সে কি সমস্ত দিনের শেষে নেমে আসা গোধূলি? কী ছিলো তার আশ্রয়ের ভাষা? তার প্রিয় কোনো কবি- ডব্লিউ বি ইয়েটস, ডি এইচ লরেন্স, এডগার এলান পো, জন কিটস নাকি সে অন্য কোনো নাম- শেফালিকা, সুচেতনা, সরোজিনী কিংবা নিকাটাত্মীয়া শোভনা? আমরা কি ভেবে নিতে পারি তাঁর স্বীয় স্ত্রী লাবণ্য দাশের কাক্সিক্ষত প্রতিরূপই ছিলো এই মহান কবির আরাধ্য আশ্রয়? কোথায় তিনি এসেছেন মীমাংসায়? এর উত্তর কি দিতে পারবেন বুদ্ধদেব বসু, দিতে পারবেন ভূমেন্দ্র গুহ কিংবা আরো আরো প্রাজ্ঞজন, জীবনানন্দ গবেষকগণ? কিংবা এর উত্তর কি জানেন জীনাননন্দের কোনো নিরীহ পাঠক, বিদগ্ধ পাঠক, নিমগ্ন পাঠক, নিবেদিত পাঠক? প্রকৃতই কার জন্য জীবনানন্দ দাশ সমগ্র একটি জীবন শুধু পৃথিবীর জন্ম থেকে বিস্তৃতি, পৃথিবীর স্বভাব চলমানতার মাঝে বিস্ময় স্থবিরতা, মানুষের সহজতার মাঝে জটিলতা, চঞ্চলতার মাঝে নিঃসঙ্গতা কিংবা অপার আনন্দময়তার মাঝে বিষণœতার গীতগান গেয়ে ফুরিয়ে দিলেন? তাঁর কবিতা কী বলে? উপন্যাস বা গদ্যের ভাষায় কীইবা রচিত আছে? কেন তাঁর পাণ্ডুলিপি ধূসরতায় ছেয়ে আসে, তারার তিমিরে ঢেকে য়ায়, ঝরা পালক হয়ে পড়ে যায়, বেলা অবেলা হয়ে কালবেলায় পতিত হয়? কেন তিনি এই মহাপৃথিবীতে খোঁজেন মানুষের রক্তপাত কিংবা বিগত রাজাদের নিশ্চিহ্ন হবার করুণ পরিণতি? বাংলার বিচিত্র ঋতুচক্র আর তার ত্রস্ত নীলিমায় কোনটুকু তার কাক্সিক্ষত মুহূর্ত? এসব নিয়ে ভাবতে ভাবতে ফুরিয়ে আসে জীবনানন্দের কাব্য সমগ্রের পাতা। আরো প্রশ্ন জাগে, আরো অরো রহস্যের আড়ালে ক্রমশ গাঢ় হয় অন্ধকার, আর একবার উজ্জ্বলতর হয় দিন- আর যে সর্বক্ষণ চলে মেঘরৌদ্র আর আলো আঁধারের খেলা- সেই জীবনানন্দ দাশ আমাকে আচ্ছন্ন করে। আমাকে বিপুল করে, আমাকে অসহায় করে। আমাকে ভাসিয়ে নিয়ে যায় তাঁর সঘন রহস্যময়তায়।\nআবার প্রশ্ন জাগে কোথায় পেলেন তিনি এই নিভৃতি? কোথায় লুকানো ছিলো তাঁর এই যুগযন্ত্রণার অগ্রণী আখ্যান? কার সুপরামর্শে তিনি অগ্রসর পৃথিবীর গাথায় নিজেকে করে তুললেন অতুলনীয়! না তাঁর অগ্রজ রবীন্দ্রনাথ নয়, নয় মাইকেল কিংবা মধ্যযুগের বাংলা কাব্যের সোনালি ফসল। প্রথমে নজরুল-সত্যেন্দ্রনাথ হয়ে কী করে দ্বিতীয়গ্রন্থে বিনির্মিত হলো সম্পূর্ণ নিজের এক কাব্যপরিভাষা? ইংরেজি ভাষার এমএ, ইংরেজি সাহিত্যের সর্বভুক পাঠক কী করে বাঙালির নিজস্ব ঐহিত্যের কবি হয়ে গেলেন!\nতবে কি এ কারণেই তাঁর সমালোচনা এই অধুনাবাদী যুগে, কথিত উত্তর আধুনিক যুগের কবিদের ভাষায় যে, তিনি প্রকৃত কবি নন, তিনি মূলত ইংরেজি ভাষার কবিতার অনুবাদক। ধরে ধরে অনেকে টেনে বার করলেন সে সময়ের খ্যাতিমান ইংরেজ কবিদের ছায়াবলম্বনে রচিত তাঁর বিখ্যাত কাব্যপঙ্ক্তিমালা। তবে সাহিত্য কী? সাহিত্য কি এক ধরনের পূর্বসূরিদেরই ধারাবাহিকতার নবায়ন নয়? সে কাজ কি রবীন্দ্রনাথ করেননি তাঁর সঙ্গীতের সুর নির্মাণের বেলায়? তিনি কি আচ্ছন্ন হননি লালনে কিংবা গগন হরকরায়? মাইকেল কি ইংরেজিমুগ্ধ হয়ে ইংরেজি কাব্যই রচনা করতে চাননি? তবু তিনি কি সেই কপোতাক্ষের কাছে, সাগরদাড়ির কাছে তাঁর ঠিকানা আবিষ্কারে সমর্থ হন নি? ভার্জিল যখন হোমারের পঙ্ক্তির পর পঙ্ক্তি তুলে দিয়ে ‘ঈনিড’ রচনা করলেন, তখন কি সমালোচিত হননি তিনি? কিন্তু ভার্জিল কী করেছিলেন? তিনি প্রকাশ্যে ঘোষণা দিয়ছিলেন, হ্যাঁ, আমি হোমার থেকে গ্রহণ করেছি, এবং এটা নিয়ে আমি গর্ববোধ করি।\nতবে কেন জীবনানন্দ দাশকে ইংরেজ কবিদের ছায়াবলম্বনে দুএকটি কবিতা লেখার অপরাধে এতো বড় খেসারত দিতে হবে? কিন্তু সত্যি কথা হলো- অনুসরণ অনুকরণ করার ক্ষমতা থাকা চাই। সে ক্ষমতা সব প্রতিভানের থাকে না। বড় প্রতিভাবানরা অনুসরণ অনুরকণ দিয়ে শুরু করে আবার তা ছুড়েও ফেলে দেন। যেমন দিয়েছিলেন রবীন্দ্রনাথ, জীবনানন্দ দাশ। কে যেন বলেছিলো, প্রতিভাবানরাই প্রভাবিত হন। প্রভাবিত হন বড় কবি দ্বারা। আগেই বলেছি, জীবনানন্দ দাশ এমন এক কবি যাকে কোনো সৃজনশীল ব্যক্তির বেশিক্ষণ পাঠ করার ক্ষমতা নাই। কারণ জীবনানন্দ এতোটাই তীব্র যে, তিনি অকারণেই প্রভাবিত করেন। মেধাবীদের বেশি বেশি করে প্রভাবিত করেন। জীবনানন্দ পড়তে বসলেই তাঁদের ক্রিয়েটিভিটি উচ্ছ্বসিত ওঠে। লিখতে শুরু করেন নিজেই একটি কবিতা। এ ক্ষমতা সবার কবিতায় থাকে না। বড় কবিরা যেমন দ্রুতই প্রভাবিত করেন, তেমনি কবিরা প্রভাবিতও হন অন্য বড় কবিদের দ্বারা। এ খেলা চলতেই থাকে, চলবেই। এ খেলা খেলেছেন জীবনানন্দ দাশ। কিন্তু আজ যে জীবনানন্দ দাশকে আমরা আবিষ্কার করি- নিন্দুকের পাঠ না নিয়ে কেউ কি এত সহজেই বলে দিতে পারেন যে, জীবনানন্দ দাশ আমাদের জাতীয় কবির মর্যাদা পাবার যোগ্য নন? তাঁর মতো কে ভালোবেসেছে বাংলার নিসর্গ মৃত্তিকা জলহাওয়া আর নদী মাঠ সমুদ্রকে? কে বেশি গুণ গেয়েছে বাঙালির কিংবা বাংলার শ্যামলহরিৎ মোহাচ্ছন্ন প্রকৃতির। তাঁর কবিতা পড়তে পড়তে কোনো নিমগ্ন পাঠক কি এ অভিযোগ তুলতে পারবেন যে, তিনি ইউরোপীয় কাব্যধারায় কবিতা লিখে বাংলাকে সেই ধারায় উপস্থাপন করেছেন? জসীম উদ্দীনও আধুনিক কবি ছিলেন। তিনি গ্রাম্য নন। তিনি শহরে বসেই এই গ্রামীণ কবিতা লিখেছেন। তাঁকে ‘পল্লীকবি’র তকমা দিয়ে দূরে ঠেলবার প্রয়াস লক্ষণীয়। কিন্তু একসময়, এমনকি আজো কারো কারো মধ্যে তাঁর কাব্য, আলেখ্য, নাটক, সঙ্গীত রেখাপাত করে। কিন্তু জীবনানন্দের গ্রহণযোগ্যতা সর্বপ্লাবী। কারণ সময় বদলেছে। জীবনানন্দ দাশ আরো অগ্রসর ভাষাকে বেছে নিয়েছিলেন। আরো বলিষ্ঠ আঙ্গিক, প্রকরণ বেছে নিয়েছিলেন, যা দূরবর্তী প্রত্যাশার। কিন্তু তারো চেয়ে বড় কথা তিনি মানুষের মনোজগতের গভীর গভীরতর তলে ডুব দিয়েছিলেন- কোনো কোনো ক্ষেত্রে আমরা তাঁর কোনো সীমা নির্ধারণ করতে পারি না। তাঁর মানস বিচরণ যে কতোটা সুদূরের আর প্রাখর্যের তা আবিষ্কার করতে হয়তো আমাদের আরো আরো নতুন পৃথিবীর আশ্রয় নিতে হবে। তাঁর সেই অনুদ্ধারিত জগত আবিষ্কার করতে আমাদেরকে ফিরে যেতে হবে এক অপরিচিত পৃথিবীতে-\nআমার এ জীবনের ভোরবেলা থেকে-\nসে-সব ভূখণ্ড ছিলো চিরদিন আমার;\nএকদিন অবশেষে টের পাওয়া গেল\nআমাদের দু’জনার মতো দাঁড়াবার\nতিল ধারণের স্থান তাহাদের বুকে\nআমাদের পরিচিত পৃথিবীতে নেই।\n[ভাষিত, সাতটি তারার তিমির]\nজীবনানন্দ দাশ জানতেন, পৃথিবীতে বহু বহু নেশন, বহু বহু নৃপতি ধ্বংস হয়ে গেছে। আবার ধ্বংস হয়ে যাবে এই বৃদ্ধ পৃথিবী, নতুন নতুন পৃথিবীর সাজ পরে নেবে অপার প্রকৃতি। সেই পৃথিবীতে সেই আলোকিত ¯্রােতে ফিরে আসবেন কবি, ফিরে আসবে মানুষ। কিন্তু জীবনানন্দ দাশ এতোটাই প্রখর দৃষ্টিসম্পন্ন কবি যে, তিনি টের পান ‘লোকোত্তর সূর্যের আমোদে’ একদিন জেগে উঠবে সেই পৃথিবী। তিনি টের পান সেই উপস্থিতি। অনেক মৃত্যুর ভেতর, অনেক অনেক হেমন্তের পাতা ঝরার ভেতর, অনেক নিশ্চতেনার ভেতর, অনেক সূর্যাস্তের ভেতর, অনেক দিবসের অবসান শেষে, অনেক অজ¯্র গোধূলি লগ্নে, অবশেষে প্রগাঢ় রাত্রি নেমে এলে তার অবসানে এক ভোরের পৃথিবী, আলোর পৃথিবী দেখতে পান তিনি। আশ^স্ত হন, “কোথাও ভোরের বেলা র’য়ে গেছে- তবে।” তিনি হতাশাবাদী নন, তিনি কেবলই অনিবার্য মৃত্যু প্রত্যাশী নন। তাঁর শুধু জাগে না মরে যাবার সাধ। যে তাহাকে ভালোবাসিয়াছে, যে তাহাকে ঘৃণা করিয়াছে, যে তাহাকে অবহেলা করিয়াছে, তার সঙ্গে বোঝাপড়ার সাঙ্গ হয় কবির। তিনি রচনা করেন, একের পর এক কাব্য। একের পর এক উপন্যাস, একের পর এক গল্প। প্রবন্ধ লেখেন পাঠককে শিক্ষিত করতে। তাঁর যে কবিতার ভুবন তিনি রচনা করে যান, হয়তো ঢের বেশি টের পান তিনি, আর কী বলবার থাকে, আর কী অবশিষ্ট আছে জানাবার, এই দেহ একদিন ভাগাড়ে আশ্রয় পাবে তবু, জীবন হবে না শেষ। পৃথিবী ফুরিয়ে যাবে তবু পৃথবীর পথে পথে হেঁটে যাবে স্বপ্নের যাত্রা। সে যাত্রার বর্ণনা করেন-\nকোথাও ডানার শব্দ শুনি\nকোনোদিকে সমুদ্রের সুর-\nসূর্যালোকিত সব সিন্ধু-পাখিদের শব্দ শুনি;\nযতোদিন বনলতা আছেন, ততোদিন আশা আছে কবির। ততোদিন সৃষ্টি আছে কবিতার। ততোদিন আয়ু আছে পৃথিবীর। যতোদিন সৃষ্টি আছে- হাজার বছর ধরে খেলা করে সৃষ্টির সারসেরা। একদিন সব কিছুই শেষ হয়ে যায়, ভেঙে পড়ে বয়সী পৃথিবী। তবু কবিকে জাগাবার থাকে কেউ। কেবল প্রবল কল্পনাপ্রতিভার কবিই টের পান, তাঁর উপস্থিতি কালে কালে নতুন পৃথিবীতে। বনলতা, সুরঞ্জনা থেকে পৃথিবীর অধরা রূপসী তারা- যারা বারুদের মতো। বলেন কবি বোরহানউদ্দিন খান জাহাঙ্গীর, “মেয়েমানুষ তো বারুদ / প্রথম থেকে শেষ পর্যন্ত এই হচ্ছে ভালোবাসার বারুদ।” তারাই বাঁচিয়ে রাখে জীবনানন্দ দাশের মতো কবিকে। অথবা বনলতাদের মতো লিঙ্গ নির্বিশেষে মানবোর্ধ কেউ ঢের দিন বাঁচিয়ে রাখে পৃথিবীর জেনুইন কবিদের। জীবনানন্দও বেঁচে আছেন, বেঁচে থাকবেন- সব শেষ হয়ে গেলেও এই আহ্বানের ভিতর।\nশরীরে ঘুমের ঘ্রাণ আমাদের- ঘুচে গেছে জীবনের সব লেনদেন;\n‘মনে আছে?’ শুধালো সে- শুধালাম আমি শুধু, ‘বনলতা সেন?’\n[হাজার বছর শুধু লেখা করে, বনলতা সেন]\nমৃতদেহে প্রাণসঞ্চার করে যে, সেই তো বনলতা সেন, সে কি কোনো মানবী, সে কি কোনো ঈশ^রী, সে কি কোনো দেবি, সে কি কোনো কৃষককন্যা, সে কি উচ্ছল বালিকা কোনো, নাকি সে কেবল নিতান্ত আর্থিক স্বচ্ছলতার প্রতীক, নির্বিঘœ খ্যাতির প্রতীক? এসব প্রশ্নের উত্তর না পেয়েও বলা যায়, পৃথিবীর প্রবল কল্পনাধর, শক্তিধর, প্রবল মেধাবী কবিদের পৃথিবীর পর পৃথিবীতে আবাসন নিশ্চিন্ত হয়ে যায়। তাঁদেরকে বাঁচিয়ে রাখেন হয়তো মানবোত্তর, দেবোত্তর কোনো প্রতীক। জীবনানন্দ দাশ সেই বেঁচে থাকা কবি।\nকেন বেঁচে থাকবেন জীবনানন্দ দাশ, কেন বেঁচে থাকবে জীবনানন্দের আদর্শ, কেন বেঁচে থাকবেন এমনকি ব্যক্তি জীবনানন্দ? এ তাঁর কবিতার মতোই এ প্রশ্নের উত্তর প্রবল রহস্যময়। তবে এতোটুকু জাগতিক সত্যে ভর করে বলা যায় যে, তিনি তাঁর কবিতার বিষয় নির্বাচনে এমন কিছু জায়গায় ঝরনাধারা বইয়ে দিয়েছেন- মানুষ কিছুতে এড়াতে পারে না। তাঁর মৃত্যুচেতনা, প্রেম, নিসর্গপ্রিয়তার চেয়ে যে ব্যাপারগুলো অনিবার্যভাবে তাঁকে মানুষের ঢের কাছে নিয়ে এসেছে- তা নিঃসন্দেহে অবহেলা, উপেক্ষা এবং প্রত্যাখ্যান। যুবক বয়স থেকে শেষাবধি তিনি প্রায় সর্বত্র প্রত্যাখ্যাত ও উপেক্ষিত হয়েছেন। সেই সময়ের ইংরেজিতে এমএ এক যুবকের চাকরি নিয়ে হেলাফেলা কিছুতেই বিশ্বাসযোগ্য নয়, ভেবে নিতে পারি। কিন্তু তাঁর বেলায় এটি ঘটেছে- কারণ তখনকার বিশ্ব অর্থনৈতিক মন্দা তখন স্বয়ং ভারতবর্ষকেও প্রভাবিত করেছিল। ক্রমেই ঘনিয়ে আসছিলো দ্বিতীয় বিশ^যুদ্ধে অপ্রতিরোধ্যতা। যে কারণে এতো উচ্চশিক্ষায় শিক্ষিত একজন মানুষকেও বারবার চাকরি চলে যাবার মতো সংকটে পড়তে হয়েছে, নতুন চাকরি খুঁজতে হয়েছে। কারণে অকারণে চাকরি থেকে প্রত্যাখ্যাত হবার মতো ঘটনা ঘটেছে। তাঁর একরকম উপার্জনহীন সংসার জীবনের দারিদ্র্য উচ্চাভিলাষী সুদর্শনা স্ত্রী লাবণ্য দাশ সহ্য করতে পারেননি। জীবনানন্দ নিজেও যে এর জন্য লজ্জিত ছিলেন না, তা নয়। তাঁকে এই বয়সেও পরিবারের অন্যের উপার্জনের উপর নির্ভর করতে হয়েছে। তারপর তাঁর লেখালেখি জীবনে রবীন্দ্রনাথের মতো বড় প্রতিভার কাছেও প্রশ্রয় পাননি। শনিবারের চিঠি, সজনিকান্ত দাশ থেকে শুরু করে সুধীন্দ্রনাথ দত্ত, পরিচয় সবাই মিলে তাঁকে উপহাস করেছে। তাঁকে ‘জীবনানন্দ’ না বলে ‘জীবানন্দ’ বলে তিরস্কার করেছেন, গণ্ডারের সঙ্গে তুলনা করেছেন, গেঁয়ো আনস্মার্ট বলে কবিতা মুদ্রণে অস্বীকৃতি জানিয়েছেন। এতো এতো প্রত্যাখ্যন ব্যক্তি জীবনানন্দ এবং তাঁর কবিতা- সব দিক থেকে মানুষের খুব কাছে স্থান দিয়েছে। বিশেষ করে এতো কিছুর ভেতরও তাঁর অটল অবিচল লেখালেখি এবং সম্পূর্ণ নতুন এক ভাষা ও উপস্থাপনার আবিষ্কার তাঁকে বুদ্ধদেব বসুর মতো তুখোড় কবি, পণ্ডিত ও সাহিত্য সমালোকের হৃদয়ে স্থান করে দিয়েছে। পরবর্তীতে তাঁর জন্য যা করার ছিলো সকলের, তা মূলত বুদ্ধদেব বসু একাই করেছেন। এবং তাঁকে ‘আধুনিক কবিতার প্রধান পুরুষ’ বলে ব্যাখ্যা দিয়েছেন।\nমানুষ শুধু কেন, প্রাণিজগতের সবচেয়ে স্পর্শকাতর যে বিষয়, সেই মৃত্যুভাবনা জীবনানন্দ দাশের কবিতার পঙ্ক্তির পর পঙ্ক্তিতে অভাবিতভাবে জায়গাজুড়ে নিয়েছে। মৃত্যুভয়, মৃত্যু-আতঙ্ক, মৃত্যু-সচেতনতা, মৃত্যু-অবিবার্যতা মানুষের নিত্যদিনের ব্যাপার। মানুষের অতল বিবেচনায় কথা বলেছেন জীবনানন্দ দাশ তাঁর সমগ্র কাব্যজীবনে। তাঁর সবচেয়ে ভালোবাসার যে মৌসুম, তাঁর সবচেয়ে প্রিয় যে ঋতু হেমন্ত, যেখানে তিনি প্রশান্তির আশ্রয় খুঁজে পান, যে ফসলের মাঠে নিজেকে বিলিয়ে দিয়ে সুখ খুঁজে পান সেই হেমন্তের বর্ণনায়ও বারবার উঠে এসেছে মৃত্যুর প্রসঙ্গ: “আজকে মানুষ আমি তবুও তো- সৃষ্টির হৃদয়ে/ হৈমন্তিক স্পন্দনের পথের ফসল; / আর এই মানবের আগামী কঙ্কাল;” (সাতটি তারার তিমির) কিংবা এই প্রিয় হেমন্ত ঋতুও একদিন পৃথিবী থেকে হারিয়ে যাবার আশঙ্কায় ব্যথাহত কবি : “হেমন্ত ফুরায়ে গেছে পৃথিবীর ভাড়ারের থেকে; / এ-রকম অনেক হেমন্ত ফুরায়েছে/ সময়ের কুয়াশায়;” (নাবিকী, প্রাগুক্ত) কিংবা যখন পৃথিবী রক্তাক্ত হয়, চারদিকে যুদ্ধের বারুদ ওড়ে, মাছির মতো ঝরে যায় সুন্দর, সেখানেও হেমন্ত কুয়াশার ভেতর দিয়ে দিনের সমাপ্তি দেখতে ভালোবাসেন:\nতুমি সেই নিস্তব্ধতা চেনো নাকো; অথবা রক্তের পথে\nপৃথিবীর ধূলির ভিতরে\nজানো নাকো আজো কাঞ্চী বিদিশার মুখশ্রী মাছির মতো ঝরে;\nগভীর নীলাভতম ইচ্ছা চেষ্টা মানুষের- ইন্দ্রধনু ধরিবার ক্লান্ত আয়োজন\nহেমন্তের কুয়াশায় ফুরাতেছে অল্পপ্রাণ দিনের মতন।\nজীবনানন্দ দাশকে এ গ্রন্থে অনেক বেশি রাজনীতি সচেতনও দেখা যায়। দ্বিতীয় বিশ^যুদ্ধের ভয়াবহতা তাঁকে তাড়িত করে। তিনি হত্যালীলা ও লোভের বিরুদ্ধে স্পষ্ট অবস্থান নেন।\nতাঁর গ্রহণযোগ্যতার আর যে অনিবার্য বিষয়, সেটি তাঁর প্রকৃতিচেতনা, প্রকৃতিমুগ্ধতা কিংবা নিসর্গপ্রিয়তা। এই হেমন্ত প্রকৃতিরই প্রাণ, প্রকৃতিরই আয়ু-খণ্ডাংশ। ‘আমি এই অঘ্রানেরে ভালোবাসি’ বলার ভিতর দিয়ে তিনি প্রকৃতির প্রতি ভালোবাসা প্রদর্শন করেন। কেননা তিনি এই প্রকৃতিকে ভালোবাসতে বাসতেই একদিন এই প্রকৃতিতেই বিলীন হবেন। সকলে তাই হয় :\nচ’লে যাবো শুকনো পাতা-ছাওয়া ঘাসে- জামরুল হিজলের বনে;\nতল্তা বাঁশের ছিপ হাতে র’বে- মাছ আমি ধরিব না কিছু;-\nদীঘির জলের গন্ধে রূপালি চিতল আর রূপসীর পিছু\nজামের গভীর পাতা-মাখা শান্ত নীল জলে খেলিছে গোপনে;\nআনারস ঝোপে ওই মাছরাঙা তার মাছরাঙাটির মনে\nঅস্পষ্ট আলোয় যেন মুছে যায়;- সিঁদুরের মতো রাঙা লিচু\nঝ’রে পড়ে পাতা ঘাসে- চেয়ে দেখি কিশোরী করেছে মাথা নিচু-\nএসেছে সে দুপুরের অবসরে জামরুল লিচু আহরণে,-\nচ’লে যায়; নীলাম্বরী স’রে যায় কোকিলের পাখনার মতো\n[চলে যাবো শুকনো, রূপসী বাংলা]\nজীবনানন্দ : সময়সাগরতীরে সূর্যস্রোতে নিবিড় নাবিক\nজীবনানন্দের সমসাময়িক ও পরবর্তীকালের শক্তিমান কবিদের শ্রদ্ধার সঙ্গে মনে রেখেও বলতে হবে,\nগলিটার মধ্যে একটা ভেজা অন্ধকার। আকাশে চাঁদের আলো আছে কিনা তিনি একবার\nএকজন ব্যক্তি যখন তাঁর সমসময়ে, সমাজে অভিভাবক স্বরূপ হয়ে ওঠেন, যে-কোনো সমস্যার\nগৃহ বদলের মানুষ জীবন\n(পূর্ব প্রকাশের পর) ধরা যাক, যুবকেরা অথবা তাদের বাড়িঘরে বাবা-মায়ের নির্মিত এই প্রকারের\nসজনিদের বাড়ি থেকে কিছুদূর এগুলেই রাস্তার ওপাশে সবুজ গালিচা। শিশিরসিক্ত গালিচায় সোনালি


অবৈধ আইফোন ধরতে অভিযান সড়ক অবরোধ, বিক্ষোভ\nস্টাফ রিপোর্টার | ২০ মে ২০১৮, রোববার\nবিদেশ থেকে অবৈধভাবে আনা আইফোন জব্দ করতে রাজধানীর একটি অভিজাত বিপণী বিতানে অভিযান চালিয়েছেন শুল্ক গোয়েন্দারা। এ অভিযানের প্রতিবাদে ব্যবসায়ীরা সড়ক অবরোধ করে বিক্ষোভ করেছেন। পরে আলোচনার ভিত্তিতে জব্দ আইনফোন নিজেদের দপ্তরে নিয়ে যান গোয়েন্দারা। যেসব ব্যবসায়ী বৈধতার কাগজ দেখাতে প ারবেন তাদের ফোন ফিরিয়ে দেয়ার কথা জানিয়েছেন শুল্ক গোয়েন্দা কর্মকর্তারা। শুল্ক গোয়েন্দা ও মোবাইল দোকান মালিকেরা জানান, গতকাল সকাল ১১টার দিকে শুল্ক গোয়েন্দা ও তদন্ত অধিদপ্তরের সহকারী মহাপরিচালক কাজী মোহাম্মদ জিয়া উদ্দিনের নেতৃত্ব একটি দল রাজধানীর দক্ষিণ পান্থপথের বসুন্ধরা সিটি শপিং মলে আসেন। এ সময় তাদের সঙ্গে পুলিশ, র‌্যাব ও আনসার সদস্যরা ছিলেন। তারা শপিংমলের নিচতলা, দ্বিতীয়, পঞ্চম ও ষষ্ঠ তলায় প্রায় ৫০টি দোকানে অভিযান চালান। শুল্ক কর্মকর্তারা আমদানিকৃত আইফোনের নথিপত্র দেখতে চান।\nবৈধ কাগজপত্র না দেখানোর কারণে লেবেল-১ এর বড় ৫টি দোকান থেকে প্রায় ১০০টি আইফোন জব্দ করা হয়। দোকানগুলো হলো গ্যাজেট জোন, সেল ওয়ান, ফোন এক্সচেঞ্জ, নিশা টেলিকম ও শিকদার ইলেকট্রনিক্স। এই আইফোনের অধিকাংশ স্যামসাং ও সনি কোম্পানির। এ সময় দোকান মালিকদের সঙ্গে অভিযান পরিচালনাকারীদের বচসা হয়। তারা তাদের মোবাইল ফোন ফেরতের দাবি জানান। দুপুর ১টার দিকে এই অভিযান শেষ করে শুল্ক গোয়েন্দা কর্মকর্তারা শপিং মলের বাইরে বের হয়ে আসেন। তারা গাড়িতে উঠলে গাড়ির সামনে ৫টি দোকানের মালিকসহ বসুন্ধরা সিটি শপিং মলের অন্য মোবাইলের দোকান মালিকেরা তাদের গাড়ি ঘিরে ধরে। এ সময় পুলিশ, র‌্যাব ও আনসার সদস্যরা তাদের গাড়ির সামনে থেকে সরিয়ে দেয়। তখন দোকান মালিকদের সঙ্গে র‌্যাব ও পুলিশের হাতাহাতির ঘটনা ঘটে। পরে সেখান থেকে শুল্ক গোয়েন্দারা চলে গেলে দোকান মালিকেরা বসুন্ধরা সিটি শপিং মলের সামনের রাস্তা অবরোধ করে আগুন জ্বালিয়ে বিক্ষোভ প্রদর্শন করে। এতে ওই এলাকায় প্রচণ্ড যানজট দেখা যায়। বিক্ষোভকারীরা পান্থপথের মোড়ের দিকে আসতে চাইলে পুলিশ তাদের ঘিরে রাখে। অভিযানের কারণে বসুন্ধরা শপিং মলে অন্যান্য দোকানে বেচাকেনা বিঘ্নিত হয়।\nগ্যাজেট জোনের সেলসম্যান মো. ইউনুস আলী মানবজমিনকে জানান, বিভিন্ন দেশ থেকে আমদানি করে আমরা আইফোন বিক্রয় করে থাকি। আমাদের সব নথিপত্র গোডাউনে আছে বলে অভিযান পরিচালনাকারীদের জানালে তারা তাৎক্ষণিক দেখতে চান। কোনো সময় না দিয়ে আমাদের দোকান থেকে ২৫টি আইফোন নিয়ে যায়। সেল ওয়ানের বিক্রয় প্রতিনিধি সুমন জানান, আমাদের কাছে রাজস্বের নথি আছে তাদের বললেও তারা আইফোন জব্দ করে নিয়ে গেছে। ১০০টি আইফোনের দাম প্রায় ৯০ লাখ টাকা।\nবসুন্ধরা সিটি শপিং মল ইলেকট্রনিক্স দোকান মালিক সমিতির সভাপতি মো. কতুব উদ্দিন জানান, এরআগেও আমাদের দোকানে অভিযান চালানো হয়েছে। এবারের অভিযানে ব্যবসায়ীরা ক্ষুব্ধ। কারণ হচ্ছে যে, আগে যে অভিযান চালানো হয়েছে সেই সময়ে জব্দকৃত মোবাইল ফোনের কাগজ দেখানোর পর তারা পরে ফেরত দেয়নি। এদিকে বেলা পৌনে ৩টার দিকে শুল্ক গোয়েন্দা ও তদন্ত অধিদপ্তরের সহকারী মহাপরিচালক কাজী মোহাম্মদ জিয়াউদ্দিন দোকান মালিকদের সঙ্গে একটি সমঝোতার বৈঠকে বসেন। বিকাল পৌনে ৫টার দিকে সেই বৈঠকটি শেষ হয়। বৈঠক শেষে এক প্রেস ব্রিফিংয়ে তিনি জানান, যারা বৈধভাবে মোবাইলের ব্যবসা করছেন তাদের ব্যাপারে আমাদের কোনো আপত্তি নেই। কিন্তু, সাম্প্রতিক সময়ে আমাদের কাছে তথ্য ছিল যে, রাজস্ব ফাঁকি দেয়া এবং চোরাই মোবাইলের বেচাকেনা বেড়ে গেছে। সেই সূত্র ধরে আমরা এখানে অভিযানে আসি। তিনি আরো জানান, যাদের দোকানে অভিযান চালিয়ে আইফোন জব্দ করা হয়েছে তাদেরকে আমরা বলেছি যে, তারা যদি বৈধ কাগজপত্র দেখাতে পারে তাহলে আমরা তাদের ফেরত দিবো। আর যদি না দেখাতে পারে তাহলে আমরা সেইগুলো জব্দ করবো।\nবসুন্ধরা সিটি শপিংমলের মার্কেটিং বিভাগের প্রধান মো. জসিম উদ্দিন মানবজমিনকে জানান, এটা তাদের নিয়মিত অভিযান। এখানে আমাদের কোনো আপত্তি নেই। যারা সরকারি ট্যাক্স ফাঁকি দিবে তাদের আইনের আওতায় আনা হোক এ ব্যাপারে আমাদের কোনো আপত্তি নেই। তেজগাঁও থানার ওসি মাজহারুল ইসলাম জানান, সড়ক অবরোধের খবর পেয়ে পুলিশ ঘটনাস্থলে উপস্থিত হয়। পরে অবরোধকারীরা সড়ক থেকে চলে গেলে যানবাহনের জন্য রাস্তা উন্মুক্ত করে দেয়া হয়।


কীভাবে অর্জুন অজান্তে শিবের সাথে লড়াই করে এবং পশুপত অস্ত্র দিয়ে পুরস্কৃত হয় তার গল্প - অন্যান্য\nপ্রধান অন্যান্য অর্জুন এবং ভগবান শিবের লড়াই\nঅর্জুন এবং ভগবান শিবের লড়াই\nভগবান শিব সম্পর্কে\n12 জ্যোতির লিঙ্গামস\n108 শিবের নাম\nশিব মন্তর ও স্টোত্রাস\nলর্ড নটরাজ দ্য গ্রেট ডান্সার\nশিবরাত্রি ক্রাফট আইডিয়াস\nমহা শিবরাত্রির আচার\nশিবরাত্রি দিবসের তারিখ\nরঙ থেকে ছবি\nগল্প: অর্জুনের তপস্যা\nশক্তিশালী হিমালয়ের পর্বত ইন্দ্রাকিলা ছিল অনেক agesষিদের জন্য শান্ত বাসস্থান যারা প্রার্থনা করেছিলেন এবং দেবতাদের তীব্র তপস্যা করেছিলেন।\nএকদিন, agesষিরা তাদের বাসভবনের দিকে হাঁটতে দেখলেন এক অপরিচিত লোক। তারা লক্ষ্য করেছেন যে এমনকি অপরিচিত ব্যক্তি ageষির জাফরান জামা পরেছিলেন, তার মতো কিছুই দেখতে পেলেন না। তিনি লম্বা, সু-নির্মিত এবং অস্ত্র বহন করছিলেন। তরোয়ালটির সোনার ইঙ্গিত দেখে তারা অপরিচিত ব্যক্তিকে পাণ্ডব রাজপুত্র অর্জুন বলে স্বীকৃতি দেয়।\nএকজন agesষি ফিসফিস করে বললেন, 'দুর্যোধনের সাথে ডাইস খেলায় পণ্ডবরা তাদের রাজ্য থেকে বিতাড়িত হয়েছিলেন। তবে এখানে কি করছেন যুবরাজ অর্জুন? ”\nঅর্জুন নিঃশব্দে নির্জন স্থানে চলে গেলেন এবং শিবকে তীব্র তপস্যা করতে কাদা থেকে লিঙ্গ তৈরি করতে বসলেন। তিনি কোনও কিছুর জন্য তাঁর তপস্যা বন্ধ করেন নি। কয়েক মাস পরে, তার চারপাশের পৃথিবী তার তপস্যা উত্তাপ সহ্য করতে না পেরে তার চারপাশে কালো ধোঁয়া বের করতে শুরু করে। ধোঁয়াটি ইন্দ্রাকিলা পর্বতে ছড়িয়ে পড়ে এবং agesষিরা পালিয়ে যায় কৈলাশ পর্বতে।\nতারা দেবী পার্বতীর পাশে বসে ভগবান শিবের কাছে গিয়ে হস্তক্ষেপ করার অনুরোধ করেছিলেন। ভগবান শিব হেসে উত্তর দিলেন, “দয়া করে আবার ইন্দ্রাকিলা পর্বতে ফিরে যান। আমি আপনার সমস্যার সমাধান করব। '\nTheষিরা চলে যাওয়ার পরে, ভগবান শিব সন্দেহ করতে পারেন দেবী পার্বতীর মুখের উপরে মেঘ। তিনি তাকে জিজ্ঞাসা করলেন, “তোমাকে কী কষ্ট দিচ্ছে? জিজ্ঞাসা করতে দ্বিধা করবেন না। '\nদেবী পার্বতী তাঁকে জিজ্ঞাসা করেছিলেন, 'কেন অর্জুন এত তীব্র তপস্যা করছেন?' তিনি জবাব দিয়েছিলেন, 'কারণ তিনি আসন্ন যুদ্ধের জন্য আশীর্বাদী অস্ত্র চান।' তারপরেও তার সন্দেহ ছিল এবং জিজ্ঞাসা করেছিল, 'আপনি কি বিশ্বাস করেন যে সে অস্ত্রগুলি বুদ্ধি ও ন্যায়বিচারের সাথে ব্যবহার করবে?' 'ভাল, আমাদের এটি খুঁজে বের করতে হবে,' তিনি উত্তর দিয়েছিলেন।\nভগবান শিব তাঁকে অর্জুনকে পরীক্ষা করার পরিকল্পনা সম্পর্কে বলেছিলেন। তিনি নিজেকে কিরতা প্রধান হিসাবে ছদ্মবেশ ধারণ করেছিলেন (কিরতা পর্বতবাসীদের গোত্র), এবং দেবী পার্বতী এবং তাঁর অনুসারীদের মধ্যে কয়েকজনকে কিরতা মহিলা হিসাবে পোষাক করতে বলেছিলেন।\nতারা যখন ইন্দ্রকিলা পর্বতের নিকটে গিয়েছিল, দেবী পার্বতী কিছু দূরে একটি বুনো শুয়োরের দিকে ইঙ্গিত করে বললেন, 'এটি কোনও সাধারণ শুয়োরের মতো লাগে না।' ভগবান শিব তা দেখে বললেন, “তুমি ঠিক বলেছ। ওটা দেখতে আসুর মতো, মুকা। তিনি seemsষিদের প্রার্থনা ব্যাহত করার দিকে এগিয়ে যাচ্ছেন বলে মনে হয়। '\nভগবান শিব তার ধনুক এবং তীরের সাহায্যে অসুরের দিকে লক্ষ্য রেখেছিলেন, কিন্তু রাক্ষস শিবের উপস্থিতি টের পেয়ে পালিয়ে গিয়েছিলেন। ভগবান শিব তাঁকে sষির আবাসে তাড়া করলেন, এবং theষিরা যখনই শুয়োরকে তাদের দিকে চার্জ করতে দেখল তারা সাহায্যের জন্য চিৎকার করতে লাগল।\nঅর্জুন তপস্যা করছিলেন এমন জায়গায় মুকা দৌড়ে গেলেন। অর্জুন শুয়োরের উপস্থিতি অনুভব করে চোখ খুলল। এটিকে হত্যা করার জন্য তিনি তাঁর তীর এবং তীর নিয়েছিলেন। ভগবান শিবও ঘটনাস্থলে পৌঁছে বললেন, “থাম! এটাই আমার শিকার। আপনি এটি হত্যা করতে পারবেন না। ' অর্জুন ছদ্মবেশে শিবকে চিনতে পারলেন না এবং জবাব দিলেন, “আমি আমার ধনুক রাখব না। আপনি যদি সত্যিকারের শিকারী হন তবে আপনার লক্ষ্য নিয়ে এটি হত্যা করুন ”\nদু'জনেই শুকরের দিকে তীর চালাল shot তীর ছিদ্র হওয়ার সাথে সাথেই প্রাণীটি তার আসল আত্মিক আত্মাকে পুনরায় শুরু করেছিল এবং মারা গেল। কিরতা মহিলারা রাক্ষসকে দেখে তার মৃত্যুতে নেমে পড়ল, নাচতে শুরু করল।\nতবে এটি প্রথমে পরিষ্কার ছিল না কে প্রথমে সমুদ্রকে আঘাত করেছিল এবং কোন দলই পরাজয় স্বীকার করতে প্রস্তুত ছিল না। কিরতা মহিলারা যুক্তি দিয়েছিলেন, “তিনি মিথ্যা কথা বলছেন, হে প্রধান! তুমি তার সামনে শুয়োরটা মেরে ফেলেছ। ” অর্জুন অপমানিত হতে পছন্দ করেন না তাই দ্বন্দ্বের জন্য কিরতা প্রধানকে চ্যালেঞ্জ করেছিলেন।\nশীঘ্রই, অর্জুন এবং ভগবান শিবের মধ্যে তীরগুলি উড়তে শুরু করল। তারা একে অপরকে তাদের সেরা তীর ছুড়ে মারল, কিন্তু তাদের দু'জনকেও আঘাত করা হয়নি। হঠাৎ অর্জুন বুঝতে পারল যে তাঁর তীরের কাঁপুন শেষ হয়ে গেছে। ভগবান শিব তাঁকে দেখে মুচকি হেসে বললেন, 'আপনি আমার কাছ থেকে কিছু তীর ধার নিতে পারেন।' এই কথা শুনে কিরাতা মহিলারা অর্জুনকে ঠাট্টা করা শুরু করলেন।\nঅর্জুন ক্ষুব্ধ হয়ে শিকারীর দিকে ধনুক ছুঁড়ে মারল, যিনি এটি ধরলেন, তার তারটি ছিঁড়ে ফেলে দিয়ে চলে গেলেন। তাঁর ক্রোধ নিয়ন্ত্রণ করতে না পেরে অর্জুন তাঁর তরোয়াল নিয়ে তাঁর সমস্ত শক্তি দিয়ে তাঁকে অভিযুক্ত করলেন। শিকারি আঘাত হওয়ায় তরোয়ালটি ফুলগুলিতে দ্রবীভূত হয়েছিল। প্রত্যেকে এই আশ্চর্য কাজ দেখে অবাক হয়ে গেলেন এবং কিরতা মহিলারা তাদের প্রধানকে প্ররোচিত করলেন।\nহারাতে অস্বীকার করে, অর্জুন তার খালি হাতে একটি গাছ বাছাই করে এবং শিকারীর দিকে ছুড়ে মারল, যিনি খুব সহজেই এটি ছুঁড়ে ফেললেন। পরাজয় স্বীকার করতে না পেরে তিনি শিবের কাছে শক্তির জন্য প্রার্থনা করার সিদ্ধান্ত নেন। তিনি লিংগের সামনে বসে “ওম নমঃ শিবায়” জপ করতে শুরু করলেন এবং লিঙ্গমের উপরে মালা রাখলেন।\nশীঘ্রই, তিনি অনুভব করেছেন যে তার দেহে শক্তি জমেছে। তাঁর প্রার্থনা শুনে খুশী হয়ে তিনি কিরতা শিকারীর দিকে ফিরে বললেন, “শিব আমাকে শক্তি দিয়েছিলেন। আসুন, এখন দেখা যাক কে জানে। কিন্তু তিনি দেখেন যে লিংগাম শিকারীর গলায় পড়ে আছে।\nযখন অর্জুন বুঝতে পেরেছিলেন যে কিরতা প্রধান ছদ্মবেশে শিব ছাড়া অন্য কেউ নন, তখন তিনি তাঁর সামনে মাথা নত করে বললেন, “প্রভু আমাকে ক্ষমা করুন। আমি কাকে লড়াই করছি তা আমি জানতাম না। ” ভগবান শিব জবাব দিয়েছিলেন, “হে বীর রাজকুমার, তুমি তোমার ভক্তি দ্বারা আমাকে শান্ত করে দিয়েছ। আমি আপনাকে এই পশুপাতা দেব, তোমার যুদ্ধে আপনাকে সাহায্য করার জন্য ধন্য তীর। '\nবহু বছর পরে, মহাভারতের সময়, অর্জুন কর্ণকে পরাজিত করার জন্য পশুপাতা তীর ব্যবহার করেছিলেন।\nশিব টেলস সূচি\nভালবাসা দিবস আপনার সঙ্গীকে চুমু দেওয়ার জন্য এর্গোনমিক অঞ্চলগুলি ডেটিং চাইনিজ নববর্ষ হোয়াটসঅ্যাপের জন্য ভালোবাসা দিবসের চিত্রসমূহ বিনামূল্যে ডাউনলোড | ভারতীয় রঙ্গোলি ডিজাইন s\nক্রিসমাস ধাঁধা ক্রিয়াকলাপ\nআমি আপনাকে ভালবাসি কেন 35 কারণ\nকি তারিখ ছাই বুধবার ছিল 2016\nউদ্ধৃতি সহ টেডি বিয়ারের ছবি


রাজধানীতে ট্যানারির বর্জ্য দিয়ে পোল্ট্রির খাবার তৈরীর অপরাধে ১০ জনকে ২ বছর করে কারাদন্ড দিয়েছে র‌্যাবের ভ্রাম্যমান আদালত ॥ ২৪ লাখ টাকা জরিমানা………. – চ্যানেল সেভেন বিডি\nরাজধানীতে ট্যানারির বর্জ্য দিয়ে পোল্ট্রির খাবার তৈরীর অপরাধে ১০ জনকে ২ বছর করে কারাদন্ড দিয়েছে র‌্যাবের ভ্রাম্যমান আদালত ॥ ২৪ লাখ টাকা জরিমানা……….\nআপডেটঃ 12:50 am | June 20, 2019\nএস,এম,মনির হোসেন জীবন ॥ রাজধানীর হাজারীবাগে ট্যানারির বর্জ্য দিয়ে পোল্ট্রির খাবার ও মাছের খাবার তৈরি করার অপরাধে ১০ জনকে ২ বছর করে কারাদন্ড দিয়েছেন র‍্যাবের ভ্রাম্যমাণ আদালত। অভিযান চলাকালে ছয়টি কারখানা সিলগালা করা হয়। এ সময় ২৪ লাখ টাকা জরিমানা এবং ২ হাজার ৮০০ টন বিষাক্ত পোল্ট্রি ও ফিস ফিড জব্দ করা হয়।\nমঙ্গলবার রাত ১০টা থেকে বুধবার ভোর পর্যন্ত এ অভিযান চালায় র‌্যাবের ভ্রাম্যমাণ আদালত। এলিট ফোর্স র‍্যাব-২, প্রাণিণসম্পদ অধিদপ্তর ও মৎস্য অধিদপ্তরের সহযোগিতায় এ অভিযান চালানো হয়। র‌্যাবের নির্বাহী ম্যাজিস্ট্রেট সারওয়ার আলম এ অভিযানে নেতৃত্ব দেন।\nদুপুরে র‌্যাবের আইনও গনমাধ্যম শাখার সকারী পরিচালক (মিডিয়া) সিনিয়র এএসপি মো: মিজানুর রমান আজ ঘটনার সত্যতা নিশ্চিত করেছেন।\nর‌্যাবের নির্বাহী ম্যাজিস্ট্রেট সারওয়ার আলম ঘটনার সত্যতা স্বীকার করে জানান, চামড়ার বর্জ্যে ক্রোমিয়াম-সহ ভারী ধাতু বিষাক্ত মাত্রায় বিদ্যমান। যে কারণে এসব পোল্ট্রি খাবার খুব ক্ষতিকারক। তা মানুষের স্বাস্থ্যের জন্য ভয়াবহ পরিণতি ডেকে আনতে পারে। হতে পারে ক্যান্সার, লিভার সিরোসিসসহ মারাত্মক ব্যাধি।\nনির্বাহী ম্যাজিস্ট্রেট সারওয়ার আলম আরও বলেন, হাইকোর্টের নির্দেশ থাকার পরও ট্যানারি বর্জ্য দিয়ে পোল্টির খাবার তৈরির কাজ বন্ধ হচ্ছে না। তাই আমরা সেখানে অভিযান চালিয়েছি। অভিযানে ১০ জনকে দুই বছর করে কারাদন্ড প্রদান করা হয়েছে। তিনি জানান, এছাড়া, ২ হাজার ৮০০ টন বিষাক্ত পোল্ট্রি ও ফিস ফিড জব্দ করা হয়েছে। পরে অভিযুক্তদের বিরুদ্ধে শাস্তিমূলক ব্যবস্থা নেওয়া হয়।


taliban: তাজিকিস্তানকে 'সবক' শেখাতে আত্মঘাতী তালিব-বাহিনী! - taliban may deploy suicide bombers in afghanistan along the border with tajikistan | Eisamay\ntaliban may deploy suicide bombers in afghanistan along the border with tajikistan\nMoumita Poddar | Ei Samay | Updated: Oct 3, 2021, 12:13 PM\nদেশ দখল হয়ে গিয়েছে অনেকদিন হল। এ বার সীমান্তে সুরক্ষা বজায় রাখতে বিশেষ আত্মঘাতী জঙ্গির ব্যাটেলিয়ন বানাচ্ছে Taliban। নয়া এই বাহিনীর হাতেই দেশের সীমান্ত সুরক্ষার দায়িত্ব তুলে দিতে চাইছে তারা।\nআফগানিস্তানের সীমান্ত সুরক্ষার জন্য এ বার বিশেষ আত্মঘাতী জঙ্গির ব্যাটেলিয়ন বানাচ্ছে তালিবান।\nতাদের মোতায়েন করা হবে আফগানিস্তান আর তাজিকিস্তান সীমান্তের বাদাখশান প্রদেশে।\nএই ব্যাটেলিয়নই পূর্বতন আফগান প্রশাসনের নিরাপত্তা বাহিনীর উপর একাধিক হামলা চালিয়েছে।\nকাবুল: আফগানিস্তানের সীমান্ত সুরক্ষার জন্য এ বার বিশেষ আত্মঘাতী জঙ্গির ব্যাটেলিয়ন বানাচ্ছে তালিবান! আর তাদের মোতায়েন করা হবে আফগানিস্তান আর তাজিকিস্তান সীমান্তের বাদাখশান প্রদেশে। কোনও সূত্রের খবর নয়, বাদাখশান প্রভিন্সের গভর্নর মোল্লা নিসার আহমেদ আহমাদি নিজে এ কথা ঘোষণা করেছেন! লস্কর-ই-মনসুরি বা 'মনসুর আর্মি' নামকরণ হতে চলেছে এই স্পেশ্যাল স্ক্যোয়াডের।\nআহমাদির দাবি, এই ব্যাটেলিয়নই পূর্বতন আফগান প্রশাসনের নিরাপত্তা বাহিনীর উপর একাধিক হামলা চালিয়েছে। এদের ছাড়া আমেরিকার বিরুদ্ধে যুদ্ধজয় তালিবানের পক্ষে সম্ভব ছিল না বলে মনে করেন তিনি। আহমাদির কথায়, 'এই সাহসী বাহিনী বিস্ফোরকবোঝাই বর্ম পরে আফগানিস্তানের মার্কিন ঘাঁটিতে গিয়ে বিস্ফোরণ ঘটিয়ে এসেছে। এঁরা আক্ষরিক অর্থেই নির্ভীক, আল্লার কাজে নিজেকে নিবেদন করেছেন এঁরা।'\nআমেরিকা বা আফগান সরকারের বিরুদ্ধে তালিবানের আত্মঘাতী বাহিনীর বিদ্বেষের কারণ বোঝা সম্ভব, কিন্তু আচমকা তাজিকিস্তান সীমান্তে এদের মোতায়েনের সিদ্ধান্ত কেন? আহমাদি এ ব্যাপারে মুখ না খুললেও বিশেষজ্ঞ মহলের ব্যাখ্যা, তালিবান ও তাজিকিস্তানের সাম্প্রতিক বাগ্‌যুদ্ধই এর কারণ। আফগান প্রশাসনে তাজিক জনজাতির আরও বেশি প্রতিনিধিত্ব চায় তাজিকিস্তান।\nভারতের কড়া পদক্ষেপ! ব্রিটেন ফেরতদের জন্য বাধ্যতামূলক কোয়ারেন্টাইন\nতাজিক প্রেসিডেন্ট ইমোমালি রহমান রাষ্ট্রপুঞ্জের সাধারণ সভায় গিয়ে সম্প্রতি বলেছেন, 'রাজনৈতিক ভাবে অশান্ত আফগানিস্তানকে অনেক জঙ্গিগোষ্ঠীই ব্যবহার করছে। আফগানিস্তান ফের আন্তর্জাতিক সন্ত্রাসের মঞ্চ হয়ে উঠতে পারে, এ নিয়ে উদ্বিগ্ন আমরা।' তালিবান পাল্টা জানিয়েছে, প্রতিবেশী কোনও দেশকে আফগানিস্তানের ব্যাপারে নাক গলাতে দেবে না তারা।\nকিম জং উনের বোনের বড় পদোন্নতি, গুরুত্বপূর্ণ পদে ইয়ো\nপ্রসঙ্গত, আফগানিস্তানের রেসিস্ট্যান্স ফোর্সের অধিকাংশ নেতাকেই আশ্রয় দিয়েছে তাজিকিস্তান। পঞ্জশিরে মানবাধিকার লঙ্ঘন নিয়ে সরব হয়েছিল প্রতিবেশী এই দেশ। ফলে, তাজিকিস্তান ও তালিবানের শত্রুতার শিকড় অনেক পুরোনো। বিশেষজ্ঞদের মতে, তাজিকিস্তানকে 'সবক' শেখাতেই তালিবানের এই আত্মঘাতী বাহিনী। সেই সঙ্গে অন্য ব্যাটেলিয়ন 'বদরি ৩১৩'-ও তাজিকিস্তান সীমান্তে মোতায়েন রাখা হচ্ছে বলে খবর।\nপরের খবররাইস কুকারকে বিয়ের পর চুমু, কয়েক দিনেই কেন হল ডিভোর্স?\nতালিবান আফগানিস্তান taliban terror taliban afghanistan news afghanistan\nWeb Title : taliban may deploy suicide bombers in afghanistan along the border with tajikistan


জিএসপি সুবিধা পেতে বাইডেন প্রশাসনকে চিঠি - Provat News\nHome অর্থনীতি ও বাণিজ্য জিএসপি সুবিধা পেতে বাইডেন প্রশাসনকে চিঠি\nজেনারেলাইজড সিস্টেম অফ প্রেফারেন্স (জিএসপি) সুবিধা পেতে যুক্তরাষ্ট্রের বাইডেন প্রশাসনের কাছে চিঠি পাঠিয়েছে বাংলাদেশ। এই বিষয়ে যুক্তরাষ্ট্রের নতুন প্রশাসনের সাড়া পাওয়া গেলে বাংলাদেশের তৈরি পোশাকসহ বেশকিছু পণ্য দেশটিতে শুল্কমুক্ত প্রবেশের সুবিধা পাওয়া যাবে বলে বাণিজ্য মন্ত্রণালয় সূত্রে জানা গেছে।\nসূত্র জানায়, জিএসপি সুবিধার বিষয়ে যুক্তরাষ্ট্রের সাড়া পাওয়া গেলে দুই দেশের মধ্যে বাণিজ্য অনেক বাড়বে, যা আমেরিকাও আশা করছে।\nযুক্তরাষ্ট্রের সঙ্গে জিএসপি সুবিধা পাওয়ার বিষয়ে সংশ্লিষ্ট বাণিজ্য মন্ত্রণালয়ের একজন কর্মকর্তা বলেন, জিএসপি সুবিধা পুনর্বহাল করতে যুক্তরাষ্ট্রে বাণিজ্য প্রতিনিধিকে (ইউএসটিআর) আমরা গত সপ্তাহে একটি চিঠি পাঠিয়েছি। বিশেষ করে মহামারির কারণে সবচেয়ে ক্ষতিগ্রস্ত বাংলাদেশের পোশাক খাতের জন্য এ চিঠি দেওয়া হয়েছে।\nএছাড়া, যুক্তরাষ্ট্রে প্লাস্টিক ও কৃষি পণ্য রপ্তানির জন্য ইতিমধ্যে বেশ কয়েকটি উদ্যোগ নেওয়া হয়েছে। তথ্যপ্রযুক্তি ও সামুদ্রিক অর্থনীতিতে বিনিয়োগের জন্য বাংলাদেশের পক্ষ থেকে আমেরিকাকে অর্থনৈতিক অঞ্চল বরাদ্দের প্রস্তাবও করা হয়েছে।\nওই কর্মকর্তা জানিয়েছেন, যুক্তরাষ্ট্রের সরকার এখন বাংলাদেশের সঙ্গে মুক্ত বাণিজ্য চুক্তি স্বাক্ষর করতে আগ্রহী। এফটিএ চুক্তির সম্ভাবনা নিয়ে ইতিমধ্যে আলোচনা শুরু হয়েছে। এ বিষয়ে বাণিজ্য সচিব ড. জাফর উদ্দিন বলেন, যুক্তরাষ্ট্রে রপ্তানি বাড়ানোর লক্ষ্যে জিএসপি পুনর্বহালের চেষ্টা চলছে।\nতিনি বলেন, শুল্কমুক্ত বাজারের সুবিধা বা জিএসপি পাওয়া গেলে আগামী দুই বছরে পোশাক রপ্তানিতে বাংলাদেশের ১৭,০০০ কোটি টাকা সাশ্রয় হবে। এছাড়া প্লাস্টিকসহ অন্যান্য পণ্যের রপ্তানিও বাড়বে।\nবাণিজ্য সচিব বলেন, বাণিজ্য মন্ত্রণালয়ের ডব্লিউটিও সেল ইতিমধ্যে জো বাইডেনের নেতৃত্বাধীন মার্কিন প্রশাসনের কাছে চিঠি পাঠিয়েছে। সরকার আগামী টিআইসিএফএ ফোরামের বৈঠকে জিএসপি ইস্যুটি উপস্থাপন করবে।\nট্রেড অ্যান্ড ইনভেস্টমেন্ট কো-অপারেশন ফোরাম এগ্রিমেন্ট (টিআইসিএফএ) ফোরামের সভা মার্চ বা এপ্রিলে অনুষ্ঠিত হওয়ার সম্ভাবনা অছে।\n১৯৭৬ সালে যুক্তরাষ্ট্র প্রবর্তিত জিএসপি হলো একটি ট্রেডিং স্কিম। এর অধীনে যুক্তরাষ্ট্র স্বল্প বা শূন্য-শুল্কে স্বল্পোন্নত এবং উন্নয়নশীল দেশগুলো থেকে ৫০০০ এর বেশি পণ্য আমদানির অনুমতি দেয়। ২০১৩ সালে রানা প্লাজা ভবন ধ্বসে পড়ার পর থেকে বাংলাদেশি পণ্যের জন্য জিএসপি আওতাধীন বাণিজ্যিক সুবিধা স্থগিত রয়েছে। দেশের সবচেয়ে বড় এ শিল্প বিপর্যয়ে ১১০০ জনেরও বেশি লোক মারা যান। এদের বেশিরভাগ ছিলেন পোশাক শ্রমিক।\nএর আগে, ট্রাম্প প্রশাসনের সময় জিএসপি পুনর্বহালে বাংলাদেশ বেশ কয়েক বার চেষ্টা করে। কিন্তু তাতে কোনো সাড়া পাওয়া যায়নি।\nবাংলাদেশের মোট রপ্তানির মাত্র তিন শতাংশ জিএসপির আওতায় যুক্তরাষ্ট্রে যায়। এছাড়া, বাংলাদেশের প্রধান রপ্তানি পণ্য তৈরি পোশাক এবং টেক্সটাইল খাত জিএসপির তালিকায় নেই বলে রপ্তানিকারকরা জানিয়েছেন। নতুন করে এ সুবিধা পাওয়া গেলে বাংলাদেশের রপ্তানি আয় অনেক বাড়বে।\nআগের সংবাদবিশ্বে করোনায় মৃত্যু ২২ লাখ ৩০ হাজার\nপরের সংবাদদ. আফ্রিকা সিরিজে নেই পাকিস্তানের শীর্ষ টি-টোয়েন্টি ব্যাটসম্যান


পোপ ফ্রান্সিসের ‘রোহিঙ্গা′ বলার দরকার ছিল না | বিশ্ব | DW | 02.12.2017\nপোপ ফ্রান্সিসের ‘রোহিঙ্গা' বলার দরকার ছিল না\nমিয়ানমার এবং বাংলাদেশে সফরের বেশিরভাগ সময় ‘রোহিঙ্গা' শব্দটি উচ্চারণ করেননি পোপ৷ কট্টরপন্থিদের কারণে যে দেশে দ্বন্দ্ব-সংঘাত সৃষ্টি হয়েছে, সেখানে এই শব্দ এড়িয়ে যাওয়াই উচিত ছিল বলে মনে করেন ডয়চে ভেলের রোডিওন এবিংহাওসেন৷\nনামে কি বা আসে যায়? রোহিঙ্গার মানে, এটা কেন ব্যবহার করা উচিত - এ নিয়ে বিতর্ক যেন সংকটের চেয়েও বড় হয়ে উঠেছে৷ পোপের মিয়ানমার ও বাংলাদেশ সফরের আগে থেকেই এ নিয়ে চলছে আলোচনা৷ মিয়ানমারের আদিবাসী সংখ্যালঘু এই গোষ্ঠী, যাঁরা রোহিঙ্গা নামেই বিশ্বের বেশিরভাগ দেশে পরিচিত, তাঁদের পোপ কী বলে সম্বোধন করবেন এ নিয়ে সফরের আগেই চুল চেরা বিশ্লেষণ শুরু হয়ে যায়৷\nমিয়ানমার সরকার রোহিঙ্গাদের কখনোই নাগরিকত্ব দিতে রাজি হয়নি৷ বিভিন্ন তথ্যের ভিত্তিতে জানা যাচ্ছে, মোট ১১ লাখ রোহিঙ্গা মিয়ানমার থেকে বাংলাদেশে গিয়ে আশ্রয় নিয়েছেন৷ মিয়ানমার বরাবরই ‘রোহিঙ্গা' শব্দটি ব্যবহার থেকে বিরত থেকেছে এবং কর্তৃপক্ষ জানিয়েছে, এটা না করলে সংকট সমাধানে সরকারের উদ্যোগে ভাটা পড়তে পারে৷\nমুশকিল হলো, রোহিঙ্গা সংকট নিয়ে কয়েকটি পক্ষ গড়ে উঠেছে ইতিমধ্যেই৷ একদল রোহিঙ্গাদের সমর্থনকারী, যেমন আরাকান রোহিঙ্গা স্যালভেশন আর্মি৷ এই ইসলামি জঙ্গি গোষ্ঠী এবং এদের সমর্থকরা ‘রোহিঙ্গাদের রক্ষার' দায়িত্ব নিয়েছে৷ আগস্টের ২৫ তারিখে এই দলটিই রাখাইনের কয়েকটি পুলিশ চৌকিতে হামলা চালিয়েছিল বলে অভিযোগ৷ আর এর জবাবেই মিয়ানমার সেনাবাহিনী অভিযানে নামে, যার ফলশ্রুতিতে এই সংকটের সৃষ্টি৷\nঅন্য পক্ষটি হলো অহিংস৷ যেমন রোহিঙ্গা অধিকার কর্মীরা৷ এই রোহিঙ্গারা গণমাধ্যম, সামাজিক যোগাযোগের মাধ্যমে নিজেদের অধিকার আদায়ে সোচ্চার৷ মিয়ানমারের রাখাইনে যে গণহত্যা হয়েছে, সে বিষয়ে জনমত গড়ে তুলছেন তাঁরা৷ অনেকেই তাঁদের দেয়া তথ্যকে ভুয়া বলে দমিয়ে রাখার চেষ্টা করলেও, তাঁরা জনসংযোগ সৃষ্টি করে যাচ্ছেন এবং এ বিষয়ে সবার দৃষ্টি আকর্ষণ করতে সমর্থ হয়েছেন৷\nতৃতীয় পক্ষ হলো মানবাধিকার কর্মীরা, যাঁরা মনে করেন তাঁদের নীতি মেনে চললে এই সংকট খুব সহজেই সমাধান করা সম্ভব৷ কিন্তু এই অঞ্চলের দীর্ঘদিনের সংঘাতের ইতিহাস কি তাঁরা জানেন? তাঁরা কি জানেন এই সমস্যার শেকড় কতটা গভীরে?\nরোডিওন এবিংহাওসেন, ডয়চে ভেলে\nএই তিন পক্ষই কিন্তু রোহিঙ্গাদের সমর্থন করছে৷ তবে প্রত্যেকেরই লক্ষ্যে পৌঁছানোর পন্থা ভিন্ন৷ এছাড়া এরা সকলেই চাইছিল যাতে পোপ ফ্রান্সিস ‘রোহিঙ্গা' শব্দটি ব্যবহার করেন৷\nযথারীতি রোহিঙ্গা বিরোধীরা এর বিপক্ষে মত দিয়েছেন৷ এই বিরোধীদের মধ্যে মিয়ানমারের বৌদ্ধ কট্টরপন্থিরাও রয়েছেন, যারা রোহিঙ্গাদের নিজের দেশের অধিবাসী বলে স্বীকার করেন না৷ অথচ এই রোহিঙ্গারা প্রজন্মের পর প্রজন্ম ধরে রাখাইনে বসবাস করে আসছেন৷ এই বিরোধীগোষ্ঠী রোহিঙ্গাদের উপর সেনাবাহিনীর নির্যাতনকে অনেকটাই সমর্থন করে এবং তারা রোহিঙ্গাদের ‘রাখাইনে বসবাসকারী মুসলিম' হিসেবে বরাবরই উল্লেখ করে থাকে এবং তার চেয়েও বেশি ব্যবহার করে ‘বাঙালি' শব্দটি৷\nসমস্যা হচ্ছে, যে তৃতীয় পক্ষটির কথা আমি বলেছিলাম, যারা খুব বাস্তববাদী বা কূটনীতিক, এই পক্ষটি রোহিঙ্গাদের প্রতি পশ্চিমাবিশ্বের সহমর্মিতা আদায়ের জন্য রোহিঙ্গাদের যারা ঘৃণা করে, তাদের পুরোপুরি উপেক্ষা করছে৷ ফলে রোহিঙ্গাদের নিয়ে রাজনীতি কমেনি, বরং বেড়েছে৷\nসাবেক জাতিসংঘ মহাসচিব কোফি আনান এবং মিয়ানমারের নেত্রী অং সান সু চিও কিন্তু আজ পর্যন্ত ‘রোহিঙ্গা' শব্দটি উচ্চারণ করেননি৷ তাঁরাও রাখাইনের মুসলিম হিসেবেই রোহিঙ্গাদের কথা উল্লেখ করেছেন৷ তাঁরা এ জন্যই ‘রোহিঙ্গা' শব্দটি এড়িয়ে গেছেন, যাতে সব পক্ষের সাথে কথা বলার পথ খোলা থাকে৷\nদুঃখজনক হলেও বাংলাদেশ সফরে গিয়ে পোপ ফ্রান্সিস অবশেষে ‘রোহিঙ্গা' শব্দটি উচ্চারণ করেছেন৷ এর ফলে রাখাইনে আবারও উত্তেজনা ছড়িয়ে পড়ে কিনা বলা যায় না৷ যাই হোক, এই শরণার্থীদের কী নামে ডাকা হচ্ছে সেটা গুরুত্বপূর্ণ নয়, গুরুত্বপূর্ণ হলো ধর্ম, বর্ণ, নির্বিশেষে মানবতার খাতিরে এই শরণার্থীদের নিরাপদে দেশে ফেরার অধিকার ফিরিয়ে দেয়া৷\nরোহিঙ্গা নির্যাতনের দেশ মিয়ানমারে পোপ\nসবার নজর ছিল যেদিকে\nমঙ্গলবার সকাল থেকেই সবার নজর ছিল একটি বৈঠকের দিকে৷ মিয়ানমারের রাজধানী নেপিদ-এ যাচ্ছেন ক্যাথলিক সম্প্রদায়ের প্রধান ধর্মগুরু ফ্রান্সিস৷ সেখানে নোবেলজয়ী অং সান সু চির সঙ্গে দেখা হবে, কথা হবে তাঁর৷ সবার আশা, গুরুত্বপূর্ণ এ বৈঠকে মানবতাবাদী পোপ রোহিঙ্গা সংকট নিরসনের লক্ষ্যে ইতিবাচক কিছু বলবেন৷\n৫ কোটি ১০ লাখ মানুষের দেশ মিয়ানমারে মাত্র ৭ লাখ ক্যাথলিক খ্রিষ্টানের বসবাস৷ তারপরও সোমবার ইয়াঙ্গনের রাস্তায় নেমেছিল মানুষর ঢল৷ ছবিতে বিমানবন্দরে পোপকে বরণ করে নিচ্ছে শিশুরা৷\nপোপ ফ্রান্সিসকে স্বাগত জানাতে দেশের নানা প্রান্ত থেকে ছুটে এসেছিলেন ক্যাথলিকরা৷ এক ধর্মগুরু জানালেন, তাঁর সঙ্গে মিয়ানমারের দক্ষিণ ও পশ্চিমাঞ্চল থেকে প্রায় ১৮’শ ক্যাথলিক এসেছেন ইয়াঙ্গনে৷ তিনি বলেন, ‘‘আমরা এখানে পবিত্র পিতাকে দেখতে এসেছি৷ এমন ঘটনা তো শতবর্ষে একবার ঘটে৷’’\nসংখ্যালঘুদের হাস্যোজ্জ্বল উপস্থিতি\nমিয়ানমারের অন্যান্য সংখ্যালঘু সম্প্রদায়ের মানুষরাও ঐতিহ্যবাহী পোশাক পরে পোপকে স্বাগত জানাতে এসেছিলেন৷\n‘বৈচিত্র্যের মাঝে ঐক্য’\nএর আগে ইয়াঙ্গনে মিয়ানমারের সব ধর্মের নেতাদের সঙ্গে দেখা করেন পোপ ফ্রান্সিস৷ মিয়ানমারের ক্যাথলিক খ্রিষ্টানদের আর্চ বিশপের বাসভবনে অনুষ্ঠিত সভায় পোপ বৈচিত্র্যের মাঝে যে ঐক্য, তার গুরুত্ব মনে রাখার জন্য সবার প্রতি আহ্বান জানান৷ তবে সেখানে তিনি রোহিঙ্গাদের বিষয়ে কিছু বলেননি৷\nরাখাইনে ব্যাপক হারে হত্যা ও ধর্ষণ চালানোর ফলে মিয়ানমার সেনাবাহিনীর বিরুদ্ধে ‘রোহিঙ্গাদের নির্মূল’ করার অভিযোগ তোলে জাতিসংঘ৷ গত আগস্টে রাখাইন রাজ্যে সেনা অভিযান শুরুর পর থেকে মিয়ানমার ছেড়ে ছয় লাখেরও বেশি রোহিঙ্গা বাংলাদেশে আশ্রয় নিয়েছে৷ গত কয়েক দশকে বিভিন্ন সময়ে যাওয়াদের ধরলে এখন ১০ লাখেরও বেশি রোহিঙ্গা রয়েছে বাংলাদেশে৷ এমন পরিস্থিতিতে মিয়ানমারের মাধ্যমে দক্ষিণ এশিয়া সফরে এলেন পোপ ফ্রান্সিস৷\nসেনাপ্রধানের সঙ্গে সাক্ষাৎ\nসোমবার পোপ ফ্রান্সিস মিয়ানমারে পৌঁছানোর পরই তাঁর সঙ্গে সৌজন্য সাক্ষাৎ করেন মিয়ানমারের বিতর্কিত সেনাপ্রধান মিন অং হ্লাইং৷ এ বৈঠকের বিষয়ে বিস্তারিত কিছু জানানো হয়নি৷\nমিয়ানমার থেকে বাংলাদেশে যাবেন ভ্যাটিকানের প্রধান ফ্রান্সিস৷ এছাড়া বাংলাদেশ সফরে তিনি রোহিঙ্গাদের আশ্রয় শিবিরে যাবেন বলেও আশা করা হচ্ছে৷\nআপনি কি তাঁর বক্তব্যের সঙ্গে একমত? লিখুন নীচে মন্তব্যের ঘরে৷\nপোপ বললেন, ‘এখন ঈশ্বরের অস্তিত্বকেও বলা যেতে পারে রোহিঙ্গা’\nবাংলাদেশ সফরের দ্বিতীয় দিনে অবশেষে ‘রোহিঙ্গা’ শব্দটি মুখে এনেছেন পোপ ফ্রান্সিস৷ সংকট সমাধানে আন্তর্জাতিক সম্প্রদায়ের প্রতি সুস্পষ্ট পদক্ষেপ নেয়ার আহ্বানও জানিয়েছেন তিনি৷ (01.12.2017)\nপোপের বাংলাদেশ সফর নিয়ে রোহিঙ্গা শরণার্থীদের ভাবনা\nকক্সবাজারের কুতুপালং শরণার্থী শিবিরে নবনির্মিত এক মসজিদের দায়িত্বে আছেন মৌলভি আব্দুল হালিম৷ মাস দুয়েক আগে এই রোহিঙ্গা শরণার্থী বাংলাদেশে এসেছেন৷ পোপ ফ্রান্সিসকে তিনি চেনেন না৷ (30.11.2017)\nখ্রিষ্টান পুরোহিত নিখোঁজ, পোপ আসছেন ‘শান্তির বাণী' নিয়ে\nবাংলাদেশে পোপ ফ্রান্সিসের সফরের ঠিক আগে, সোমবার, নিখোঁজ হন এক খ্রিষ্টান পুরোহিত৷ নাম ফাদার ওয়াল্টার উইলিয়াম রোজারিও৷ নাটোরের বড়াইগ্রাম উপজেলার জোনাইল ধর্মপল্লির সহকারী পাল-পুরোহিত তিনি৷ এখনও তাঁর সন্ধান মেলেনি৷ (29.11.2017)\nঢাকায় পোপ ফ্রান্সিস, কথা বলবেন রোহিঙ্গাদের সঙ্গে\nখ্রিস্টানদের সর্বোচ্চ ধর্মীয় গুরু পোপ ফ্রান্সিস তিন দিনের সফরে বাংলাদেশে এসেছেন৷ তাঁর এই সফরে আগ্রহের কেন্দ্রে রয়েছে রোহিঙ্গা ইস্যু৷ বাংলাদেশের পররাষ্ট্রমন্ত্রী বলেছেন, ‘‘রোহিঙ্গা সংকটে পোপ বাংলাদেশের পক্ষে আছেন৷'' (30.11.2017)\nছ’দিনের দক্ষিণ এশিয়া সফরের শুরুতেই মিয়ানমারে গেছেন পোপ ফ্রান্সিস৷ মানবতাবাদী সব মানুষেরই আশা, তিনি নির্যাতিত রোহিঙ্গাদের বিষয়ে গুরুত্বপূর্ণ কিছু বলবেন৷ তাঁর এ সফর রোহিঙ্গা সংকট নিরসনে ভূমিকা রাখবে বলেও আশা অনেকের৷ (28.11.2017)\nমিয়ানমারের রাখাইনে সামরিক বাহিনীর হামলা থেকে বাঁচতে কয়েক লক্ষ রোহিঙ্গা পালিয়ে বাংলাদেশে চলে গেছে৷ রয়টার্সের আলোকচিত্রীর ছবিতে সেইসব নৃশংসতার ছবি ফুটে উঠেছে৷ (24.11.2017)\nকি-ওয়ার্ডস রোহিঙ্গা, রোহিঙ্গা সংকট, পোপ, নাম, উচ্চারণ, মিয়ানমার, বাংলাদেশ, মুসলমান, ডয়চে ভেলে


বুলিয়ান বীজগণিতের গোড়ার কথা - বিজ্ঞান ব্লগ\nবিজ্ঞান ব্লগ > ব্লগ > গণিত > বুলিয়ান বীজগণিতের গোড়ার কথা\nPosted by লিখেছেন MARSHAL_ASHIF_SHAWKAT June 30, 2017 পড়তে 11 মিনিট লাগবে\nঅনেকেরই বুলিয়ান অ্যালজেব্রা নিয়ে বুঝতে সমস্যা হয়। বুলিয়ান অ্যালজেব্রায় এক আর একে কিভাবে এক হয় সে রহস্যের পর্দা উন্মোচন করতে হলে আমাদেরকে বুলিয়ান অ্যালজেব্রার একেবারে গোড়ায় যেতে হবে।\nপ্রথমে নিচের কয়েকটা উদাহরণ দেখা যাকঃ\nআগামীকাল হয় বৃষ্টি হবে অথবা তুষারপাত হবে।\nএখন এত গরম যে আগামীকাল তুষারপাত হবে না।\nসুতরাং, আগামীকাল বৃষ্টি হবে।\nযদি আজকে শুক্রবার হয় তবে আমাকে স্কুল যেতে হবে না।\nসুতরাং, আমাকে স্কুল যেতে হবে না।\nআমি হয় আজকে অথবা কালকে কাজে যাব।\nআমি আজকে বাসায় থাকব।\nসুতরাং, আমি কালকে কাজে যাব।\nপ্রত্যেক ক্ষেত্রে আমরা প্রথম দুইটা বাক্যের উপর ভিত্তি করে সিদ্ধান্তে ( তৃতীয় বাক্য ) পৌঁছেছি। এই প্রথম দুইটা বাক্যকে বলে প্রতিজ্ঞা ( অনুমান) আর তৃতীয় বাক্যটিকে বলা হয় প্রতিজ্ঞার ভিত্তিতে সিদ্ধান্ত। যেমনঃ উদাহরণ তিনে “আমি হয় আজকে অথবা কালকে কাজে যাব“ এবং “আমি আজকে বাসায় থাকব” হচ্ছে প্রতিজ্ঞা। “সুতরাং, আমি কালকে কাজে যাব” বাক্যটি হচ্ছে সিদ্ধান্ত।\nলক্ষ করুন “আমি কালকে কাজে যাব” সিদ্ধান্তটি কি প্রতিজ্ঞা দুইটির উপর নির্ভরশীল নয়। হ্যাঁ, নির্ভরশীল। “আমি কালকে কাজে যাব” সিদ্ধান্তটি কি সত্যিই সঠিক? এটা কি সম্ভব নয় যে আমি আজকে বাসায় থাকলাম, আর কাল সকালে ঘুম থেকে উঠে দেখলাম যে আমি অসুস্থ। অসুস্থ থাকার কারণে আমি কালকেও কাজে না গিয়ে বাসায় থাকলাম। তাহলে, আমরা যে সিদ্ধান্ত নিয়েছিলাম তা তো ভুল হয়ে গেল। কিন্তু ভাল করে উদাহরণ-৩ এর বাক্য তিনটি পড়ুন। আমি যদি অসুস্থ থাকার কারণে ( কিংবা অন্য কোনো কারণে ) কালকে কাজে না যায়, তাহলে প্রথম বাক্যটি ( কিংবা প্রথম প্রতিজ্ঞাটি ) মিথ্যা হয়ে যায়। তাই বলা যায়, আমরা যে সিদ্ধান্তটি নিয়েছিলাম তা যে সত্য হবে তার কোনো গ্যারান্টি নেই। প্রতিজ্ঞা দুইটির যেকোনো একটি মিথ্যা হলে, সিদ্ধান্তটিও মিথ্যা হয়ে যাবে। যদি দুইটি প্রতিজ্ঞায় সত্য হয় তবেই আমরা নিশ্চিত ভাবে বলতে পারি যে, সিদ্ধান্তটিও সত্য। এই কারণেই বলেছিলাম যে সিদ্ধান্ত প্রতিজ্ঞার উপর নির্ভরশীল।\nএইভাবে প্রতিজ্ঞার উপর ভিত্তি করে সিদ্ধান্তে পৌঁছানো সবসময় যে সঠিক হবে তাও নয়। যেমন নিচের উদাহরণটি খেয়াল করুনঃ\nহয় রনি অথবা জনি দোষী।\nহয় জনি অথবা বনি দোষী।\nসুতরাং, হয় রনি অথবা বনি দোষী।\nএই যুক্তি প্রক্রিয়াটি যথার্থ নয়। কারণ, প্রতিজ্ঞা দুইটি সত্য হলেও সিদ্ধান্তটি মিথ্যা হতে পারে। যেমনঃ যদি জনি দোষী হয় আর রনি ও বনি নির্দোষ হয়, তাহলে প্রতিজ্ঞা দুইটি সত্য থাকে কিন্তু সিদ্ধান্তটি মিথ্যা হয়ে যায়। তাহলে বোঝা গেল তো, কোন যুক্তি প্রক্রিয়াটি যথার্থ ( যেমন উদাহরণ ১-৩) আর কোনটি যথার্থ নয় ( যেমন উদাহরণ ৪ )।\nএবার উদাহরণ ১-৩ এ ফিরে আসা যাক। ভাল করে খেয়াল করলে দেখতে পাবেন উদাহরণ ১ ও উদাহরণ ৩ এর মধ্যে কিছু একটা মিল আছে। সেই মিলটা হচ্ছে উভয় উদাহরণের প্রথম বাক্যে ( কিংবা প্রথম প্রতিজ্ঞায় ) ‘অথবা’ আছে। উভয় উদাহরণে প্রথম প্রতিজ্ঞায় দুইটি সম্ভাবনার কথা বলা হয়েছে। দ্বিতীয় প্রতিজ্ঞায় যেকোনো একটি সম্ভাবনা নাকচ করা হয়েছে। যে সম্ভাবনাটি বেঁচে আছে অর্থাৎ যে সম্ভাবনাটি নাকচ করা হয় নি, আমরা সেই সম্ভাবনাটিকে সত্য বলে সিদ্ধান্ত নিয়েছি। পুরো প্রক্রিয়াটিকে এইভাবে লেখা যায়ঃ\nP অথবা Q\nকি বুঝতে অসুবিধা হচ্ছে ? উদাহরণ-১ এর ক্ষেত্রে P = “আগামীকাল বৃষ্টি হবে” আর Q = “আগামীকাল তুষারপাত হবে” ধরে চিন্তা করুন, তাহলেই বুজতে পারবেন ব্যাপারটা। উদাহরণ-৩ এর ক্ষেত্রে P = “আমি আজকে কাজে যাব” আর Q = ”আমি কালকে কাজে যাব” ধরুন।\nএইভাবে পুরো বাক্যংশকে একটি বর্ণের ( যেমন P কিংবা Q কিংবা অন্য কোনো বর্ণের মাধ্যমে ) মাধ্যমে লেখার অনেক সুবিধা আছে। প্রথমত, এটি আমাদের যুক্তির বাস্তবতা নিয়ে মাথাব্যথা দূর করে। যেমনঃ উদাহরণ-১ এর দ্বিতীয় বাক্যে কিংবা দ্বিতীয় প্রতিজ্ঞায় বলা হয়েছে “এখন এত গরম যে আগামীকাল তুষারপাত হবে না”। পাঠক আপনিই বলুন, আজ যদি গরম পড়ে তাহলে আগামীকাল যে তুষারপাত হবে না তা কে বলেছে। ইউরোপে তো দেখা যায় কিছুক্ষণ রোদ তো কিছুক্ষণ বৃষ্টি । তাই এ ঝামেলা থেকে মুক্তি পাওয়ার জন্য পুরো বাক্যংশকে একটি বর্ণের( যেমন P কিংবা Q কিংবা অন্য কোনো বর্ণের সাহায্যে ) সাহায্যে উপস্থাপন করা বুদ্ধিমানের কাজ। দ্বিতীয়ত, P,Q কিংবা অন্য কোনো বর্ণ দ্বারা কি বোঝাচ্ছে তা না জেনেই আমরা সিদ্ধান্ত নিতে পারি। তৃতীয়ত, কোনটি মুখ্য শব্দ তা সহজেই বোঝা যায়। যেমনঃ উদাহরণ ১ ও ৩ এর ক্ষেত্রে মুখ্য শব্দ ‘অথবা’ আর ‘নয়’। পাঠক আপনি বলুন তো উদাহরণ-২ এর ক্ষেত্রে কোনটি মুখ্য শব্দ। তা হলঃ ‘এবং’।\nএই যে ‘এবং’, ‘অথবা’ আর ‘নয়’ এগুলোকে প্রতীকের মাধ্যমে উপস্থাপন করলে কেমন হয়। আমরা ‘এবং’ কে (.) ‘অথবা’ কে (+) আর ‘নয়’ কে মাথার উপর (-) এই চিহ্ন দ্বারা প্রকাশ করব। যেমনঃ\nP এবং Q = P. Q\nP অথবা Q = P + Q\nP নয় = ¯P\nএকটা জিনিস মাথায় রাখবেন তা হলো ‘এবং’, ‘অথবা’ কিংবা ‘নয়’ দেখলেই যে হুট করে (+) (.) (-) বসাবেন তা কিন্তু নয়। যেমনঃ রনি এবং জনি দুই ভাই। এখানে ‘এবং’ এর স্থলে (.) বসানো চলবে না। কারণ, এই এবং দ্বারা দুটি শব্দের সংযোজন বুঝিয়েছে, দুটি বাক্যংশের সংযোজন কিংবা বিয়োজন বোঝায় নি।\nতো একটি যুক্তি প্রক্রিয়া সঠিক হবে যদি সকল ক্ষেত্রে প্রতিজ্ঞা আর সিদ্ধান্ত সঠিক হয়। যেমনঃ উদাহরণ-৪ এ শুধুমাত্র একটি শর্তের কারণে (যদি জনি দোষী হয় আর রনি ও বনি নির্দোষ হয় ) সিদ্ধান্তটি মিথ্যা হয়ে যাওয়ার কারণে পুরো যুক্তি প্রক্রিয়াটি সঠিক হয় নি।\nP . Q আকারের স্টেটমেন্ট সত্য হবে যদি P ও Q উভয়ই সত্য হয়। P ও Q এর মধ্যে যদি কোনো একটি মিথ্যা হয় তাহলে P.Q মিথ্যা হয়ে যাবে। এখানে সম্ভাব্য অবস্থার কথা বিবেচনা করুন। সম্ভাব্য অবস্থা এখানে চারটি। যথাঃ P সত্য, Q মিথ্যা; P মিথ্যা, Q সত্য; P ও Q দুটোই সত্য; P ও Q দুটোই মিথ্যা। এসব ক্ষেত্রে P.Q সত্য নাকি মিথ্যা হবে তা নিচের ছকের মাধ্যমে দেখানো যায়ঃ\nএখানে T = True (সত্য) এবং F = False (মিথ্যা) বোঝানো হচ্ছে। সারণিটিকে বলা হয় P.Q এর সত্যক সারণি। সারণিটি চোখে আঙ্গুল দিয়ে দেখিয়ে দিচ্ছে P.Q শুধুমাত্র তখনি সত্য হবে যখন P ও Q উভয়ই সত্য হবে ( এই কথাটি আমরা একটু আগেও বলেছিলাম, খেয়াল করে দেখুন )। যদি ব্যাপারটা বুঝতে কষ্ট হয় তবে একটা উদাহরণের কথা চিন্তা করুন। উদাহরণ-১ এর ক্ষেত্রে P = “আগামীকাল বৃষ্টি হবে” আর Q = “আগামীকাল তুষারপাত হবে” ধরে চিন্তা করুন, তাহলেই বুজতে পারবেন ব্যাপারটা। উদাহরণ-৩ এর ক্ষেত্রে P = “আমি আজকে কাজে যাব” আর Q = ”আমি কালকে কাজে যাব” ধরুন। বাকি চিন্তার দায়িত্ব আপনার উপর ছেড়ে দিয়ে আমরা আগাই।\nএবার ¯P এর সত্যক সারণি তৈরি করা যাক। এর সারণি একেবারেই সোজা। দেখলেই বুঝতে পারবেন।\nযারা বুঝতে পারছেন না ক্যাম্নে কী হল, তারা দেখুন। “রহিম আমার মামাতো ভাই” কথাটা যদি সত্য হয় তবে “রহিম আমার মামাতো ভাই নয়” কথাটা মিথ্যা হবে। পুরো ব্যাপারটাকে উল্টিয়েও বলা যায়ঃ “রহিম আমার মামাতো ভাই” কথাটা যদি মিথ্যা হয় তবে “রহিম আমার মামাতো ভাই নয়” কথাটা সত্য। আশা করি, ব্যাপারটা এবার বুঝেছেন।\nসবশেষে P+Q এর সত্যক সারণি আমরা তৈরি করব।\nFigure_3 এর সবশেষের সারিটিতে ‘??’ লক্ষ্য করুন। ‘??’ এ কি বসবে বলে আপনার মনে হয়ঃ ‘T’ নাকি ‘F’। খেয়াল করুনঃ “আগামীকাল হয় বৃষ্টি হবে অথবা তুষারপাত হবে” এরূপ ক্ষেত্রে আগামীকাল যদি বৃষ্টিও হয় আবার তুষারপাতও হয় তবে পুরো বাক্যটি কি সত্য হবে নাকি মিথ্যা হবে। ঠিকই ধরেছেন, পুরো বাক্যটি সত্য হবে। তাহলে ‘??’ স্থানে ‘T’ বসবে ( Figure_4 খেয়াল করুন ) ।\nআমরা আমাদের আলোচনার একেবারে শেষ পর্বে চলে এসেছি। জানেন নিশ্চয়, Boolean algebra তে False (মিথ্যা) =0 আর True (সত্য) =1 ধরা হয়। Figure_1,2,4 এ F=0 আর T=1 বসিয়ে দিলেই হল।\nFigure_5 এর শেষ সারিটি খেয়াল করুন “ 1+1=1” । অনেকের মনে প্রশ্ন ছিল, সারা জীবন শুনে এলাম এক আর একে দুই হয়। এখন দেখছি ভিন্ন কথা। এক আর একে ক্যামনে এক হয়………… এইসব আরকি!!! অনেকেই এটার ভুল ব্যাখ্যা দেয়। বলে যে বাইনারিতে দুই বলে কিছু নাই তাই এক হয় ইত্যাদি আবিজাবি বলে। কিন্তু বাইনারি আর বুলিয়ান অ্যালজেব্রা আলাদা জিনিস। বাইনারিতে ০ ও ১ দুটি অঙ্ক কিন্তু বুলিয়ান অ্যালজেব্রায় ০ ও ১ দ্বারা যথাক্রমে মিথ্যা ও সত্য বোঝানো হয়। তাই, আপনারা আর ভ্রান্তির কবলে পড়বেন না আশা করি। আর একটা জিনিস খেয়াল করুন, এখানে যোগ (+) আর গুন(.) দ্বারা তথাকথিত যোগ আর গুন না বুঝিয়ে ‘অথবা’ আর ‘এবং’ বোঝাচ্ছে।\nFigure_5,6,7 হচ্ছে বুলিয়ান অ্যালজেব্রার গোড়ার কথা। এগুলোর সাহায্যে বুলিয়ান অ্যালজেব্রার মৌলিক উপপাদ্যগুলো প্রমাণ করা যায়। মৌলিক উপপাদ্যগুলো একনজরে দেখে নিন।\nএখানে আমি শুধু তিন ও চার নম্বরটা দেখিয়ে দিব। বাকিগুলো প্রমাণ করা আপনার কর্তব্য।\nধরি, A = 0\nতাহলে0+0=0(Figure_7 অনুসারে)\nঅতএব, A + A = A (প্রমাণিত)\nধরি, A = 1\nতাহলে 1 + 1 = 1 (Figure_7 অনুসারে)\nতাহলে, ¯A = 1\nসুতরাং,0+ 1 = 1 (Figure_7 অনুসারে)\nঅতএব, A + ¯A = 1 (প্রমাণিত)\nতাহলে, ¯A = 0\nসুতরাং, 1 +0= 1 (Figure_7 অনুসারে)\nকোনো ভুল ভ্রান্তি থাকলে কিংবা বুঝতে সমস্যা হলে আমাকে ই-মেইল করতে পারেন।\nEmail: ashifmarshal A com\nA = @gmail.\n১. HOW TO PROVE IT\n২. একাদশ শ্রেণির তথ্য ও যোগাযোগ প্রযুক্তি বই\nTags: বীজগণিত বুলিয়ান\nMARSHAL_ASHIF_SHAWKAT June 30, 2017\nবুলিয়ান বীজগণিতের উৎপত্তি যুক্তিবিদ্যা থেকে। বিভিন্ন বক্তব্যের যৌক্তিক সম্পর্ক সহজবোধ্য আকারে প্রকাশের জন্য বুলিয়ান বীজগণিত ব্যবহার করা হয়। এ বিষয়ে বাংলাতে লেখালেখি হয় নি বললেই চলে। একটা সম্পর্কিত পেপারের কথা মনে পড়ে গেল: ‘On WhataGood Argument Is, in Science and Elsewhere’, এটা সম্ভবত আপনার ভালো লাগবে। আপনার আগ্রহ থাকলে দিতে পারি।\nবিজ্ঞান ব্লগে স্বাগতম।\npdf থাকলে দিতে পারেন\npaper ta dile khushi hotam\nআপনার জিমেইলে দিয়েছি।\nএন মাহমুদ says:\nhmmm….মার্শাল, তোমার লেখা ভালই লেগেছে। Congratulations\nলেখালিখি চালিয়ে যাও।।।\nঘড়ির কাঁটায় গণিত\nতবে কি গ্রিক নয়, ত্রিকোণমিতির জন্ম ব্যাবিলনীয়দের হাতে?\nপড়তে0মিনিট লাগবে


মোবাইলেই পাওয়া যাবে ডিএমপির সেবা | United news 24\nPosted by: al-zabed in তথ্যপ্রযুক্তি 14/01/2014\nপ্রয়োজনে থানার ওসি থেকে শুরু করে পুলিশের বিভিন্ন কর্মকর্তাদের নাম্বারে সমস্যায় যোগাযোগ করতে পারবেন। পাওয়া যাবে থানার অবস্থান থেকে শুরু করে যেকোনো নির্দেশনা।\nবাংলাদেশ প্রকৌশল বিশ্ববিদ্যালয়ের (বুয়েট) প্রকৌশলী মনসুর মাহমুদ ও তারিক মাহমুদ এ অ্যাপসটি আবিস্কার করেন।\nপ্রকৌশলী তারিক মাহমুদ জানিয়েছেন, পুলিশের সঙ্গে আইন সহায়তা চাওয়া নাগরিকদের যোগাযোগ সহজতর করতে তারা এ অ্যাপসটি তৈরি করেছেন। সম্পূর্ণ বিনা পয়সায় তারা ডিএমপির বিভিন্ন বিভাগের পুলিশ কর্মকর্তাদের অ্যাপসটির বিষয়ে প্রশিক্ষণ দিয়েছেন।\nতারা জানান, কিভাবে একজন সাধারণ নাগরিক অ্যাপসটিতে ঢুকে প্রয়োজনীয় পুলিশ কর্মকর্তা বা থানার সঙ্গে যোগাযোগ করবেন তা মাথায় রেখেই এটি তৈরি করা হয়েছে। বাংলা ও ইংরেজি দুই ভাষাতেই অ্যাপসটিতে প্রবেশ করে প্রয়োজনীয় সেবা পাওয়ার জন্য যোগাযোগ করা যাবে।\nমঙ্গলবার দুপুর সোয়া ১২টায় ডিএমপি মিডিয়া সেন্টার মিলনায়তনে সংবাদ সম্মেলনের মাধ্যমে এই সেবার আনুষ্ঠানিক উদ্বোধন করেছেন ডিএমপি কমিশনার বেনজীর আহমেদ।\nএ সময় উপস্থিত ছিলেন, অতিরিক্ত কমিশনার আবদুল জলিল মন্ডল, অতিরিক্ত কমিশনার আবদুল জলিল, অতিরিক্ত কমিশনার ইব্রাহীম ফাতেমী, অতিরিক্ত কমিশনার মারুফ হাসান, যুগ্ম কমিশনার মো. মনিররুল ইসলাম, উপ-পুলিশ কমিশনার (ডিবি, সাউথ) কৃষ্ণপদ রায়, উপ-পুলিশ কমিশনার (মিডিয়া এন্ড পাবলিক রিলেশন্স) মো. মাসুদুর রহমানসহ ঊর্ধ্বতন পুলিশ কর্মকর্তারা।\nউদ্বোধনী অনুষ্ঠানে ডিএমপি কমিশনার বেনজীর আহমেদ বলেন, ‘মোবাইল ফোনে ডিএমপি আপনাকে সেবা প্রদান করবে। আপনি আপনার যে কোন জরুরি প্রয়োজনে দ্রুত ডিএমপির হেল্পলাইনে ফোন এবং ই-মেইল করতে পারবেন। পেয়ে যাবেন ডিএমপির যে কোন থানার ওসি এবং থানার কর্তব্যরত ডিউটি অফিসারের ফোন নম্বর। ডিএমপির যে কোন থানার ঠিকানা এবং ঢাকার যেকোন স্থান থেকে সেই থানায় যাওয়ার পথ নির্দেশিকা দেখতে পারবেন গুগল ম্যাপে।’\nতিনি আরো বলেন, ‘জরুরি প্রয়োজনে আপনার পরিবার কিংবা আত্মীয়-স্বজন অথবা পরিচিতদের জন্য রক্তের প্রয়োজন হলে এখন থেকে চিন্তিত হতে হবে না। মোবাইল ফোনেই ডিএমপি ব্লাড ব্যাংকের সেবা আপনি দ্রুত পাবেন। ডিএমপির ট্রাফিক এবং নারী-সহায়তা বিভাগের বিভিন্ন সেবা একইভাবে পাবেন। তাছাড়া ডিএমপির অপরাপর যেসব সেবা রয়েছে তার সবই আপনি মোবাইল ফোনে পেয়ে যাবেন। আর সব ধরণের সেবার সুবিধা পাবেন নতুন এই অ্যান্ড্রয়েড অ্যাপলিকেশনটির মাধ্যমে।’\nএই সেবাটি নিয়ে বিস্তারিত অবগত করেন প্রকৌশলী মনসুর ও তারিক। এই অ্যাপটি থেকেই ডিএমপির ফেইসবুক পেইজে যে কোন মেসেজ দেয়া এবং অনলাইন নিউজ পোর্টাল থেকে ডিএমপির বিভিন্ন খবর জানা যাবে।\nPrevious: মৗলভীবাজারে ওয়ারেন্টভুক্ত ১৩ আসামি গ্রেফতার\nNext: সরকারী বই ২০ টাকার বিনিময়ে প্রদান


'''তরুণীর বাসাতে রাত কাটাতে যেয়ে বিশেষজ্ঞ চিকিৎসক ধরা, উপায় না পেয়ে শেষে বিয়ে'''!! - Dailymoon24\nমঙ্গলবার, ০৮ জুন ২০২১, ০১:১৭ পূর্বাহ্ন\n”’তরুণীর বাসাতে রাত কাটাতে যেয়ে বিশেষজ্ঞ চিকিৎসক ধরা, উপায় না পেয়ে শেষে বিয়ে”’!!\n“দিনাজপুর মেডিকেল কলেজ ও হাসপাতালে নিয়োগপ্রাপ্ত সার্জন স্পেশালিস্ট ডাক্তার জিল্লুর রহমান সুমনকে ১৯ বছর বয়সী এক তরুনীর সাথে প্রেমের সম্পর্ক চলাকালীন স্থানীয়রা তার প’রকী’য়ার\nবিষয়টি ধরে ফেলে।” রবিবার অর্থাৎ ২৩মে রাতে ঠাকুরগাঁও জেলার পীরগঞ্জ উপজেলাধীন বেগুনগাঁও নামক গ্রামে ওই মেয়েটির বাসায় রাত কাটানোর সময় তাকে ধ’রে স্থানীয়রা। আ’ট’ক হওয়া চিকিৎসকের বাড়ি ঠাকুরগাঁও পৌর শহরের গোয়ালপাড়া এলাকায়।\nপরবর্তীতে সেখানকার এলাকাবাসীদের চাপে মেয়েটিকে বিয়ে করতে বা’/ধ্য করা হয়। জানা যায়, উপজেলার বেগুনগাঁও গ্রামের আব্দুর রহমানের কন্যা ওই তরুণীর সঙ্গে চিকিৎসক সুমনের দীর্ঘদিনের পরিচয় ছিল। এরপর স্ত্রীর পরিচয় গো’পন রেখে তরুণীর সঙ্গে প্রেমের সম্পর্ক গড়ে তোলেন চিকিৎসক\nজিল্লুর রহমান সুমন। এরপর ওই তরুণীকে সঙ্গে নিয়ে স্বামী-স্ত্রী পরিচয়ে বিভিন্ন আবাসিক হোটেল ও ভাড়া বাড়িতে থেকে একা’ন্তে রাত কাটাতে শুরু করেন। রবিবার (২৩ মে) রাতে ওই তরুণীর বাসায় রাত কাটাতে গিয়ে স্থানীয়দের হাতে ধ’রা পড়েন তিনি।\nএরপর ঘটনাটি ধা’মাচা’পা দিতে দৌ’ড়ঝাঁ’প শুরু করে ওই চিকিৎসকের পরিবারের লোকজন। চলে দেনদরবার। বিষয়টি সর্বত্র ছড়িয়ে পড়লে অবশেষে সোমবার (২৪ মে) বিকেলে এলাকাবাসীর চা’পের মুখে ওই তরুণীকে বিয়ে করতে রাজি হন চিকিৎসক সুমন।\nপরে এলাকাবসীর সামনে ১০ লাখ টাকা কাবিনে ওই তরুণীকে বিয়ে করেন তিনি। মাহাবুব আলম যিনি পীরগঞ্জ ইউনিয়ন পরিষদের চেয়ারম্যান হিসেবে রয়েছেন তিনি ঘটনাটির সত্যতা নিশ্চিত করে বলেন,\nঘটনার বিস্তারিত শোনার পর নিশ্চিত হয়ে তাদের দুজনের কথামতই তাদের বিয়ে দেওয়া হয়েছে। তারা নিজেরাও বিষয়টি স্বীকার করেছেন, তবে প্রথম দিকে কিছুটা রাখঢাক করার মতো করে কথা বলছিল। পরে অবশ্য সত্যতা স্বীকার করে এবং তাদের বিয়ে দেওয়া হয়।


প্রকাশ : ১৮ সেপ্টেম্বর ২০২১, ১০:০০আপডেট : ১৮ সেপ্টেম্বর ২০২১, ১০:০০\nবিএনপির প্রতিষ্ঠাতা জিয়াউর রহমানের লাশ নিয়ে বিতর্কের মাধ্যমে জনগণের ক্রিয়া-প্রতিক্রিয়া পর্যবেক্ষণ করছে ক্ষমতাসীন আওয়ামী লীগ। পাশাপাশি বিএনপির প্রতিক্রিয়া দেখতে এবং ওই দলের প্রতি জনসমর্থন যাচাই করার চেষ্টা রয়েছে ক্ষমতাসীনদের।\nরাজধানীর চন্দ্রিমা উদ্যানে জিয়াউর রহমানের কবরে তাঁর লাশ রয়েছে কি না, এ নিয়ে প্রশ্ন তোলেন প্রধানমন্ত্রী শেখ হাসিনা। এই বিষয়ে বিএনপি ও আওয়ামী লীগ নেতারা পাল্টাপাল্টি বক্তব্য দিচ্ছেন সংসদ ও সংসদের বাইরে। গত ২৬ আগস্ট জাতীয় শোক দিবস উপলক্ষে ঢাকা মহানগর উত্তর ও দক্ষিণ আওয়ামী লীগ আয়োজিত আলোচনা সভায় বিষয়টি নিয়ে প্রথম কথা বলেন প্রধানমন্ত্রী। তিনি বলেন, ‘বিএনপি চন্দ্রিমা উদ্যানে বিশৃঙ্খলায় লিপ্ত হয়েছে। বিএনপি কি জানে না এখানে জিয়ার কবর বা লাশ নেই। তারা এটা খুব ভালো করেই জানে! যদি তাই হয়, তাহলে তারা নাটক করবে কেন? খালেদা জিয়াও এ বিষয়ে সচেতন।’\nপরে বিষয়টি নিয়ে সংবাদ সম্মেলন করে বিএনপি। দলটির মহাসচিব মির্জা ফখরুল ইসলাম আলমগীর সেখানে বলেন, চন্দ্রিমা উদ্যানে জিয়াউর রহমানের লাশ দাফন করা হয়েছিল। এটা তো চাঁদের আলোর মতো পরিষ্কার। এর চেয়ে বড় সত্য আর কিছু হতে পারে না। কারণ, তৎকালীন সেনা অধিনায়ক জেনারেল এরশাদ নিজেই জিয়াউর রহমানের লাশ বহন করেছেন।\nজিয়াউর রহমানের লাশের বিষয়টি শুধু আলোচনা সভা কিংবা সংবাদ সম্মেলনেই সীমাবদ্ধ থাকেনি। জাতীয় সংসদের অধিবেশনেও প্রধানমন্ত্রী, আওয়ামী লীগ এবং বিএনপির সাংসদেরা এ নিয়ে কথা বলেছেন। এর আগে দশম জাতীয় সংসদে লুই আই কানের নকশা বাস্তবায়ন নিয়ে আলোচনা হয়। সেই সময় বলা হয়, লুই কানের নকশায় ওই এলাকায় কোনো কবর ছিল না। সেই অনুযায়ী জিয়ার কবর সরানোর জন্য আওয়ামী লীগের সাংসদেরা দাবিও করেছিলেন। পরে সেটি আর বাস্তবায়ন হয়নি।\nএই বিতর্কের বিষয়ে আওয়ামী লীগের একজন প্রভাবশালী নেতা আজকের পত্রিকাকে বলেন, চন্দ্রিমা উদ্যানে জিয়ার লাশ নেই—এ বিষয়টি উপস্থাপনের মাধ্যমে জনমত যাচাই করা হচ্ছে। জনমতের ওপর নির্ভর করবে তাঁদের পরবর্তী পদক্ষেপ। জনমত পক্ষে থাকলে সেখান থেকে কবর সরিয়ে ফেলা হতে পারে বলেও ইঙ্গিত দেন ওই নেতা।\nমুক্তিযুদ্ধবিষয়ক মন্ত্রী আ ক ম মোজাম্মেল হক বলেন, ‘চন্দ্রিমা উদ্যানে যে জিয়াউর রহমানের লাশ নেই, সেই সত্যটা জাতির সামনে তুলে ধরেছি। আমরা চাই ইতিহাসে বিকৃতি ও মিথ্যাচার না থাকুক। তাঁরা মিথ্যাচার করে জাতিকে ধোঁকা দিচ্ছে। সংসদ ভবন এলাকায় যাদের কবর রয়েছে তা সরানো উচিত।’\nআওয়ামী লীগের বিশিষ্ট নেতা ও সাংসদ শেখ ফজলুল করিম সেলিম বলেন, ‘লাশ থাকলে তাঁর স্ত্রী-সন্তানকে দেখানো হয়নি কেন? যদি লাশ থেকে থাকে, আগামী এক মাসের মধ্যে প্রমাণ দিতে হবে।’\nআওয়ামী লীগের সভাপতিমণ্ডলীর সদস্য মতিয়া চৌধুরী আজকের পত্রিকাকে বলেন, ‘বিএনপি আমাদের চ্যালেঞ্জ গ্রহণ করুক। গতকাল (বৃহস্পতিবার) সংসদের পরে তো তারা সংবাদ সম্মেলন করতে পারত। তারা তো বলতে পারত প্রধানমন্ত্রী দেশবাসীকে ভুল তথ্য শুনিয়েছেন। কই সেটা তো তারা এখনো বলেনি।’\nরাজনৈতিক বিশ্লেষকেরা বলছেন, নির্বাচন কাছে আসছে। তাই সরকার বিএনপিকে যেকোনোভাবে চাপে রাখার কৌশল নিয়েছে। এ জন্য তারা জিয়াউর রহমানের কবরে লাশ নেই—এ বিষয়টি সামনে এনেছে। রাজনৈতিক বিশ্লেষক ও ঢাকা বিশ্ববিদ্যালয়ের শিক্ষক জিনাত হুদা ওয়াহিদ আজকের পত্রিকাকে বলেন, ‘আগামী দুই বছরের মধ্যে নির্বাচন অনুষ্ঠিত হবে। এতে সরকারের বড় প্রতিদ্বন্দ্বী বিএনপি। তারা একে অপরকে চ্যালেঞ্জে ফেলার চেষ্টা করছে। সেখানে দুই দল বিভিন্ন রাজনৈতিক কৌশল অবলম্বন করছে। সেটা নিয়ে আওয়ামী লীগ জিয়াউর রহমানের লাশ নিয়ে একটা বিতর্ক তৈরি করবার চেষ্টা করছে।’ তিনি বলেন, ‘এটাকে আমি শুধু রাজনৈতিক বিতর্ক হিসেবে মনে করি না, এটা একটা ঐতিহাসিক বিতর্ক।’


জনস্বাস্থ্য রক্ষায় ওষুধের ব্যবহার ও জাতীয় ওষুধনীতি | International News Networks (inn24bd.com)\nওষুধের মান বজায় না থাকলে অসুখ ভালো হওয়ার পরিবর্তে শরীরের মারাত্মক ক্ষতি হয়ে যেতে পারে। ভোক্তার যেমন জানা নেই ওষুধনীতি তেমনি ওষুধ প্রেসক্রাইবকারী ও বিক্রেতা তার মুনাফা বৃদ্ধির জন্য ইচ্ছামাফিক ওষুধ দিয়ে থাকেন। ভেজাল ঔষধের বাজার কোন পর্যায়ে পৌছেছে সে বিষয়ে একটি ঘটনা বললে বিষয়টি আরো স্পষ্ট হয়ে উঠতে পারে। দু’বছর আগে ঢাকার একটি প্রাইভেট হাসপাতালে একজন শিশুবিশেষজ্ঞের চেম্বারে অবস্থানকালে একজন ব্যক্তির সাথে দেখা হলো, যিনি মিডফোর্ড থেকে প্রস্তুতকৃত একটি ঔষুধ বাজারজাত করেন। তিনি ওই হাসপাতালে তার এক আত্মীয়ের সাথে দেখা করতে এসেছেন। সেখানে উপস্থিত চার ব্যক্তিই একজন আরেকজনের সাথে পূর্ব পরিচিতি। ঔষধ কীভাবে বাজারজাত করেন, লভ্যাংশের হার কেমন, কোথায় তৈরি, কোন রোগের উপকার করবে, পার্শ্বপ্রতিক্রিয়া আছে কি না ইত্যাদি জানতে চাইলে তিনি চিকিৎসকের এক প্রশ্নের জবাবে বলেই ফেললেন ‘আমার এ ওষুধে কারো উপকারও হবে না, আবার কারো ক্ষতিও হবে না। চিকিৎসক তাকে প্রশ্ন করলেন, ‘তাহলে ওই ওষুধ রোগীরা কেন কিনবেন? আর আপনি তা জেনে-শুনে কেন বিক্রি করছেন?’ লোকটি তখন বললো, পড়ালেখা করেছি, চাকরি পাচ্ছিনা, একটা কিছু না করলে চলবো কীভাবে? পাঠকদেরকে এ ঘটনাটি এ জন্য জানালাম যে, আমাদের সমাজে এমন অসংখ্য অসাধু ব্যক্তি আছে যারা মানুষের সাথে নিয়মিত প্রতারনা করে চলছেন। এমন ভেজাল ওষুধ বাজারজাত করতে অসংখ্য মানুষ হন্য হয়ে ঘুরছেন,কিন্তু আমরা হয়তো কারো খবর রাখছি না।\nশহর থেকে পল্লী এলাকার পথে-ঘাটে যত্রতত্র ফেরি করে ওুষধ বিক্রি করে চলছে এক শ্রেণির ঔষধ বিক্রেতা। কখনো রাস্তার পাশে, কখনো বাজারে, হয়তো বাসস্ট্যান্ডে নয়তো রেলস্টেশনে, কিংবা জনসমাগম হয় এমন স্থানে তারা নিম্নমানের ওষুধ বিক্রি করেন। তাদের ওষুধে মৃত্যু ছাড়া সব রোগ ভাল হয় এমনটিই তারা দাবি করছেন। কোনো কোনো ওষুধ তারা নিজ হাতে বাড়িতে তৈরি করেন আবার কিছু কিছু তারা বিভিন্ন স্থান থেকে সংগ্রহ করেন। কেউ হ্যান্ড মাইক নিয়ে,কেউ প্রাইভেটকারের ছাদে মাইক লাগিয়ে কেউবা নিজস্ব বুদ্ধিমত্তা খাটিয়ে স্থান-কাল পাত্র ভেদে ভিন্ন ভিন্ন পদ্ধতিতে মানুষকে আকৃষ্ট করে নিম্নমানের ওষুধ বিক্রি করছেন। তাদেরকে ওই ব্যবসা বন্ধে সরকারকে কোনো উদ্যোগ নিতে দেখা যায় না। ওইসব ভেজাল ও গুণগত মান পরীক্ষা-নিরীক্ষা ছাড়া যে সব ওষুধ বাজারে আসছে তার উৎস বন্ধ করা না হলে সাধারণ মানুষ ক্ষতির হাত থেকে রক্ষা পাবে না। ক্রেতা-বিক্রেতা যে যার মতো করে অনিয়মকে নিয়মে পরিণত করে চলছে। ফলে সুস্থতার পরিবর্তে ক্রমশ জটিল ও কঠিন রোগে আক্রান্ত রোগীর সংখ্যা বাড়ছে। অ্যালোপ্যাথিক ও আয়ুর্বেদিকসহ সব ঔষধেই ভেজাল পাওয়া যাচ্ছে। ওষুুধ কোম্পানিগুলো লোভনীয় অফার দিয়ে চিকিৎসকদের ম্যানেজ করে নিম্নমানের ঔষধ বাজারজাত করার ঊপায় অবলম্বন করছেন।\nরাজধানী আপন জুয়েলার্সের স্বর্ণ-হীরা জব্দ প্রক্রিয়া চলছে জমা হবে বাংলাদেশ ব্যাংকে\nস্বাধীনতা দিবস পালন উপলক্ষ্যে তাবুক কেন্দ্রীয় প্রাদেসী আওয়ামী পরিষদের আলোচনা সভা


Shatrughan Sinha and mamata banerjee meeting at nabanna , মমতা বন্দ্যোপাধ্যায়ের সঙ্গে বৈঠকে শত্রুঘ্ন সিনহা! প্রথম বৈঠকেই বিশেষ সিদ্ধান্ত? – News18 Bangla\nShatrughan Sinha: মমতা বন্দ্যোপাধ্যায়ের সঙ্গে বৈঠকে শত্রুঘ্ন সিনহা! প্রথম বৈঠকেই বিশেষ কোনও সিদ্ধান্ত?\nজেতার পর প্রথম বৈঠক\nShatrughan Sinha: আসানসোলের জেতার পর মুখ্যমন্ত্রীর সঙ্গে ফোনে কথা হয়েছিল শত্রুঘ্ন সিনহার। জেতার পর এই প্রথম মুখোমুখি সাক্ষাৎকার নবান্নেই।\nLast Updated : April 25, 2022, 14:43 IST\nরাজ্যে আসছে ২০০ কোটির বিপুল বিনিয়োগ, পশ্চিম মেদিনীপুর থেকে ঘোষণা মুখ্যমন্ত্রীর\n#কলকাতা: সাংসদ হওয়ার পর প্রথমবার মুখ্যমন্ত্রী মমতা বন্দ্যোপাধ্যায়ের সঙ্গে মুখোমুখি বৈঠক। বৈঠকে আসবেন আসানসোলের সাংসদ শত্রুঘ্ন সিনহা। আজ দুপুর তিনটে নাগাদ নবান্নে মুখোমুখি আলোচনায় বসবেন আসানসোলের নবনির্বাচিত সাংসদ ও মুখ্যমন্ত্রী। আসানসোলের জেতার পর মুখ্যমন্ত্রীর সঙ্গে ফোনে কথা হয়েছিল শত্রুঘ্ন সিনহার। জেতার পর এই প্রথম মুখোমুখি সাক্ষাৎকার নবান্নেই। আলোচনা হওয়ার পর একসঙ্গে দুজন ফিল্ম ফেস্টিভ্যালে উদ্বোধনী অনুষ্ঠানে যাবেন।\nপ্রসঙ্গত, সোমবার, ২৫ এপ্রিল শুরু হচ্ছে কলকাতা আন্তর্জাতিক চলচ্চিত্র উৎসব। করোনার কারণে এ বছর জানুয়ারি মাসে এই উৎসব করা সম্ভব হয়নি। সেই কারণেই চলতি বছরে এপ্রিল মাসে উৎসব করার পরিকল্পনা ছিল। শেষমেশ, ২৫ এপ্রিল, আজ থেকে শুরু হচ্ছে ২৭তম কলকাতা আন্তর্জাতিক চলচ্চিত্র উৎসব। উদ্বোধন করবেন মুখ্যমন্ত্রী মমতা বন্দ্যোপাধ্যায়। তবে, প্রধান অতিথি হিসেবে উপস্থিত থাকবেন সাংসদ তথা অভিনেতা শত্রুঘ্ন সিন্হা।\nআরও পড়ুন: চলছিল নাকা চেকিং, একটি গাড়িতে তখন ৮ জন! সঙ্গেসঙ্গে গ্রেফতার, কেন জানেন?\nআরও পড়ুন: অনলাইন ডেলিভারি সংস্থার সঙ্গে যা করলেন এক ব্যক্তি, তাজ্জব পুলিশও!\nএবারের চলচ্চিত্র উৎসব পদে পদে বাধাপ্রাপ্ত হয়েছে। এক সময়ে ঠিক হয়েছিল জানুয়ারি মাসেই নেতাজি ইন্ডোর স্টেডিয়ামের বদলে নবান্ন থেকে ভার্চুয়ালি উদ্বোধন হবে উৎসবের। কিন্তু সেই পরিকল্পনাও বাতিল হয়ে গিয়েছিল। ভার্চুয়ালি এই উৎসবের সূচনা করতে রাজি হননি অনেকেই। তার মধ্যে করোনা আক্রান্ত হন কলকাতা চলচ্চিত্র উৎসবের চেয়ারপার্সন রাজ চক্রবর্তী এবং আয়োজক কমিটির সদস্য পরমব্রত চট্টোপাধ্যায়। এরপরই ঠিক হয় ২৫ এপ্রিল উদ্বোধন হবে কলকাতা আন্তর্জাতিক চলচ্চিত্র উৎসবের।\nFirst published: April 25, 2022, 14:43 IST\nTags: Mamata Banerjee, Shatrughan Sinha, West Bengal news


প্রিয় মানুষ আবদুল্লাহ আবু সায়ীদ\nপ্রকাশের সময় : জুলাই ২৮, ২০১৮, ১০:২৯ পূর্বাহ্ণ\nকাকন রেজা : আবদুল্লাহ আবু সায়ীদের জন্মদিন পালিত হয়েছে। যাকে সম্ভাষিত করা হয় ‘আলোকিত মানুষ গড়ার কারিগর’ বলে। ইন্টারনেটের যুগে ভার্চুয়ালি জন্মদিনের শুভেচ্ছা জানাতো যাবো এমন সময় চোখ গেলো সেলফোনের মনিটরে। দেখলাম, একজন প্রশ্ন রেখে বলেছেন, আবদুল্লাহ আবু সায়ীদের তৈরি আলোকিত মানুষের নাম বলার জন্য, অন্তত একজন হলেও। বাঁকা হলেও প্রশ্নটা আলোচনার দাবী রাখে। একজন মানুষ সারাজীবন মানুষকে বইমুখি করার চেষ্টা করলেন। বিশ্বসাহিত্য কেন্দ্র গড়লেন, গাড়িকে লাইব্রেরি বানিয়ে তা সারাদেশের মানুষের কাছে পৌছানোর চেষ্টা করলেন। যেখানে ডাকা হলো ছুটে গেলেন, মানুষকে বললেন বই পড়তে।\n‘পড়া’ ছাড়া আলোকিত মানুষ হবার আর কোনো রাস্তা আছে কী-না আমার জানা নেই। স্বয়ং আল্লাহতায়ালা’র রাসুলের প্রতি প্রথম আহ্বান ছিল, ‘পড়’। পড়ার গুরুত্ব স্বয়ং আল্লাহতায়ালাই জানিয়েছেন। জ্ঞান অর্জনে পড়ার বিকল্প নেই। আর সেই পড়ানোর কাজটাই করতে চেয়েছেন আবদুল্লাহ আবু সায়ীদ। তিনি পড়ার জন্য আহ্বান করেছেন মানুষকে। মানুষ সেই আহ্বানে কতটুকু বা কিভাবে সারা দেবে সেটা মানুষের ব্যাপার। মসজিদের সুউচ্চ মিনার আহ্বান ভেসে আসে। আজানে ডাকা হয় মানুষকে প্রার্থনার জন্যে। সবাই কী আসে? না আসার দায় কী মুয়াজ্জিনের না মিনারের!\n‘আলোকিত মানুষ’ হওয়া কী খুবই সোজা! আলোকিত মানুষ হতে যোগ্যতা লাগে। আবদুল্লাহ আবু সায়ীদ সফল ও স্বার্থকের মধ্যে যে পার্থক্য করেছেন সে অনুযায়ী চোর ডাকাতও সফল যায়, কিন্তু স্বার্থক হয় কয়জন। স্বার্থক হতে গেলে যে ত্যাগের প্রয়োজন হয়, যে ভয়হীন চিত্তের প্রয়োজন হয় তা কয়জনের আছে। চরম এ দুঃসময়ে সমর্থ শরীরে যারা সামাজিক যোগাযোগমাধ্যমে নিরাপদ ‘স্ট্যাটাসে’ দায়িত্ব সারেন, তারা মূলত সফল মানুষ, স্বার্থক নন। বিপদটাকে মাথায় রেখে যারা দুঃসময়কে পাড়ি দিতে চান তারা স্বার্থক। তারা আলোকিত। আর সেই স্বার্থকতা তথা আলোর পথটা চেনাতেই প্রয়োজন আবদুল্লাহ আবু সায়ীদদের। এমন বলছি না যে, স্বার্থকতা অর্জনের জন্য, স্বার্থক হওয়ার জন্য আবদুল্লাহ আবু সায়ীদকে অনুসরণ বা অনুকরণ করার প্রয়োজন রয়েছে। প্রয়োজন শুধু তার ‘বই পড়া’র আহ্বানটাকে আত্মস্থ করার।\nআবদুল্লাহ আবু সায়ীদের সাথে আত্মীয়তার একটা সম্পর্ক রয়েছে আমার। উনার পিতা আমার খালুজি, প্রিন্সিপাল আযীমউদ্দিন আহমদ। এক সময় ইংরেজি শিখতে হলে খালুজি’র লিখা গ্রামারের কোনো বিকল্প ছিল না। বাংলা সাহিত্যেও ছিলেন তিনি সাবলীল। নিজের লেখা বইয়ের নামে তিনি উত্তর শাহজাহানপুরের বাড়িটির নাম রেখেছিলেন। সেই ‘মহুয়া’তেই কেটেছে আমার শৈশব-কৈশোর-তারুণ্যের অনেকটা সময়। অনেক স্মৃতি রয়েছে সেই বাড়িটিকে ঘিরে। এখনও যাই সেখানে।\nতবে আত্মীয়তার কারণেই আবদুল্লাহ আবু সায়ীদের কথা বলছি না। শুধু বলছি, অনেকের চেয়ে মানুষটাকে কিছু বেশি চিনি বলে। সবার বড় বলে ভাইয়েরা সবাই ডাকেন উনাকে বড় ভাই, সে সুবাদে আমারও বড় ভাই। এর আগেও লেখায় উল্লেখ করেছিলাম, সম্পর্কে বড় ভাই হলেও উনার অনেক চিন্তার সাথেই আমার নিজের চিন্তা মেলে না। উনার অনেক বিশ্বাসের সাথেও রয়েছে আমার দ্বিমত। অনেকক্ষেত্রে তাঁর সমাজ চিন্তা, সাহিত্য, রাজনীতি ইত্যাদিসব ভাবনার কিছু জায়গা আমার অনেকটাই বিপরীত। কিন্তু তারপরেও মানুষ হিসাবে, মানুষের মঙ্গল কামনায় এই মানুষটি একদম খাঁটি। একফোঁটা খাদ নেই।\nউনার সবচেয়ে বড় গুন হলো, তিনি বাহিরে যেমন অন্দরেও তাই। তিনি যা বলেন, তা বিশ্বাস করেন। তাঁর জীবনাচরণেও সেই বিশ্বাসের ছাপ স্পষ্ট। তিনি ইচ্ছা করলেই মন্ত্রীমিনিস্টার হতে পারতেন, পোষা বুদ্ধিজীবী নিদেনপক্ষে বাগাতে পারতেন টিভি চ্যানেল বা বেসরকারি বিশ্ববিদ্যালয়ের লাইসেন্স। ভূষিত হতে পারতেন নানা ভূষণে। না, তিনি ভূষিত হতে চেয়েছেন মানুষ হিসাবে, বাহিরে-অন্দরের চেনা ভূষণে। এমন নিখাদ মানুষকে যারা ভুল বোঝেন বা ভুলভাবে মূল্যায়ন করতে চান, তারা দুর্ভাগা। মতের অনেক অমিল থাকলেও আনন্দিত এই ভেবে যে, আমি অন্তত দুর্ভাগা নই।\nশুভ জন্মদিন বড় ভাই, প্রিয় মানুষ, আবদুল্লাহ আবু সায়ীদ।\nপরিচিতি: সিনিয়র সাংবাদিক ও কলামিস্ট/ফেসবুক থেকে